@194
tāpācchedācca nikaṣāt suvarṇamiva paṇḍitai: |
parīkṣya bhikṣavo grāhyaṃ madvaco na tu gauravāt ||
tulanīya-śrīmahābālatantrarāja 
(sde-dage saṃskaraṇa `ga’ pṛ^ 216)
@195
ācāryakamalaśīlapraṇīto 
bhāvanākrama: prathama: 
namo mañjuśriye kumārabhūtāya 
[{1. `mahāyānasūtrāṇāṃ ya ityata:…satyāmanyeṣāṃ bodhisattvānāṃ’ paryantaṃ mūlasaṃskṛtenopalabhyate pāṭha: |}mahāyānasūtrāṇāṃ ya ādikarmikasya caryāniyama: |
tamadhikṛtya saṃkṣepād bhāvanākramastvabhidhīyate ||
acireṇa sarvajñatāṃ prāptukāmai: saṃkṣepata: karuṇā, bodhicittam, pratipattiśceti 
triṣu sthāneṣu prayatitavyam |
buddhatvasya aśeṣadharmahetumūlaṃ karuṇaiveti jñātvā sā’’dāveva bhāvayitavyā |
yathoktam āryadharmasaṃgītisūtre{2. dege-kā^ (sūtra-'śa' 84) | dra^-śikṣāsamuccayā: pari^ 16, pṛ^ 151 |}-“atha khalvavalokiteśvaro bodhisattvo mahāsattvo 
bhagavantametadavocat-na bhagavan bodhisattvena atibahuṣu dharmeṣu śikṣitavyam | eko 
dharmo bhagavan bodhisattvena svārādhita: supratividdha: kartavya: | tasya sarvabuddhadharmā: 
karatalagatā bhavanti | katama ekadharma: ? yaduta mahākaruṇā | mahākaruṇayā bhagavan 
bodhisattvānāṃ sarvabuddhadharmā: karatalagatā bhavanti | tadyathā bhagavan yena 
rājñaścakravartinaścakraratnaṃ gacchati tena sarvo balakāyo gacchati, evameva bhagavan yena 
bodhisattvasya mahākaruṇā gacchati, tena sarve buddhadharmā gacchanti | tadyathā bhagavan 
jīvitendriye sati anyeṣāmindriyāṇāṃ pravṛttirbhavati, evameva bhagavan mahākaruṇāyāṃ 
satyāmanyeṣāṃ bodhisattvānāṃ] dharmāṇāṃ pravṛttirbhavati |” iti |
āryākṣayamatinirdeśe coktam{3. dege-kā^ (sūtra-`ma’-132) |}-“punaraparam, bhadanta śāradvatīputra, 
bodhisattvānāṃ mahākaruṇāpyakṣayā | tat kasya heto: ? pūrvaṅgamatvāt | tadyathāpi 
nāma bhadanta śāradvatīputra, āśvāsā: [praśvāsā:]{4. bho^ pā^-[praśvāsā |]} puruṣasya jīvitendriyasya 
@196
pūrvaṅgamā:, evameva mahāyāna-sambhāra{1. sambhāra-bho^ nāsti |}-samudāgamāya bodhisattvasya mahākaruṇā
pūrvaṅgamā” iti vistara: | āryagayāśīrṣe{2. dege-kā^ (sūtra-`ca’ 286) |} coktam-"kimārambhā mañjuśrī:, 
bodhisattvānāṃ caryā, kimadhiṣṭhānā ca ? mañjuśrīrāha-mahākaruṇārambhā devaputra, 
bodhisattvānāṃ caryā sattvādhiṣṭhānā |” iti vistara: |
tathā hi tayā{3. bho^ pā^-mahākaruṇāpreryamāṇā |}preryamāṇā bodhisattvā: svātmanirapekṣā ekāntena 
paropakārārthatayā atiduṣkaradīrghakālike’pi sambhāropārjanapariśrame pravartante |
tathā coktam āryaśraddhābalādhāne{4. dege-kā^ (sūtra-`cha' 15) |}-“tatra [mahā]{5. bho^ pā^ -[mahākaruṇayāpi] |} karuṇayāpi 
sarvasattvaparipācanārthaṃ [na tat kiñcid{6. koṣṭhāntargatoṃ’śa bhoṭabhāṣāyām adhika: |} du:khasahitaṃ janma yanna parigṛhṇāti] na tat 
kiñcit sukhopādhānaṃ yanna parityajatiṃ |” iti | ato’tiduṣkare pravartamāno 
nacireṇaiva sambhārān paripūryāvaśyameva sarvajñapadam adhigacchati | tato buddhadharmāṇāṃ 
karuṇaiva mūlam | mahākaruṇāparigrahādeva buddhā bhagavanto’dhigamya sarvajñapadam{7. bho^ pā^-sarvajñajñāna |}
aśeṣasya jagato’rthaṃ vikurvāṇāstiṣṭhanta iti nirvāṇāpratiṣṭhāne saiva bhagavatāṃ 
mahākaruṇā hetu: |
sā ca du:khitasattvālambanamanaskārabahulīkārato vṛddhim{8. vṛddhim-bho^ na |} (upayāti){9. ṭūcī-pāṭhe `upetya’ sthāne `upayāti’ iti pāṭha: samīcīnatara: |} |
sarve ca te sattvāstridhātukāvacarāstrividhadu:khatayā yathāyogam atyanta{10. atyanta-bho^ na |} du:khitā
eveti sarveṣveva sattveṣu bhāvanīyā | tathā ca ye tāvannārakāste 
vividhacirantanadīrghakālikadāhādidu:kha [nadīṣu]{11. bho^ pā^-[du:khanadīṣu] |} nimagnā eva bhagavatā varṇitā: |
@197
tathā pretā api{1. bho^ pā^-api prāya: |} du:sahatīvrakṣuttṛṣādidu:kha-[agni]{2. bho^ pa^-[du:khāgni] |} pīḍābhisaṃśoṣita-
mūrtayastīvradu:kham anubhavanti | yena varṣaśatenāpyaśuciṃ kheṭapiṇḍanaṃ{3. bho^ pā^-piṇḍamātram |} ca bhoktuṃ na 
labhanta ityādi{4. bho^ pā^-iti |} varṇitaṃ bhagavatā | tiryañco’pi paraspara [bhakṣaṇa]{5. bho^ pā^-[parasparabhakṣaṇa]|}
krodhavadhahiṃsādibhiranekavidhaṃ du:khamanubhavanto dṛśyanta eva | tathā hi 
kecinnāsikābhedanatāḍanabandhanādibhira{6. bho^ pā^-ātmātantrī |}-tantrīkṛtaśarīrā:{7. śarīrā:-bho^ na |} parita: paripīḍyamānā: 
kathamapyanicchanto’pi atidurvahagurubhārodvahanaparikhinnavapuṣa:{8. vapuṣa:-bho^ na |} pariklāmyanti, 
tathāraṇye’pi nivasanto’naparādhā: kecit kvacit [artha]{9. saṃ^ paṭho’spaṣṭa: |} to’nviṣya hanyante |
nityaṃ ca bhayavihvalamānasāstatastata: palāyamānāstiṣṭhantītyaparimitam eṣāṃ du:khaṃ{10. bho^ pā^-du:khānubhavo |}
dṛśyata eva | tathā mānuṣye’pi nārakaṃ du:khaṃ dṛśyata eva | atra ye 
caurādayo’ṅgacchedaśūlārpaṇodbandhanādibhi: kāryanta eva teṣāṃ nārakameva du:kham | ye 
ca dāridryādyupahatāsteṣāṃ pretānāmiva tatkṣuttarṣādibhirdu:kham | ye ca bhṛtyādaya: 
parāyattīkṛtātmabhāvā:, ye ca balibhirākramya pīḍyante teṣāṃ tiraścāmiva 
tāḍanāvarodhanādi du:kham | tathā paryeṣṭikṛtam anyo'nyadrohopaghātādi{11. upaghāta-bho^ na |} kṛtaṃ 
priyaviprayogāpriyasaṃyogakṛtaṃ{12. bho^ pā^-saṃyogādi |} cāprameyameṣāṃ du:kham | ye kvacid īśvarā: sukhitā iva 
lapyante{13. bho^ pā^-dṛśyante |} te’pi viparyavasānasampado vividhakudṛṣṭigahananimagnā nārakādi-
@198
du:khānubhavahetuvividha{1. vividha-bho^ na |} kleśakarmāṇyupacinvanta: prapātasthāstarava{2. tarava-bho^ na |} iva du:khahetau 
[api]{3. bho^ pā^-[heto api] |} vartamānā: paramārthato du:khitā eva |
devā api ye tāvat kāmāvacarāste’pi tīvrakāmāgnisandīptamānasā 
ākṣiptacittā ivāsvacchacetasa: kṣaṇamapi samādhānaṃ cetasāṃ na labhante | teṣāṃ 
praśamasukhadhanadaridrāṇāṃ kīdṛśaṃ nāma tat sukham ? nityacyavanapatanādi-
bhayaśokopahatā: kathaṃ sukhitā nāma ? ye ca rūpārūpāvacarāste’pi yadi nāma 
kiyatkālaṃ du:khadu:khatāṃ vyatītāstathāpyatyantaṃ kāmāvacarāṇām anuśayānām 
aprahāṇāt teṣāṃ punarapi nārakādivinipātasambhavād vipariṇāmadu:kham astyeva |
sarve nāma devamanuṣyā: kleśakarmādipāratantryāt te saṃskāradu:khatayā du:khitā eva |
tadevaṃ sakalameva jagad du:khāgnijvālā{4. jvālā-bho^ na |}valīḍham ityavetya yathā mama 
du:khamapriyaṃ tathānyeṣāmapriyamiti{5. apriyam-bho^ na |} cintayatā sarveṣveva sattveṣu kṛpā bhāvanīyā |
prathamaṃ tāvad mitrapakṣeṣu pūrvoktā vividhadu:khānubhaveṣvanupaśyatā bhāvanīyā |
tata: sattvasamatayā{6. bho^ pā^-cittasamatayā |} viśeṣamapaśyatā’nādimati ca saṃsāre na kaścit sattvo 
yo na me śataśo bandhurabhūditi paricintayatā vyasteṣu bhāvanīyā | yadā mitrapakṣeṣviva 
vyasteṣu [api]{7. bho^ pā^-[vyasteṣu api] |} tulyā karuṇā pravṛttā bhavati, tadā śatrupakṣe’pi tathaiva 
sattvasamatādimanasikāreṇa bhāvanīyā | yadā ca śatrupakṣe’pi mitrapakṣavat samapravṛttā 
bhavati, tadā karmaśo daśasu dikṣu sarvasattveṣu [api]{8. bho^ pā^-[sarvasattveṣu api] |} bhāvayet | yadā ca 
du:khitabālapriyeṣviva du:kho{9. bho^ pā^-sarvathā du:kha |}ddharaṇecchākārā svarasavāhinī sarvasattveṣu samapravṛttā 
kṛpā bhavati, tadā sā niṣpannā bhavati mahākaruṇāvyapadeśaṃ ca labhate | yathā 
@199
akṣayamatisūtre ca varṇitam | ayaṃ ca kṛpābhāvanākramo bhagavatā’bhidharmasūtrādau 
varṇita: |
tasyai vaṃ kṛpābhyāsabalāt sakalasattvābhyuddharaṇapratijñayānuttarasamyak-
sambodhiprārthanākāram ayatnata eva bodhicittamutpadyate | yathoktam 
āryadaśadharmakasūtre{1. dege-kā^ (ratnakūṭa-`kha’ 168) |}-“sattvān atrāṇān aśaraṇān advīpān dṛṣṭvā karuṇāyai 
cittamupasthāpya{2. karuṇāyai cittamupasthāpya-bho^ na |} yāvadanuttarāyāṃ samyaksambodhau cittamutpādayati” iti | yadi nāma{3. yadi nāma-bho^ na |}
parasamādāpanādināpi bodhisattvasya mahāsattvasya{4. mahāsattvasya-bho^ na |} bodhicittamutpadyate, yathāpi 
kṛpāvegato yat svameva bodhisattvasya bodhicittamutpadyate tad bhagavatā 
āryatathāgatajñānamudrāsamādhau viśiṣṭataratvena varṇitam |
tadetad bodhicittaṃ pratipattivikalamapi saṃsāre mahāphalaṃ bhagavatā varṇitam |
tathā coktaṃ maitreyavimokṣe{5. dege-kā^ (avataṃsaka-'ṅa’ 323) saṃ^-gaṇḍavyūhasūtramadhye darabhaṅgāsaṃskaraṇe pṛ^ 405 |}-“tad yathāpi nāma, kulaputra, bhinnamapi vajraratnaṃ sarvam 
ativiśiṣṭaṃ suvarṇālaṅkāramabhibhavati, vajraratnanāma ca na vijahāti, sarvadāridrayaṃ ca 
vinivartayati | evameva, kulaputra, pratipattibhinnamapi sarvajñatācittotpādavajraratnaṃ 
sarvaśrāvakapratyekabuddhaguṇa{6. guṇa bho^ na |}suvarṇālaṅkāram abhibhavati | bodhicittanāma na vijahāti, 
saṃsāradāridryaṃ ca vinivartayati” iti |
yo’pi pāramitāsu sarveṇa{7. sarveṇa-bho^ na |} sarvaṃ sarvathā śikṣitum asamartha:, tenāpi 
bodhicittam utpādanīyameva, upāyaparigraheṇa mahāphalatvāt | yathā coktam 
āryarājāvavādakasūtre{8. etannāmakā bahava: sūtragranthā: kāgyura-saṃgrahe vidyante, yathā 214, 215, 221 kramāṅkitāstrayo granthā:, 
kintu tatra uddharaṇamidaṃ na prāptam |}-“yasmāt tvaṃ mahārāja, bahukṛtyo bahukaraṇīya:, asaha: 
@200
sarveṇa sarvaṃ sarvathā{1. bho^ pā^-sarvathā sarvadā |} dānapāramitāyāṃ śikṣitum, yāvat prajñāpāramitāyāṃ śikṣitum |
tasmāttarhi tvaṃ{2. tvaṃ-bho^ na |} mahārāja, evameva sambodhau chandaṃ śraddhāṃ prārthanāṃ praṇidhiṃ ca, 
gacchannapi tiṣṭhannapi niṣaṇṇo’pi śayāno’pi jāgradapi bhuñjāno’pi pibannapi 
satatasamitam anusmara manasikuru bhāvaya | sarvabuddhabodhisattvārya{3. ārya-bho^ na |}śrāvakapratyeka-
buddhapṛthagjanānām ātmanaśca atītānāgatapratyutpannāni kuśalamūlāni piṇḍayitvā 
anumodasva agrayā anumodanayā | anumodya ca sarvabuddhabodhisattva-
pratyekabuddhārya{4. ārya-bho^ na |} śrāvakāṇāṃ pūjākarmāṇi niryātaya | niryātya ca sarvasattvasādhāraṇāni 
kuru | tata: sarvasattvānāṃ yāvat sarvajñatāpratilambhāya sarvabuddhadharmaparipūraṇāya dine 
traikālyam anuttarāyāṃ samyaksaṃbodhau pariṇāmaya | evaṃ khalu tvaṃ mahārāja, pratipanna: 
san rājyaṃ ca kārayiṣyasi, rājyakṛtyāni ca na hāpayiṣyasi, [bodhisambhārāṃśca
paripūrayiṣyasi]{5. bho^ pā^-[bodhisaṃbhārāṃśca paripūrayiṣyasi] |}” | ityādi{6. bho^ pā^-ityādi vistareṇa |}kamuktvāha-"atha khalu punastvaṃ mahārāja, 
samyaksambodhicittakuśalamūlavipākena anekakṛtyo deveṣu upapanno’bhū: |
anekakṛtyo manuṣyeṣu upapanno’bhū: | sarvāsu ca devamanuṣyopapattiṣu ādhipatyaṃ 
kārayiṣyasi” | iti vistara: |
yat puna: pratipattisāraṃ bodhicittaṃ tad atitarāṃ vipulaṃphalam iti 
siddham | ata eva āryavīradattaparipṛcchāyām{7. dege-kā^ (ratnakūṭa-'ca’ 202) |} uktam-
bodhicittād vai yat puṇyaṃ tacca rūpi bhaved yadi |
ākāśadhātuṃ sampūrya bhūyaścottaritaṃ bhavet ||
{8. gaṅgābāluka…….ityādi ślokadvayaṃ bhoṭapāṭhe na vidyate |}gaṅgābālukasaṃkhyāni buddhakṣetrāṇi yo nara: |
dadyād ratnaprapūrṇāni lokanāthebhya eva hi ||
@201
yaścaika: prāñjalirbhūtvā cittaṃ bodhāya nāmati |
iyaṃ viśiṣyate pūjā yasyā anto na vidyate || iti |
yathā āryagaṇḍavyūhe{1. dege-kā^ (avataṃsaka-`ṅa’ 309) saṃ^-gaṇḍavyūha: pṛ^ 196 darabhaṅgā |} varṇitam-“bodhicittaṃ kulaputra | bījabhūtaṃ sarvabuddhadharmāṇām”
iti vistara: | tacca bodhicittaṃ dvividhaṃ praṇidhicittaṃ prasthānacittaṃ ca |
āryagaṇḍavyūhe{2. dege-kā^ (avataṃsaka-`ṅa’ 308) saṃ^-gaṇḍavyūha: pṛ^ 395 darabhaṃgā |} varṇitam, tathā-“durlabhāste, kulaputra, sattvā: sattvaloke 
ye’nuttarāyāṃ samyaksambodhau praṇidadhati iti | tato’pi durlabhatamāste sattvā
ye’nuttarāṃ samyaksambodhim abhisamprasthitā:” iti | sakalajagato hitāya buddho 
bhaveyamiti prathamataraṃ prārthanākārā cetanā tatpraṇidhicittam | yata: prabhṛti saṃvaragrahaṇe 
vartamānā: sambhāreṣu dṛśyante{3. bho^ pā^-praviśanti |} tatprasthānacittam |
saṃvaraśca vijñātapratibalasaṃvarasthitāt kalyāṇamitrāt{4. kalyāṇamitrāt-bho^ na |} parato grāhya: | asati 
pratirūpe grāhake{5. grāhake-bho^ na |} buddhabodhisattvān āmukhīkṛtya yathā {6. bho^ pā^-āryamañjuśriyā |}mañjuśriyā’mbararājabhūtena 
bodhicittamutpāditaṃ tathotpādanīya: |
evamutpāditabodhicitto bodhisattva: svayameva dānādi dadāti{7. dadāti-bho^ na |} pratipattau 
prayokṣyate, na hi svayamadānta: parān damayatīti mattvā | na cāpi vinā pratipattyā 
bodhiravāpyate | yathoktam āryagayāśīrṣe{8. dege-kā^ (sūtra-'ca’ 291) |}-“pratipattisārāṇāṃ bodhisattvānāṃ 
bodhirnāpratipattisārāṇām” iti | āryasamādhirāje{9. dege-kā^ (sūtra-`da’ 28) saṃ^-10 pari^ pṛ^ 54 darabhaṅgā |} coktam-“tasmāt 
pratipattisāro bhaviṣyāmi ityevaṃ tvayā kumāra, śikṣitavyam | tat kasya heto: ? 
pratipattisārasya hi kumāra, na durlabhā bhavatyanuttarā samyaksambodhi:” iti |
@202
sā ca pratipattirbodhisattvasya pāramitā’pramāṇasaṅgrahavastvādibhedena 
akṣayamatiratnameghādisūtreṣu vistareṇa varṇitā | tathā laukikaśilpādisthāneṣvapi 
yāvad bodhisattvena śikṣitavyam | kiṃ punarlokottareṣu dhyānādiṣu | anyathā kathaṃ 
sarvākāraṃ sattvārthaṃ kuryu: | sā ceyaṃ saṃkṣepeṇa bodhisattvasya prajñopāyarūpā pratipattirna 
prajñāmātraṃ nopāyamātram | yathā āryavimalakīrtinirdeśe{1. dege-kā^ (sūtra-'ma' 201) saṃ^-4 pari^ pṛ^ 116 ti^ saṃsthānam |}-“prajñārahita upāya 
upāyarahitā ca prajñā bodhisattvānāṃ bandhanam” ityuktam | upāyasahitā prajñā 
prajñāsahita upāyo mokṣatvena varṇita: | āryagayāśīrṣe{2. dege-kā^ (sūtra-`ca’ 288) |} coktam-“dvāvimau 
bodhisattvānāṃ saṃkṣiptau mārgau | dvābhyāṃ mārgābhyāṃ samanvāgatā bodhisattvā 
mahāsattvā:{3. mahāsattvā:-bho^ na |}kṣipramanuttarāṃ samyaksambodhim abhisambhotsyante | katamau dvau ? upāyaśca 
prajñā ca |” iti |
tatra prajñāpāramitāṃ tyaktvā dānādipāramitāsaṅgrahavastvādikaṃ sarvameva
kṣetrapariśuddhimahābhoga[bahu]{4. bho^-pā^-[bahuparivāra] |} parivārasampatsattvaparipākanirmāṇādikasakalābhyudaya-
dharmasaṅgrāhakaṃ kuśalam upāya ucyate | prajñā tu tasyaiva copāyasyā-
viparītasvabhāvaparicchedahetu: | tayā hi samyagupāyaṃ vivicyā’viparyasto yathāvat 
svaparārthānuṣṭhānād viṣamiva mantraparigṛhītaṃ bhuñjāno na saṃkliśyate | tathā coktamatraiva 
sūtre{5. dege-kā^ (sūtra-'ca’ 289) |}-“upāya: saṅgrahajñānam, prajñā paricchedajñānam” iti | āryaśraddhābalādhāne{6. dege-kā^ (sūtra-'cha’ 28) |}
coktam-“upāyakauśalaṃ katamam{7. katamam-bho^ na |} ? yat saṅgraha: sarvadharmāṇām | prajñā katamā ? 
yat sarvadharmāṇām asambhedena kauśalam” iti | etau prajñopāyau dvāvapi sarvakālameva 
sevanīyau bhūmipraviṣṭairapi na tu prajñāmātraṃ nopāyamātram{8. nopāyamātram-bho^ na |} | yata: sarvāsveva daśasu 
@203
bhūmiṣu bodhisattvasya pāramitāsamudācāra: paṭhito daśabhūmikādau “na{1. dege-kā^ (avataṃsaka-'kha’ 31-pari^ pṛ^ 182) |} ca pariśeṣāsu 
na samudācarita” iti vacanāt |
aṣṭamyāṃ ca bhūmau bodhisattvasya śāntavihāriṇo buddhairvyutthānaṃ{2. bho^ pā^-bhagavadbhirbuddhairvyutthānam |} yattad
virudhyeta | tacca tatastatra pāṭhād avagantavyam{3. atra 'daśabhūmisūtrato yadavagantuṃ nirdeśa:, tatpratipādakāni sūtravākyāni 'tasya khalu bho jinaputra…
ityādīni bhoṭapāṭhasāhāyyena atroddhṛtāni, tāni 'māinara buddhisṭa ṭeksṭ’ dvārā prakāśite saṃskaraṇe
nopalabhyante |} | [tathā coktaṃ tatraiva sūtre{4. dege-kā^ (avataṃsaka-`kha’ 31 pari^ pṛ^ 240) saṃ^-daśabhūmi-pṛ^ 43 darabhaṅgā |}] “tasya 
khalu bho jinaputra, bodhisattvasya evamimāmacalāṃ bodhisattvabhūmimanugatasya 
pūrvapraṇidhānabalādhānasthitasya buddhā bhagavantastasmin dharmamukhasrotasi tathāgata-
jñānopasaṃhāraṃ kurvanti | evaṃ cainaṃ bruvanti-sādhu sādhu kulaputra | eṣā 
paramārthakṣāntirbuddhadharmānugamāya | api tu khalu puna: kulaputra,{5. kulaputra-bho^ na |} yā asmākaṃ 
daśabalacaturvaiśāradyabuddhadharmasamṛddhi:, sā tava nāsti | tasyā buddhadharmasamṛddhe: 
paryeṣaṇāya abhiyogaṃ{6. abhiyogaṃ-bho^ na |} kuru, vīryamārabhasva | etadeva kṣāntimukhaṃ monmokṣī: | api tu 
khalu puna: kulaputra, kiṃ cāpi tvayaivaṃ śāntavimokṣavihāro’nuprāpta:, imān 
punaraśāntānapraśāntān bālapṛthagjanān nānākleśasamudācāra{7. samudācāra-bho^ na |}prāptān vividha-
vitarkopahatamānasān samanvāhara, apekṣasva | api tu khalu puna: kulaputra, 
pūrvapraṇidhānamanusmara sattvārthasaṃprāpaṇāṃ jñānamukhācintyatāṃ ca | api tu khalu puna:  
kulaputra, eṣā sarvadharmāṇāṃ dharmatā | utpādādvā tathāgatānāmanutpādādvā sthitaivaiṣā 
dharmatā{8. dharmatā-bho^ na |} dharmadhātusthiti: yadidaṃ sarvadharmaśūnyatā sarvadharmānupalabdhi: | naitayā tathāgatā 
eva kevalaṃ prabhāvyante, sarvaśrāvakapratyekabuddhā api hyetāmavikalpa-
dharmatāmanuprāpnuvanti |
@204
api tu khalu puna: kulaputra, prekṣasva tāvat tvamasmākaṃ kāyāpramāṇatāṃ ca 
jñānāpramāṇatāṃ ca buddhakṣetrāpramāṇatāṃ ca jñānābhinirhārāpramāṇatāṃ ca 
prabhāmaṇḍalāpramāṇatāṃ ca svarāṅgaviśuddhyapramāṇatāṃ ca | tathaiva 
tvamapyabhinirhāramutpādaya | api tu khalu puna: kulaputra, ekastveṣa āloko yo’yaṃ 
sarvadharmanirvikalpāloka: | īdṛśāstu kulaputra, dharmālokāstathāgatānāmaparyantagatā 
aparyantakṛtā aparyantabaddhā:, yeṣāṃ saṃkhyā nāsti, gaṇanā, pramāṇamupaniṣadaupamyaṃ 
nāsti, teṣāmadhigamāya abhinirhāramutpādaya | api tu khalu puna: kulaputra, prekṣasva 
tāvad daśasu dikṣu apramāṇakṣetratāṃ ca apramāṇasattvatāṃ ca apramāṇadharmavibhaktitāṃ 
ca | tatsarvamanugaṇaya | yathāvattayā abhinirhāramutpādaya{1. yathāvattayā abhinirhāramutpādaya-bho^ na |} | `{2. `iti hi bho jinaputra……ityata:…….niṣpādayati |’ paryanto’śaṃ: mūlasaṃskṛtānuvādabhūteṣu
kāgyura-saṃskaraṇeṣu ya: pāṭha:, bhāvanākramoddhata: bhoṭāṃśa: tribhyo’pi bhinna: |}iti hi bho jinaputra,
te buddhā bhagavanta evaṃ bhūmyanugatasya bodhisattvasya evaṃ pramukhānyaprameyāṇyasaṃkhyeyāni 
jñānābhinirhāramukhānyupasaṃharanti, yairjñānābhinirhāramukhairbodhisattvo’pramāṇajñāna-
vibhaktito’bhinirhārakarmā{3. bho^ pā^-mārgābhinirhāra |}bhiniṣpādayati |’ ārocayāmi te bho jinaputra, 
prativedayāmi | te ced buddhā bhagavantastaṃ bodhisattvamevaṃ sarvajñajñānābhinirhāramukheṣu
nāvatārayeyustadevāsya parinirvāṇaṃ bhavetsarvasattvakāryapratiprasrabdhiśca |” iti vistara: |
yacca āryavimalakīrtinirdeśe gayāśīrṣe coktaṃ tadapi pūrvoktaṃ virudhyate, 
evaṃ sāmānyenaiva tatrābhidhānāt | yat sarvaṃdharmasaṅgrahavaipulye{4. dege-kā^ (sūtra `ja’ 183) idaṃ sūtraṃ `ārya-sarvadharmavaidalyasaṃgrahasūtra’ to’bhinnam |} coktaṃ tadapi virudhyate 
eva | tatroktam-“sūkṣmaṃ hi mañjuśrī:, saddharmapratikṣepakarmāvaraṇam | yo hi 
kaścinmañjuśrī:, tathāgatabhāṣite dharma ekasmin śobhanasaṃjñām utpādayati |
ekasminnaśobhanasaṃjñām utpādayati | sa saddharmaṃ pratikṣipati | tena saddharmaṃ
pratikṣipatā tathāgato’bhyākhyāto bhavati” iti vistaram uktvā āha-“yo’yaṃ
metreya, ṣaṭpāramitāsamudāgamo bodhisattvānāṃ bodhāya taṃ te mohapuruṣā evaṃ vakṣyanti |
prajñāpāramitāyāmeva bodhisattvena śikṣitavyam, kiṃ śeṣābhi: pāramitābhiriti |
@205
te’nyā{1. anyām-bho^ na |}mupāyapāramitāṃ dūṣayitavyāṃ manyante | tat kiṃ manyase, ajita ! duṣprajña: 
sa{2. bho^ pā^-ahaṃ kāśirājo’bhūm |} kāśirājo’bhūd yena kapotārthaṃ śyenāya svamāṃsāni dattāni ? maitreya āha no 
hīdam, bhagavan | bhagavānāha-yāni mayā maitreya, bodhisattvacaryāṃ caratā 
ṣaṭpāramitāsaṃyuktāni kuśalamūlānyupacitāni, apakṛtaṃ nu tai: kuśalamūlai: ? maitreya 
āha-no hīdaṃ bhagavan{3. bhagavan-bho^ na |} | bhagavān āha tvaṃ tāvad ajita, dānapāramitāyāṃ ṣaṣṭiṃ 
kalpān samudāgata: | yāvat prajñāpāramitāyāṃ ṣaṣṭiṃ kalpān samudāgata:, tat te 
mohapuruṣā evaṃ vakṣyanti-ekanayenaiva bodhiryaduta śūnyatānayena” iti vistara:{4. ṭuccī-mahodayena sampādite saṃskaraṇe vairocanābhisambodheruddharaṇa atrevopanyastam, kintvasmādhista-
duddharaṇaṃ bhoṭapāṭhānusāram āryadharmasaṅgīteruddharaṇānantaramupasthāpitam |} |
evaṃ hi bhagavatām apratiṣṭhitanirvāṇaṃ sidhyati | tathā hi dānāderupāyasya 
rūpakāyakṣetraparivārādimahābhogatāphalasampatparigrahād bhagavatāṃ na nirvāṇe-
‘vasthānam | prajñayā ca{5. ca-bho^ na |} sakalaviparyāsaprahāṇād na saṃsāre’vasthānam, 
viparyāsamūlatvāt saṃsārasya | anyacca{6. anyā-bho^ na |} prajñopāyasvarūpayā pratipadā 
samāropāpavādāntavivarjanena madhyamā pratipad udbhāvitā | prajñayā samāropāntasya 
varjanād upāyenāpavādāntasya varjanāt | ata eva āryadharmasaṅgītāvuttam{7. dege-kā^ (sūtra-`śa’ 18) |}-
“lakṣaṇānuvyañjanarūpakāyapariniṣpādanābhirataśca bhavati, na dharmakāyābhisamaya-
mātrābhirata:” iti | punaruktam-“prajñopāyajanitastathāgatānāṃ parapratyayata: 
saṃbhavo’nugantavya:” iti | vairocanābhisambodhau coktam{8. dege-kā^ (tantra-`tha’ 153) uddharaṇamidaṃ bhoṭapāṭhānusāram dra^ `saṃbhavo’vagantavya:’ ityādyanantaram |}-“tadetat sarvajñajñānaṃ 
karuṇāmūlaṃ bodhicittahetukam upāyaparyavasānam” iti | tasmādubhayaṃ sarvakālameva
bodhisattvena sevanīyam |
@206
yat punaruktam{1. yat punaruktam-bho^ na |}-“kolopamaṃ dharmaparyāyam ājānadbhirdharmā eva
prahātavyā:, prāg{2. prāg-bho^ na |} evādharmā:” iti | tad viparītābhiniveśaprahāṇata: prahātavyā 
ityabhiprāyāduktam, na tu prayojanasampādanārthamapi nāśrayaṇīyam | tathā coktam-
“dharma: pragrahītavyo nodgrahītavya:” iti | nonmārgeṇa pragrahītavya ityartha: | yaccāpi 
kvacid dānādi sāṃsārikaphalatvena varṇitaṃ tat prajñārahitānāṃ dānādīnāṃ pūrvam uktaṃ 
tāvanmātrakuśalamūlasantuṣṭāṃścādhikṛtyottara {3. bho^ pā^-uttarottaram |}kuśalamūle protsāhanārtham | anyathā 
[ārya-]{4. bho^ pā^ [āryavimala…] |} vimalakīrtinirdeśa:{5. ṭūcī pāṭhe-vimalakīrtyādinirdeśa: |} [ādi pūrvokta:]{6. bho^ pā^ [ādipūrvokta:] |} sarva eva virudhyeta | tasmāttu 
dvāvapi prajñopāyau sevanīyāviti sthitam |
tatra prajñāparigṛhītā dānādaya: pāramitāvyapadeśaṃ labhante nānyatheti | ato 
dānādipariśuddhaye samādhānam āsthāya prajñopādānārthaṃ yatnaṃ kurviti |
tatra prathamaṃ tāvat śrutamayī prajñotpādanīyā | tayā hi tāvad āgamārtham 
avadhārayati | tataścintāmayyā prajñayā nītaneyārthaṃ nirvedhayati | tatastayā niścitya 
bhūtamarthaṃ bhāvayennābhūtam | anyathā hi viparītasyāpi bhāvanād vicikitsāyāścā-
vyapagamāt samyagjñānodayo na syāt | tataśca vyarthaiva bhāvanā syāt | yathā 
tīrthikānām |{7. bho^ pā^-tīrthikānāṃ bhāvanā |} uktaṃ ca bhagavatā samādhirāje{8. dege-kā^ (sutra-`da’ 27) saṃ^-9 pari, pṛ^ 49 darabhaṅgā |}-
nairātmyadharmān yadi pratyavekṣate 
tān pratyavekṣya yadi bhāvayeta |
sa heturnirvāṇaphalasya prāptaye 
yo anyaheturna sa bhoti śāntaye || iti |
@207
tasmāccintāmayyā prajñayā yuktyāgamābhyāṃ pratyavekṣya bhūtameva vastusvarūpaṃ 
bhāvanīyam | vastūnāṃ svarūpaṃ ca paramārthato’nutpāda evāgamato yuktitaśca niścitam |
tatrāgamato yathoktam āryadharmasaṅgītau{1. dege-kā^ (sūtra-`śa’ 6) |}-“anutpāda: satyamasatyam{2. bho^ pā^-utpādādayo’nye |} anye 
dharmā:” iti | ettcca paramārthānukūlatvād anutpāda: satyamityuktam | paramārthatastu 
notpādo nāpyanutpāda:, tasya sarvavyavahārātītatvāt | punaścātraiva{3. dege-kā^ (sūtra-`śa’ 43) |} coktam-
“utpādanirodhābhiniviṣṭa: kulaputra, lokasanniveśa:, tasmāt tathāgato mahākāruṇiko 
lokasyottrāsapadaparihārārthaṃ vyavahāravaśād uktavān, utpadyate nirudhyate ceti na 
cātra kasyacid dharmasyotpāda:” iti | āryabuddhasaṅgītau{4. dege-kā^ (sūtra-`ja’ 222) |} coktam-“katamā yoniśa: 
pṛcchā, katamā yoni: ? āha anutpādo yoni:, tasya pṛcchā yoniśa: pṛcchā” |
punaratraivoktam{5. dege-kā^ (sūtra-`ja’ 202) |}-“cakāramukhā:{6. saṃ^ ṭūcī-pāṭhe `ākāramukhā: |’} sarvadharmāścyutpattivigatā: | abhāvamukhā:{7. bho^ pā^-svabhāvamukhā: sarvadharmā: |}
sarvadharmā:, svabhāvaśūnyatām upādāya” iti | āryasatyadvayavibhāge{8. dege-kā^ (sūtra-`ma’ 249) |}
cānutpādasamatayā sarvadharmāṇāṃ samatā bhavati | prajñāpāramitāyāṃ coktam{9. prajñāpāramitāyāṃ coktam……. ? |}-“rūpaṃ 
subhūte, rūpasvabhāvena śūnyam, yāvad vijñānaṃ vijñānasvabhāvena śūnyamiti 
svalakṣaṇaśūnyatām upādāya” iti | hastikakṣye{10. dege-kā^ (sūtra-`cha’ 105) |} coktam-
na kaścillabhyate bhāvo yasyotpādasya saṃbhava: |
asaṃbhaveṣu dharmeṣu bāla: sambhavamicchati ||iti|
@208
pitāputrasamāgame{1. dege-kā^ (ratnakūṭa-`ṅa’ 162) |} coktam-“sarva ete dharmā: sarve samāstraikālyasamatayā |
atīte’dhvani sarvadharmā: svabhāvarahitā yāvat pratyutpanne’dhvani” iti | evaṃ tāvad 
āgamata: pratyavekṣaṇīyam | yuktyā hi sthirīkṛtasyāgamārthasyānyairapohitum 
aśakyatvāt | ato yuktyāpi{2. yuktayāpi-bho^ na |} pratyavekṣaṇīyam |
tatra saṃkṣepato yuktirucyate | utpādo bhāvānāmahetuko vā syāt sahetuko 
vā | na tāvad ahetuka: kādācitkatvadarśanāt | kāraṇānapekṣā hi viśeṣābhāvād 
utpādakālavat sadā sarvatraiva ca bhāvā: kiṃ na bhaveyu: | abhāvakālād aviśeṣād vā 
utpādakāle’pi naiva bhaveyu: | evaṃ tāvanna nirhetuko yukta: | nāpi sahetuka: | tathā 
hi yastāvadīśvarādistīrthikairnityo hetu: kalpitastato bhāvā na jāyante 
krameṇotpādadarśanāt | na tvavikalakāraṇasya [phalasya]{3. bho^ pā^-[vikalakāraṇasya phalasya] |} krameṇotpādo yukto 
nirapekṣatvāt | nāpīśvarāde: svayaṃ samarthasya parāpekṣā | nityatvena parairanupa-
kāryatvāt | anupakārye tasmin cāpekṣā’yogāt | ata eveśvarādīnāṃ 
sarvasāmarthyaśūnyatvād vandhyāputrādivad ni:svabhāvatvameva, arthakriyāsamarthatvād 
vastuna: | teṣāṃ kvacidapi kārye na krameṇa sāmarthya yathā vicāritam | nāpi 
yaugapadyena, tathā hi sarvakāryaṃ sakṛd utpādyottarakāle’pi yadyutpattisamartha evāsau 
tadā punarapi samarthasvabhāvānuvṛttau pūrvavat kāryotpattiprasaṅga: | ananuvṛttau vā 
pūrvasvabhāvaparityāgād anityatvaprasaṅga: |
tasmānna nityaṃ nāma kiñcid vastu vidyate | ata evoktaṃ bhagavatā{4. dege-kā^ (sūtra-`ca’ 83) saṃ^-laṅkāvatāra-2 pari^ pṛ^ 31 darabhaṃgā |}-
“asatyasamāropa: punarmahāmate, ākāśanirodhanirvāṇa [ādi]{5. bho^ pā^-[nirvāṇādi] |} akṛtaka-
bhāvābhiniveśasamāropa:” iti | tasmānna nityād eṣāmutpādo yukta: |
nāpyanityāttatrātītānāgatayoravastutvānna tāvattato janma yuktam ahetukatvaprasaṅgāt |
nāpi vartamānāt, samānāsamānakālayostata utpādāyogāt | tathā hi na tāvat
@209
samānakālaṃ kāraṇaṃ tatsvabhāvavat kāryasyāpi tatsamānakālabhāvitayā niṣpannatvāt |
nāpi bhinnakālam, kālāntaravyavadhānenotpāde’tītāderevotpattiprasaṅgāt |
avyavadhānenāpyutpāde sarvātmanā yadyavyavadhānaṃ tadaikasminneva kṣaṇe sarvakṣaṇānām 
anupraveśāt kalpasya kṣaṇamātratāprasaṅga | yathā paramāṇo: sarvātmanā saṃyoge 
piṇḍasyāṇumātratāprasaṅga: | athaikadeśena{1. bho^ pā^-deśaspṛṣṭa |}, tadā kṣaṇasya sāvayavatvaprasaṅga: |
svato’pi notpadyante, nirhetukapakṣeṇaivāsya pakṣasya saṅgṛhītatvāt svātmani ca 
kāritravirodhāt | nāpyubhayata: ubhayapakṣabhāvidoṣadvaya-[saṅgraha{2. bho^ pā^-[saṃgrahaprasaṅgāt] |} prasaṅgāt |
tasmāt paramārthato’nutpannā evāmī bhāvā: | saṃvṛtyā tūtpādasya 
vidyamānatvānnāgamādivirodha: | tathā coktaṃ bhagavatā{3. dege-kā^ (sūtra-`ca’ 174) saṃ^-laṅkāvatāra- ||10 |429 || pṛ^ 135 darabhaṅgā |
ṭūcī pāṭhe-bhāvā jāyante saṃvṛtyā paramārthe’svabhāvakā: |
ni:svabhāveṣu bhāveṣu bhrānti: sā saṃvṛtirmatā ||}-
bhāvā vidyanti saṃvṛtyā paramārthe na bhāvakā: |
ni:svabhāveṣu yā bhrāntistatsatyaṃ saṃvṛtirbhavet || iti |
iyaṃ ca yuktirbhagavato’bhipretā śālistambādau | svata: parata ubhābhyām ahetośca 
janmaniṣedhāt |
athavā evaṃ yuktyā vicārayet | dvividhā bhāvā rūpiṇo’rūpiṇaśca |
tatrāpi tāvad rūpiṇo ghaṭādayaste’ṇuśo vibhinnarūpatvād naikasvabhāvā: | aṇūnāṃ 
pūrvāparasthitānāṃ pūrvādidigbhāgatvena vibhidyamānānām asiddhāvapyaṇusaṃcayātmakatve 
nānekasvabhāvo yukta:, na caikānekasvabhāvavyatirekeṇāpara: kaścid 
bhāvasvabhāvo’stīti ni:svabhāvā evāmī paramārthata: svapnādyupalabdharūpādivad rūpiṇo 
bhāvā: | etacca bhagavataiva coktam āryalaṅkāvatāre{4. dege^-kā^ (sūtra-`ca’ 76) saṃ^-2 pari^, pṛ^ 24 darabhaṅgā |}-“goviṣāṇaṃ punarmahāmate,
@210
aṇuśo’pi vibhidyamānaṃ nāvatiṣṭhate | punara{1. punarapi-bho^ na |}pyaṇavo’pi bhidyamānā aṇutvalakṣaṇena 
nāvatiṣṭhante” iti |
ye cārūpiṇaste’pi tathaiva vicāryamāṇā ni:svabhāvā eva | tathāhi,
bāhyasya nīlāderarthasyābhāvāt sāmarthyata eva vijñānādayo’rūpiṇa: skandhā
nīlādirūpeṇa pratibhāsanta{2. pratibhāsanta-bho^ na |} ityabhyupeyam | uktaṃ ca bhagavatā{3. dege-kā^ (sūtra-`ca’ 176) saṃ^-laṅkāvatāra || 10 | 489 || pṛ^ 139, darabhaṅgā |}-
“bahirdhā nāsti vairūpaṃ svacittaṃ dṛśyate bahi: |” iti |
tataśca nīlādicitrākāranirbhāsatayā grāhyagrāhakākāranirbhāsatayā naikasvabhāvā amī 
yukta: | na caikasyānekarūpatā yuktimatī, ekānekavirodhāt | ekasya kasyacit
svabhāvasyāsiddhāvanekarūpatā'pyayuktimatī, ekasamūharūpatvād anekasya |
athavā tatrālīkā evāmī rūpādaya ākārā: pratibhāsanta ityabhyupagamyate, 
tadā vijñānam apyalīkaṃ prāpnoti | vijñānasya tatsvarūpāvyatirekāt | na hi svayaṃ 
prakāśamānarūpatāvyatirekeṇānyad vijñānasya rūpamasti | svayaṃ ca na{4. na-bho^ na |} nirbhāsante 
rūpādaya: | teṣāṃ ca vijñānasvarūpāpannānām alīkatve sarvameva vijñānam alīkam 
abhyupetaṃ syāt | tasmād{5. tasmād-bho^ na |} “māyopamaṃ ca vijñānam” ityuktaṃ bhagavatā |
tasmād ekānekasvabhāvaśūnyatvena paramārthato’līkā evāmī sarvabhāvā iti 
niścitametat | ayaṃ cārtha ukto bhagavatā laṅkāvatāre{6. dege-kā^ (sūtra-`ca’ 184) saṃ^-|| 10 | 709 || pṛ^ 154 darabhaṅgā |}-
yathaiva darpaṇe rūpam ekatvānyatvavarjitam |
dṛśyate na ca tatrāsti tathā bhāveṣu bhāvatā || iti |
@211
ekatvānyatvavarjitam{1. ekatvānyatvavarjitam iti-bho^ na |} iti, ekatvānyatvarahitam ityartha: | punaścoktam{2. dege-kā^ (sūtra-`ca’ 164) saṃ^-laṅkāvatāra || 2 ||173 || pṛ^ 48, darabhaṅgā |}-
buddhyā vivicyamānānāṃ svabhāvo nāvadhāryate |
ato nirabhilāpyāste ni:svabhāvāśca darśitā: || iti | 
tadevaṃ cintāmayyā prajñayā niścitya bhūtamarthaṃ tasya pratyakṣīkaraṇāya 
bhāvanāmayīṃ prajñām utpādayet | {3. bahu-bho^ na |}bahuśrutādimātrakeṇa nārtha: pratyakṣo bhavatīti 
niveditam āryaratnameghādiṣu | anubhavaśca pratipattṛṇām, na cāpi sphuṭatara-
jñānālokodayam antareṇa samyagāvaraṇatamo’pahīyate | bhāvanābahulīkāra-
taścābhūte’pyarthe sphuṭatarajñānam utpadyate | yathā aśubhādi{4. aśubhādi-bho^ na |}pṛthvīkṛtsnādi-
samāpannānāṃ [jñānodbhavatve]{5. bho^ pā^-[jñānodbhavatve] |} kimpunarbhūte | tathā ca bhāvanāyā: parisphuṭajñānaphalatvena 
sāphalyamuktam āryasamādhirāje{6. dege-kā^ (sūtra-`da’ 13) saṃ^-|| 4 | 16 || pṛ^ 21, darabhaṅgā |}-
ārocayāmi prativedayāmi vo 
yathā yathā bahu ca vitarkayennara: |
tathā tathā bhavati tannimittacitta-
stehi vitarkehi tanniśritehi || iti vistara:{7. bho^ pā^-ityādi |} |
tasmāt tattvaṃ sākṣātkartukāmo{8. kāmo-bho^ na |} bhāvanāyāṃ pravartate |
tatra prathamataraṃ tāvad yoginā śamatho niṣpādanīyaścittasthirīkaraṇāya |
salilavaccañcalatvāccittasya, na śamathamādhāramantareṇa sthitirasti | na cāsamāhitena
@212
cetasā yathābhūtaṃ śakyate jñātum | uktaṃ hi bhagavatā{1. dege-kā (āryadharmasaṅgītisūtra-`śa’ 52) |}-“samāhitacitto{2. citto-bho^ na |} yathābhūtaṃ 
prajānāti” iti | śamatho lābhādikāmanānirapekṣasya samyakpravṛttau{3. bho^ pā^-śīlasamyaksthita |} sthirasya 
du:khādyadhivāsanaśīlasyārabdhavīryasya śīghrataraṃ sampadyate | ata eva 
āryasaṃdhinirmocanādau dānādaya uttarottaratvena varṇitā: |
tadevaṃ śīlādiśamathasamabhāreṣu sthito mano’nukūladeśe sarvabuddhabodhisattveṣu 
praṇāmādikaṃ kṛtvā pāpadeśanāṃ puṇyānumodanāṃ vidhāya sakalajagadabhyuddharaṇāśayo 
mahākaruṇām evābhimukhīkṛtya kāyam ṛjuṃ praṇidhāya sukhāsanopaviṣṭa:
paryaṅkamābhujya samādhimabhiniṣpādayet |
tatra prathamaṃ tāvad yad vastu vicārayitavyaṃ yāvatā prakāreṇa saṅkṣepata: 
sakalavastusaṅgraho bhavati tatra cittaṃ badhnīyāt | saṅkṣiptaṃ punarvastu rūpyarūpibhedena 
dvidhā bhavati | etaccādikarmikasya vikṣepadoṣaparihārārthaṃ saṃkṣiptaṃ tāvad yuktam
ālambayitum | yadā tu jitamanaskāro bhavati tadā skandhadhātvādibhedena viśodhya{4. viśodhya-bho^ na |}
vistaraśo’pyālambata eva | tathā sandhinirmocanādau yoginām aṣṭādaśaprakāra-
śūnyatālambanādibhedena nānā{5. nānā-bho^ na |}prakāram ālambanam uktam |
atraiva bhagavatā sattvānugrahād rūpyarūpyādibhedena saṃkṣepamadhyavistarai: 
vastubhedo’bhidharmādau nirdiṣṭa: | tacca vastu adhyā{6. adhyā-bho^ na |}ropāpavādaparihārāya 
skandhadhātvādisaṅgrahato gaṇayet | tato niścitya sarvavastusaṅgrahaṃ tatraiva punaścittaṃ 
prabandhena prerayet | 
yadā tvantarā rāgādinā cittaṃ bahirvikṣipet tadāvagamya vikṣepatām 
aśubhādibhāvanayā vikṣepam upaśāmya punastatraivoparyupari cittaṃ prerayet |
@213
aśubhādibhāvanākramastu granthavistara{1. bho^ pā^-akṣarabāhulya |} bhayānna likhita: | yadā tu cittaṃ{2. cittaṃ-bho^ na |} tatrānabhirataṃ 
paśyet, tadā samādherguṇadarśanato’bhiratiṃ tatra bhāvayet | vikṣepadoṣadarśanād aratiṃ 
praśamayet | atha yadā styānamiddhābhibhavād ālambanagrahaṇāprakaṭatayālīnaṃ cittaṃ 
bhavati tadā lokasaṃjñābhāvanayā prāmodyavastubuddhādiguṇamanasikārāt [vā{3. bho^ pā^-[manasikārāt vā layaṃ] |}]layam 
upaśāmya punastadevālambanaṃ dṛḍhataraṃ gṛhṇīyāt |
atha yadā pūrvahasitaramitādyanusmarato’ntarā cittam uddhataṃ paśyet, 
tadā’nityatādisaṃvega{4. bho^ pā^-saṃvegavastu |}manasikārād auddhatyaṃ praśamayet | tata: punastatraivālambane 
cittasyānabhisaṃskāravāhitāyāṃ yatnaṃ kurvīta | atha yadā layauddhatyābhyāṃ viviktatayā 
samapravṛttaṃ svarasavāhicittaṃ paśyet tadābhogaśithilīkaraṇād upekṣeta | yadā tu 
samapravṛtte satyābhoga: kriyate, tadā cittaṃ vikṣipet |
yadā tu tatrālambane’nabhisaṃskāravāhi yāvadicchaṃ cittaṃ pravṛttaṃ bhavati, tadā 
śamatho niṣpanno veditavya: | etacca sarvaśamathānāṃ sāmānyalakṣaṇam, 
cittaikāgratāmātrasvabhāvatvāt śamathasya | ālambanaṃ tu tasyāniyatameva | ayaṃ ca 
śamathamārgo bhagavatā{5. bhagavatā-bho^ na |} ārya prajñāpāramitādau{6. bho^ pā^-ādāvapi |} nirdiṣṭa: | yad āha-“tatra cittaṃ 
sthāpayati, saṃsthāpayati, avasthāpayati, upasthāpayati, damayati, śamayati, 
vyupaśamayati, ekotīkaroti, samādadhāti” iti navapadai: |
tatra sthāpayati, ālambanena badhnāti | saṃsthāpayati, tatraivālambane prabandhena 
pravartayati | avasthāpayati, vikṣepam avagamya taṃ pariharati | upasthāpayati, 
vikṣepaṃ parihṛtya uparyupari punastatraivālambane sthāpayati | damayati, 
ratimutpādayati | śamayati, aratiṃ vyupaśāmayati vikṣepadoṣadarśanāt | vyupaśamayati, 
styānamiddhādīn vyutthitān vyupaśamayati | ekotīkaroti, 
@214
ālambane{1. ālambane-bho^ na |} ‘nabhisaṃskāravāhitāyāṃ yatnaṃ karoti | samādadhāti, samaprāptaṃ cittam 
upekṣate samanvāharatītyartha: | eṣa caiṣāṃ padānām artha: pūrvācāryai: maitreyeṇa ca 
vyākhyāta: | 
saṃkṣepeṇa sarvasyaiva samādhe: ṣaḍ doṣā bhavanti | kausīdyam 
ālambanasaṃpramoṣa:, layauddhatyam, anābhoga:, ābhogateti | teṣāṃ pratipakṣeṇāṣṭau 
prahāṇasaṃskārā bhāvanīyā: | tad yathā-śraddhā, chanda:, vyāyāma:, praśrabdhi:, smṛti:,
samprajanyam, cetanā, upekṣā ceti | tatrādyāścatvāra: kausīdyasya pratipakṣā: |
tathāhi-samādherguṇeṣvabhisampratyayalakṣaṇayā śraddhayā tatra yogino'bhilāṣa utpadyate |
tato'bhilāṣād vīryamārabheta | tadvīryabalena kāyacittakarmaṇyatām āsādayati |
tata: praśrabdhakāyacetasa: kausīdyam vyāvartate | ata: śraddhādaya: kausīdyaprahāṇāya 
bhāvanīyā: | smṛtirālambanasampramoṣasya pratipakṣa: | samprajanyaṃ layauddhatyayo: 
pratipakṣa:, tena layauddhatyayo: samyagupalakṣaṇāt | layauddhatyāpraśamanakāle 
tvanābhogadoṣa:, tatpratipakṣeṇa ca cetanā bhāvanīyā | layauddhatyapraśame sati yadā cittaṃ 
praśamavāhi tadā’’bhogadoṣa:, tatpratipakṣastadānīmupekṣā bhāvanīyā |
ebhiraṣṭābhi: prahāṇasaṃskārai: samanvāgata: samādhi: paramakarmaṇyo bhavati |
ṛddhyādīn guṇān niṣpādayati | ata evoktaṃ sūtre{2. uktaṃ sūtre………..? |}-“[aṣṭa]{3. bho^ pā^-[aṣṭa prahāṇa] |} prahāṇa [saṃskāra]{4. bho^ pā^-[saṃskārasamanvāgata:] |}
samanvāgata: ṛddhipādaṃ bhāvayati” iti | eṣā ca cittaikāgratā 
uttarottarakarmaṇyatāsamprayogād ālambanādiguṇaviśeṣayogācca dhyānārūpisamāpatti: 
vimokṣādivyapadeśaṃ labhate |
tathā hi yadopekṣāvedanāsamprayuktā savitarkasavicārā sā bhavati, 
tadā’nāgamyā ucyate [prathamadhyānaprayogacittatvāt]{5. bho^ pā^-[prathamadhyānaprayogacittatvāt] |} | yadā ca kāmatṛṣṇayā
@215
[pāpadharmaiśca]{1. bho^ pā^-[pāpadharmaiśca] |} viviktā bhavati, [vitarkavicāra]{2. bho^ pā^-[vitarkavicāra] |} prītisukhādhyātmasamprasādai:{3. adhyātmasamprasādai:-bho^ na |}
samprayuktā bhavati, tadā prathamaṃ dhyānam ucyate | ata eva prathamadhyānaṃ 
vitarkamātrarahitaṃ dhyānāntaramucyate | yadā vitarkavicārarahitā prathama- 
dhyānabhūmitṛṣṇayā viviktā ca bhavati, prītisukhādhyātmasamprasādai: samprayuktā bhavati, 
tadā dvitīyaṃ dhyānamucyate | yadā tu dvitīyadhyānabhūmitṛṣṇayā viviktā bhavati, 
sukhopekṣāsmṛtisamprajanyasamprayuktā bhavati, tadā tṛtīyaṃ dhyānam ucyate | yadā 
tṛtīyadhyānabhūmitṛṣṇayā viviktā bhavati, adu:khāsukhopekṣāsmṛtyabhisamprayuktā bhavati, 
tadā caturthaṃ dhyānamucyate | evam ārūpyasamāpattivimokṣābhibhvāyata-
nādiṣvālambanākārādibhedena yojyam |
tadevamālambane cittaṃ sthirīkṛtya prajñayā vivecayet | yato 
jñānālokotpādāt sammohabījasyātyantaprahāṇaṃ bhavati | anyathā hi tīrthikānāmiva 
samādhimātreṇa kleśaprahāṇaṃ na syāt | yathoktaṃ sūtre{4. dege-kā^ (sūtra-`da’ 27) saṃ^-samādhirājasūtra-|| 9| 36|| pṛ^ 49 darabhaṅgā |}-
kiñcāpi bhāvayet samādhimetaṃ 
{5. ṭūcīpāṭhe-na vāpi bhāvayet sā ātmasaṃjñā |}na co vibhāveyya{6. vibhāveyya-vi+bhāveyya = nāśo’bhāvo vā (ṭūcīpāṭhe-vapi bhāvayet) |} sā ātmasaṃjñām |
puna: prakupyati kileśu tasya 
yathodrakasyehaṃ samādhibhāvanā || iti |
tatrāyam āryalaṅkāvatāre{7. dege-kā (sūtra-`ca’ 168) saṃ-|| 10 | 256-8 ||, pṛ^ 124 darabhaṅgā |} saṃkṣepāt prajñābhāvanākramo nirdiṣṭa:-
cittamātraṃ samāruhya bāhyamarthaṃ na kalpayet |
tathatālambane sthitvā cittamātramatikramet ||
@216
cittamātramatikramya nirābhāsamatikramet |
nirābhāsasthito yogī mahāyānaṃ sa{1. atroddhṛteṣu triṣu laṅkāvatāraślokeṣu dvitīyaślokasya caturthe caraṇe `mahāyānaṃ sa paśyati’ ityasya sthāne 
kāgyurasaṃgrahe `mahāyānaṃ na paśyati’ iti pāṭha:, tathā tṛtīyaślokasya caturthe caraṇe `nirābhāsena paśyati’ 
ityasya sthāne `nirābhāse na paśyati’ ityayaṃ pāṭha upalabhyate | darabhaṅgāsaṃskaraṇe tāvat dvitīyaślokasya 
caturthacaraṇe tu `mahāyānaṃ sa paśyati’ ityeva vidhyātmaka: pāṭha:, kintu tṛtīyaślokasya caturthacaraṇe 
`nirābhāse na paśyati’ iti niṣedhātmaka: pāṭha: sandṛśyate | nepālapāṇḍulipiṣu kāgyurasaṃgrahasadṛśa eva 
pāṭha iti samullekha: prāpyate | ācāryakamalaśīlena yo hi pāṭha: sandṛbdhastasya tathaivāgre vyākhyānamapi 
kṛtam | ubhayatra vidhyātmaka evārtha: | ācāryajñānavajraviracitāyāṃ laṅkāvatārasūtra-vṛttau 
kāgyura saṃgrahapāṭhānusāri niṣedhātmakameva vyākhyānam | ubhayapāṭhayo: sūtra-vyākhyādiṣu yo hi mahān bhedo 
dṛśyate tasya tāvad vibhinā: pāṇḍulipaya eva kāraṇam | atra yuktāyuktatvaṃ tāvad vidvadbhira vadheyam |} paśyati || iti |
tatrāyamartha:-prathamaṃ yogī ye rūpiṇo dharmā bāhyārthatayā parai: parikalpitāsteṣu tāvad 
vicārayet | kimete vijñānād anye, āhosvid vijñānamevaitat tathā pratibhāsate, 
yathā svapnāvasthāyāmiti{2. bho^ pā^-svapnāvasthāyāmiti vicārayet |} | tatra vijñānād bahi: paramāṇuśo vicārayet | paramāṇūṃśca 
bhāgaśa: pratyavekṣamāṇo yogī tān arthānna samanupaśyati | tasyāsamanupaśyata evaṃ 
bhavati cittamātramevaitat sarvaṃ na punarbāhyo’rtho vidyate | tadevam-
“cittamātraṃ samāruhya bāhyamarthaṃ na kalpayet |” 
rūpidharmavikalpāṃstyajed ityartha: |
teṣām upalabdhilakṣaṇaprāptānāṃ vicārayed anupalabdhe: | evaṃ rūpiṇo 
dharmān vibhāvyārūpiṇo vibhāvayet | tatra yaccittamātraṃ tadapyasati grāhye grāhako na 
yukto grāhakasya grāhyāpekṣatvād | tataścittaṃ grāhyagrāhakaviviktam advayameva cittamiti{3. cittamiti-bho^ na |}
vicārayed advayalakṣaṇe-
“tathatālambane sthitvā cittamātram atikramet |”
@217
grāhakamākāramatikrameta | dvayanirābhāsa eva{1. eva-bho^ na |} advayajñāne tiṣṭhedityartha: |
evaṃ cittamātramatikramya tadapi{2. tadapi-bho^ na |} dvayanirābhāsaṃ{3. bho^ pā^-nirābhāsaṃ jñānam atikrameta |} yajjñānaṃ tadatikrameta | svata: 
parato bhāvānāṃ janmānupapatte: grāhyagrāhakayoścālīkatve tadavyatirekāt tasyāpi 
satyatvamayuktamiti vicārayet | tatrāpyadvayajñāne vastutvābhiniveśaṃ tyajet, 
advayajñānanirābhāsa eva jñāne tiṣṭhedityartha: | evaṃ sati sarvadharmani:svabhāvatāpratipattau 
sthito bhavati | tatra sthitasya paramatattvapraveśāt nirvikalpasamādhipraveśa: |
tathā cādvayajñānanirābhāse jñāne yadā sthito yogī tadā paramatattve{4. bho^ pā^-darśana mārge |}
sthitatvāt, mahāyānaṃ sa paśyati | etadeva tad mahāyānam ucyate yat 
paramatattvadarśanam | etadeva tat paramatattvadarśanaṃ yat sarvadharmān prajñācukṣuṣā 
nirūpayata: samyagjñānāvaloke satyadarśanam |{5. bho^ pā^-kiñcid adarśanam |} tathā coktaṃ sūtre{6. dege-kā^ (sūtra-`ba’ brahmaviśeṣacintiparipṛcchā pṛ^ 65) |}-“katamaṃ 
paramārthadarśanam ? sarvadharmāṇām adarśanam |” iti |
atredṛśamevādarśanamabhipretam, na tu nimīlitākṣajātyandhānāmiva 
pratyayavaikalyād amanasikārato vā yadadarśanam |
tato bhāvābhiniveśādiviparyāsavāsanāyā aprahīṇatvād asaṃjñi-
samāpattyādivyutthitasyeva punarapi bhāvābhiniveśamūlasya rāgādi-kleśa-
gaṇasyotpatteramukta eva yogī bhavet | bhāvābhiniveśamūlo rāgādi: 
āryasatyadvayanirdeśādau{7. ādau-bho^ na |} varṇita: | yatpunaruktam avikalpapraveśadhāraṇyām{8. dege-kā^ (sūtra-`pa’ 2) |}-
“amanasikārato rūpādinimittaṃ varjayati” iti | tatrāpi prajñayā nirūpayato 
yo’nupalambha: sa tatrāmanasikāro’bhipreto na manasikārābhāvamātram | na
@218
hyasaṃjñisamāpattyādiriva anādikāliko rūpādyabhiniveśo manasikāraparivarjanamātrāt 
prahīyate |
saṃśayāprahāṇe tu na pūrvopalabadheṣu ca rūpādiṣvabhiniveśamanasikāraparivarjanaṃ 
śakyaṃ kartum agnyaparivarjane dāhāparivarjanavat | tathāmī rūpādimithyāvikalpā: 
kaṇṭakādivadutkīlya na hastena cetaso’paneyā: | kiṃ tarhi{1. kiṃ tarhi-bho^ na |} saṃśayabījāpagamāt |
tacca saṃśayabījaṃ yogina: samādhyāloke sati prajñācakṣuṣā nirūpayatasteṣāṃ rūpādīnāṃ 
pūrvopalabdhānām upalabdhilakṣaṇaprāptānām anupalambhād, rajjau: sarpajñānavad 
apagacchati nānyathā | tathā{2. bho^ pā^-tadā |} saṃśayabījāpagamād rūpādinimittamanasikāra: śakyate 
varjayituṃ nānyathā | anyathā hyasati samādhyāloke prajñācakṣuṣāpyanavaloke yathā 
andhakūpāvasthitapuruṣasyāvacarakagataghāṭādiṣviva yogino rūpādiṣvastitvasaṃśayo naiva 
nivarteta | tadanivṛttyā cā{3. bho^ pā^-cakṣuraprahīṇatimira |}prahīṇatimiradoṣasyeva yo'yukto’līka{4. alīka-bho^ na |}rūpādyabhiniveśa: 
pravarteta na kenāpi nivartyeta |
tasmāt samādhihastena mana: sandhāya sūkṣmataraprajñāśastreṇa tatra cetasi 
rūpādimithyāvikalpabījam{5. bho^ pā^-bījaroga |} uddharet | evam satyutkhātamūlā iva taravo 
bhūmernirmūlatayā mithyāvikalpā: punaścetasi na virohanti | ata evāvaraṇaprahāṇāya 
śamathavipaśyanāyuganaddhavāhī mārgo bhagavatā nirdiṣṭa:, tayornivikalpasamyagjñāne 
hetutvāt | tathā coktam{6. dege-kā^ (ratnakūṭa-`cha’ kāśyapaparivarta-146) |}-
śīlaṃ pratiṣṭhāya samādhilābhā: 
samādhilābhācca hi prajñābhāvanā |
prajñayā jñānaṃ bhavati viśuddhaṃ 
viśuddhajñānasya hi śīlasampat || iti |
@219
tathā hi yadā śamathenālambane cittaṃ sthirīkṛtaṃ bhavati tadā prajñayā 
vicārayata: samyagjñānāloka utpadyate, tadāndhakāraprahāṇamivāloke prakāśayati 
āvaraṇaṃ khalvapahīyate | ata evānayoścakṣurālokayoriva samyagjñānotpādaṃ 
pratyanyo’nyānu-guṇyenāvasthitatvānnālokāndhakāravat parasparavirodha: | na hi 
samādhirandhakāra-svabhāva: | kiṃ tarhi cittaikāgratālakṣaṇa: | sa ca samāhito 
yathābhūtaṃ prajānātīti vacanādekāntena prajñānukūla eva bhavati, na tu viruddhastasmāt 
syāt samāhitasya prajñayā nirūpayata: sarvadharmāṇāmanupalambha: | sa eva 
paramo'nupalambha: | sā ca tādṛśī yogināmavasthānalakṣaṇā gatiranābhogā, tata: paraṃ 
dṛṣṭavyasyābhāvāt | śānteti bhāvābhāvādivikalpalakṣaṇasya prapañcasyopaśamāt |
tathā hi yadā prajñayā nirūpayan na kiñcid bhāvasvabhāvam upalabhate yogī, 
tadā’sya naiva bhāvavikalpo bhavati | abhāvavikalpo’pi tasya nāstyeva | yadi 
bhāva: kadācid dṛṣṭo bhavati, evaṃ sati tanniṣedhenābhāvavikalpa: pravartate | yadā tu 
kālatraye’pi bhāvo yoginā prajñācakṣuṣā nirūpayatā nopalabdha:, tadā kathaṃ tasya 
pratiṣedhenābhāvavikalpaṃ kurvīta | evamanye’pi vikalpāstadā tasya na samutpadyanta 
eva bhāvābhāvavikalpābhyāṃ sarvavikalpasya vyāptatvāt | vyāpakābhāve ca 
vyāpyasyāsambhavāt | ayamasau paramanirvikalpo yoga: | tatra sthitasya yogina: 
sarvavikalpānām astaṃgamāt samyak kleśāvaraṇaṃ jñeyāvaraṇaṃ ca prahīyate | tathā hi 
kleśāvaraṇasyānutpannāniruddhabhāveṣu bhāvādiviparyāso mūlaṃ kāraṇam 
āryasatyadvayanirdeśādau varṇitaṃ bhagavatā |
anena ca yogābhyāsena sarvabhāvādivikalpānāṃ prahāṇāt sakala{1. sakala-bho^ na |}bhāvādi-
viparyāsasyāvidyāsvabhāvasya kleśāvaraṇamūlasya prahāṇam | tato mūlocchedāt 
kleśāvaraṇaṃ{2. bho^ pā^-kleśāvaraṇamūla |} samyak prahīyate | tathā coktaṃ satyadvayanirdeśe{3. dege-kā^ (sūtra-`ma’ 253) |}-“kathaṃ mañjuśrī:, 
kleśā vinayaṃ gacchanti, kathaṃ kleśā: parijñātā bhavanti ? mañjuśrīrāha-
paramārthato’tyantājātānutpannābhāveṣu sarvadharmeṣu saṃvṛtyāsad(abhūta)viparyāsa: |
@220
tasmād asadviparyāsāt saṅkalpavikalpa: | tasmāt saṃkalpavikalpād ayoniśo 
manasikāra: | tasmād ayoniśo manasikārād ātmasamāropa: | tasmād 
ātmasamāropād dṛṣṭiparyutthānam | tasmād dṛṣṭiparyutthānāt kleśā: pravartante | ya: 
puna: devaputra ! paramārthato’tyantājātānutpannābhāvān sarvadharmān prajānāti, sa 
paramārthato’viparyasta: | yaśca paramārthato’viparyasta: so’vikalpa: | yaścāvikalpa: 
sa yoniśa: prayukta: | yaśca yoniśa: prayukta: tasyātmasamāropo na bhavati |
yasyātmasamāropo na bhavati tasya dṛṣṭiparyutthānaṃ na bhavati | yāvat paramārthato 
nirvāṇadṛṣṭisarva{1. sarva-bho^ na |} dṛṣṭiparyutthānam api na bhavati | tasyaivam anutpādavihāriṇa: 
kleśā atyantaṃ vinītā draṣṭavyā: | ayam ucyate kleśavinaya: | yadā, devaputra ! 
kleśān nirābhāsena jñānena paramārthato’tyantaśūnyān atyantābhāvān 
atyantanirnimittān{2. ṭūcī-pā^-atyantānityān |}prajānāti, tadā devaputra ! kleśā: parijñātā bhavanti | tatra 
yathāpi nāma, devaputra ! ya āśīviṣasya gotraṃ prajānāti | sa tasyāśīviṣasya viṣaṃ 
śamayati | evameva devaputra ! ya kleśānāṃ gotraṃ prajānāti tasya kleśā: 
praśāmyanti | devaputra āha-kataman mañjuśrī: ! kleśānāṃ gotram | āha{3. bho^ pā^-āha-devaputra ! |} -yāvad
eṣā paramārthato’tyantājātānutpannābhāveṣu sarvadharmeṣu kalpanā idaṃ kleśānāṃ gotram” 
iti vistara: |
bhāvādiviparyāsena ca sakalaviparyāsasya vyāptatvāt | tatprahāṇe 
sakalaviparyāsaprahāṇād jñeyāvaraṇam apyanena samyak prahīyate, viparyāsalakṣaṇatvād 
āvaraṇasya | jñeyāvaraṇe ca prahīṇe pratibandhābhāvād ravikiraṇavad 
apagatameghādyāvaraṇe{4. bho^ pā^-megharahite nabhasi |} nabhasi sarvatrāvyāhato yogi{5. yogi-bho^ na |} pratyakṣo jñānaloka: pravartate | tathā
hi vastusvabhāvaprakāśarūpaṃ vijñānam | tacca saṃnihitam api vastu 
pratibandhasadbhāvānna prakāśayati | pratibandhābhāve tu sati, 
acintyaśaktiviśeṣalābhāt kimiti sakalam eva vastu yathāvanna prakāśayet | ata:
@221
saṃvṛtiparamārtharūpeṇa sakalasya vastuno yathāvat parijñānāt sarvajñatvam avāpyate |
ato’yam evāvaraṇaprahāṇe sarvajñatvādhigame ca paramo mārga: |
yastu śrāvakādīnāṃ mārgastena{1. bho^ pā^-sarvaviparyāsa |} viparyāsāprahāṇānna samyag āvaraṇadvayaṃ 
prahīyate | tathā coktam āryalaṅkāvatāre{2. dege^ kā^ (sūtra-`ca’ 80) saṃ^-2 pari^, pṛ^ 27, darabhaṃgā |}-“anye tu kāraṇādhīnān sarvadharmān 
dṛṣṭvā’nirvāṇe’pi{3. dṛṣṭvā-bho^ na (mūlasūtre-`anye punarmahāmate kāraṇādhīnān sarvadharmān dṛṣṭvā nirvāṇagatibuddhayo
bhavanti | pṛ^ 27) |} nirvāṇamitibuddhayo bhavanti | dharmanairātmyādarśanād nāsti 
mahāmate, mokṣa eṣām | mahāmate, śrāvakayānikābhisamayagotrasyāniryāṇe 
niryāṇabuddhi: | atra mahāmate, kudṛṣṭivyāvartanārthaṃ yoga: karaṇīya:” iti | ata eva 
cānyena mārgeṇa mokṣābhāvād ekam eva yānam uktaṃ bhagavatā |
kevalam [bālena bāloddharaṇavat]{4. bho^ pā^-[bālena bāloddharaṇavat] |} avatāraṇābhisandhinā śrāvakādimārgo 
deśita: | tathā hi skandha{5. bho^ pā^-skandhādidharmamātrā |}mātramevaitat, na tvātmāstīti{6. bho^ pā^-nairātmyabhāvanā |} bhāvayan śrāvaka: 
pudgalanairātmyam avatarati, vijñaptimātraṃ traidhātukamiti bhāvayan vijñānavādī 
bāhyārthanairātmyamavatarati | anena tvasyādvayajñānasya nairātmyapraveśāt paramatattvapraviṣṭo 
bhavati | na tu vijñaptimātratāpraveśa eva tattvapraveśa: | yathoktaṃ prāk | uktaṃ ca 
āryalokottaraparivarte{7. dege-kā^ (avataṃsaka-`ga’ 44 pari^ pṛ^ 178) |} “punaraparaṃ bho jinaputra ! cittamātraṃ traidhātukam avatarati, 
tacca cittam anantamadhyatayā’vataritam” iti | antayorutpādabhaṅgalakṣaṇayo: 
sthitilakṣaṇasya ca madhyasyābhāvād anantamadhyacittam | tasmād{8. ṭūcī^ pā^-tasmānna |} advayajñānapraveśa 
eva tattvapraveśa: |
sā ceyaṃ yoginām avasthā{9. bho^ pā^-sā avasthā |} kuto viśodhitā ? ityāha-
@222
“praṇidhānairviśodhitā” iti | mahākaruṇayā yat sarvasattvārthakaraṇāya 
bodhisattvena praṇihitam, tata: praṇidhānabalād uttarottaradānādikuśalābhyāsāt sā 
tathā viśuddhā jātā, yena sarvadharmani:svabhāvatājñāne’pi sakalasattvāpekṣā na vyāvartate 
yāvat saṃsāra eva ananuliptā: saṃsāradoṣairavatiṣṭhanta iti | kathaṃ punaranābhogā 
śāntetyatra kāraṇamāha-
jñānaṃ nirātmakaṃ śreṣṭhaṃ nirābhāsena paśyati | iti |
yasmād yad advayalakṣaṇaṃ jñānam advayavādināṃ{1. bho^ pā^-abhyantarajñeyavādināṃ |} śreṣṭhaṃ paramārthenābhimataṃ tadapi 
nirātmakaṃ ni:svabhāvam advayanirābhāsena jñānena paśyati yogī | ato’parasya 
draṣṭavyasyābhāvād anābhogā, sarvavikalpābhāvāt{2. bho^ pā^-sarvavibhinnavikalpābhāvāt |} śānteti |
atredānīṃ ko’sau yogī vidyate, ya: paśyatīti cet ? na paramārthata: kaścid
ātmādi: svatantro’sti yogī (vā) nāpi kaścit paśyati | kintu saṃvṛtyā yathā 
rūpādiviṣayākārajñānotpādamātreṇa vijñānameva loke tathā tathā vyavahriyate devadatto 
yajñadattaṃ jñānena paśyatīti na tu kaścid ātmādirasti | tathā’trāpi 
jñānamevādvayajñānanirābhāsam{3. bho^ pā^-nirābhāsaṃ jñānaṃ |}utpadyamānaṃ tathā vyapadiśyate nirābhāsena jñānena 
paśyatīti | na hi sarvadharmāṇāṃ paramārthato ni:svabhāvatve’pi saṃvṛtyā yogijñānam 
anyad vā pṛthagjñānaṃ neṣṭam | tathā coktam āryasatyadvayanirdeśe{4. dege^ kā^ (sūtra-`ma’ 25) |}
“paramārthato’tyantābhāvaśca saṃvṛtyā ca mārgaṃ bhāvayati” iti |
anyathā śrāvakapratyekabuddhabodhisattva [buddha]{5. bho^ pā^-[bodhisattva buddha] |} pṛthagjanādivyāvasthā kathaṃ 
bhavet, kintu yasya saṃvṛtyā’pi kāraṇaṃ nāsti sa saṃvṛtyā’pi notpadyate | yathā 
śaśaviṣāṇādi | yasya tu [kāraṇaṃ]{6. bho^ pā^-[tu kāraṇaṃ] |} vidyate sa paramārthato’līko’pi samutpadyata
@223
eva | yathā-māyāpratibimba [pratidhvani]{1. bho^ pā^-[pratibimba pratidhvani] |} ādi | na ca māyāde: saṃvṛtyā 
pratītyasamutpāde paramārthato vastutvaprasaṅga:, tasya vicārākṣamatvāt | ata: sarvameva 
māyopamaṃ jagat | tatra yathā kleśakarmamāyāvaśāt sattvānāṃ janmamāyā pravarteta, 
tathā yogināmapi puṇyajñānasambhāramāyāvaśād yogijñānamāyā pravartata eva | tathā 
coktam āryaprajñāpāramitāyām-{2. dege-kā^……. ? |} “{3. bho^ pā^-subhūte, sarvadharmā nirmitā: kaścit |}kaścit śrāvakanirmita:, kaścit 
pratyekabuddhanirmita: kaścid bodhisattvānirmita:, kaścit tathāgatanirmita:, kaścit 
kleśanirmita: kaścit karmanirmita: | anena subhūte, paryāyeṇa sarvadharmā
nirmitotpannā:” iti |
ayaṃ tu viśeṣo yogināṃ pṛthagjanebhya:, te hi māyākāravat tāṃ māyāṃ
yathāvat parijñānāt satyato nābhiniviśante, ten ate yogina ucyante | ye tāṃ 
bālapṛthagjanavat{4. bho^ pā^-bāladarśakavata |} kautūhalaṃ satyatvenābhiniviṣṭāste viparītābhiniveśād bālā 
ucyante iti sarvamaviruddham | tathā coktam āryadharmasaṅgītau-{5. dege-kā^(sūtra-`śa’ 43) |}-
māyākāro yathā kaścinnirmitaṃ-mokṣamudyata: |
na cāsya nirmite saṅgo jñātapūrvo yato’sya sa: ||
tribhavaṃ nirmitaprakhyaṃ jñātvā sambodhipāraga: |
saṃnahyate jagaddhetorjñātapūrvaṃ jagat tathā || iti |
evamanena krameṇa tattvaṃ bhāvayet |
tatra ca layauddhatyādīn vyutthitān pūrvavat praśamayet | yadā tu 
sarvadharmani:svabhāvatālambane ca layauddhatyādirahitam anabhisaṃskāreṇa pravṛttaṃ jñānaṃ 
bhavati, tadā śamathavipaśyanāyuganaddhavāhī mārgo niṣpanno bhavati | tathā yāvat 
śaknoti tāvad adhimuktibalena adhimukticaryābhūmau sthito bhāvayet |
@224
tato yathecchaṃ paryaṅkamābhujya vyutthāya punarevaṃ cintayet | yadi nāmāmī 
dharmā: paramārthata eva ni:svabhāvā apyete saṃvṛtyā sthitā eva | tathā coktam 
āryaratnameghe{1. dege-kā^ (sūtra-`va’ 25) |}-“kathaṃ bodhisattvo nairātmyakuśalo bhavati ? iha kulaputra, 
bodhisattva: samyakprajñayā rūpaṃ pratyavekṣate, vedanāṃ saṃjñāṃ saṃskārān vijñānaṃ pratyavekṣate |
sa rūpaṃ pratyavekṣamāṇo rūpasyotpādaṃ nopalabhate, nirodhaṃ nopalabhate, samudayaṃ 
nopalabhate | evaṃ vedanāyā: saṃjñāyā: saṃskārāṇāṃ vijñānasyotpādaṃ nopalabhate, nirodhaṃ
nopalabhate, samudayaṃ nopalabhate{2. `nirodhaṃ nopalabhate samudayaṃ nopalabhate’-bho^ na |} | ayamapi paramārthato’nutpādavihāriṇyā prajñayā na 
punarvyāvahārikeṇa svabhāvena” iti vistara: | ete ca bālabuddhaya evaṃ ni:svabhāveṣu 
bhāveṣu{3. bhāveṣu-bho^ na |} viparītābhiniveśāt saṃsāre paribhramanto vividhāni du:khāni pratyanubhavanti |
mahākaruṇām eva{4. eva-bho^ na |} āmukhīkṛtya evamanuvicintayet-tathā’haṃ kariṣyāmi yathā 
sarvajñatvaṃ prāpya etebhyo dharmatāmavabodhayeyamiti |
tata: sarvabuddhabodhisattvebhya: pūjāstotropahāraṃ kṛtvā āryabhadracaryā-
praṇidhānamabhinirharet | tata: śūnyatākaruṇāgarbha eva sakaladānādipuṇya-
jñānasambhāropārjane pravartate | tathā coktam āryadharmasaṃgītau{5. dege-kā^ (sūtra-`śa’ 52) |}-“yathābhūtadarśino 
bodhisattvasya sattveṣu mahākaruṇā pravartate | evaṃ cāsya bhavati-idaṃ mayā samādhimukhaṃ 
sarvadharmayathābhūtadarśanaṃ ca sarvasattvānāṃ niṣpādayitavyam | sa tayā mahākaruṇayā 
saṃcodyamāno’dhiśīlam adhicittam adhiprajñaṃ ca śikṣātrayaṃ{6. śikṣātrayaṃ-bho^ na |} paripūryānuttaraṃ 
samyaksambodhim abhisambudhyate” iti |
ayameva prajñopāyayuganaddhavāhī bodhisattvānāṃ mārgo yat paramārthadarśane’pi
saṃvṛtiṃ nocchedayanti | saṃvṛtiṃ cānucchedayanto mahākaruṇāpūrvaṅgamā aviparyastā eva
@225
sattvārthakriyāsu pravartante{1. ṭūcī pāṭhe-“tatra yadi nāmalottara prajñā.........ityata:……….mārgo’nugantavya:” 
paryantamatraiva paṭhitam |} | uktam āryaratnameghe{2. dege-kā^ (sūtra-`vā’ 27) |}-“kathaṃ bodhisattvo 
mahāyānakuśalo bhavati ? iha bodhisattva: sarvāsu śikṣāsu śikṣate, śikṣāmārgaṃ ca 
nopalabhate | yacca śikṣate tadapi nopalabhate | yaśca śikṣyate tamapi nopalabhate | na 
ca taddhetukaṃ tannidānaṃ tatpratyayam ucchedadṛṣṭau patati” iti | āryadharmasaṃgītau{3. dege-kā^ (sūtra-`śa’ 74) |}
coktam-“{4. bho^ pā^-bhagavan ! katamā |}katamā bodhisattvānāṃ pratipatti: ? yat kiñcid bodhisattvānāṃ kāyakarma, 
yat kiñcid vākkarma, yat kiñcin mana:karma, tat sarvasattvāpekṣakaṃ pravartate, 
mahākaruṇāpūrvaṅgamatvāt | mahākaruṇādhipatyaṃ sarvasattvāhiṃtasukhādhyāśayasamutthitam” 
iti | ayamevaṃ hitāśayasaṃjñībhavati | sā mayā pratipatti: pratipattavyā sarvasattvānāṃ 
hitāvahā sukhāvahā | tasya skandheṣu māyāvat pratyavekṣaṇā pratipattirna ca 
skandhaparityāgaṃ spṛhayatīti | dhātuṣvāśīviṣavat pratyavekṣaṇā pratipattirna ca 
dhātuparityāgaṃ spṛhayatīti | āyataneṣu śūnyagrāmavat pratyavekṣaṇā pratipattirna 
cāyatanaparityāgaṃ spṛhayatīti | rūpasya phenapiṇḍavat pratyavekṣaṇā pratipattirna ca 
tathāgatarūpakāyaviṭhapanāṃ jahāti | vedanāyā budbudvat pratyavekṣaṇā pratipattirna ca 
tathāgatadhyānasamādhisamāpattisukhaniṣpādanaprayogaṃ nārabhate | saṃjñāyāṃ marīcivat 
pratyavekṣaṇā pratipattirna ca tathāgatajñānaniṣpādasya{5. ṭūcī^ pā^-saṃjñāyām apratipatti: |} apratipatti: | saṃskārāṇāṃ 
kadalīvat pratyavekṣaṇā pratipattirna ca buddhadharmasaṃskārāṇām apratipatti: | vijñānasya 
māyāvat pratyavekṣaṇā pratipattirna ca jñānapūrvaṅgamakāyavāṅmanaskarmaniṣpādanā-
pratipatti:” iti vistara: | evam aparyanteṣu sūtrānteṣu prajñopāyarūpā 
pratipattiranugantavyā |
tatra{6. tatra yadi nāma lokottara……………..ityata:……….mārgo’nugantavya: ityantaṃ 
ṭūcīpāṭhe kiñcitpūrvameva paṭhitam (dra^-pṛ^-194, ṭi^-4) |} yadi nāma lokottaraprajñāvasthāyām upāyasevanā na sambhavati, 
upāyasevanākāle tu bodhisattvasya māyākāravad aviparyastatvāt lokottarajñānāt
@226
prayogapṛṣṭhabhāvinī yathāvad vastuparamārthatattvābhiniveśinī{1. bho^ pā^-tattvāvabodhaka |} prajñā sambhavatyeveti, 
bhavatyeva prajñopāyayuganaddhavāhī mārga: | āryākṣayamatinirdeśe ca dhyānākṣayatayā 
prajñopāyayuganaddhavāhī mārgo’nugantavya: | evamanena krameṇa bodhisattvasya prajñām 
upāyaṃ ca satataṃ satkṛtya dīrghakālābhyāsena bhāvayato dvādaśāvasthāviśeṣā bhavanti |
tā evāvasthā uttarottaraguṇapratiṣṭhārthena bhūmayo vyavasthāpyante | adhimukticaryā-
bhūmeryāvad buddhabhūmiriti |
tatra yāvat pudgaladharmanairātmyatattvaṃ na sākṣātkaroti, kevalaṃ 
dṛḍhatarādhimukti: | mārādibhirapyabhedyo yadādhimuktibalena{2. bho^ pā^-baleneva bhāvayati |}tattvaṃ bhāvayati, tadā 
dṛḍhādhimuktito'dhimukticaryābhūmirvyavasthāpyate | asyāmapi{3. bho^ pā^-asyāṃ bhūmau |} bhūmau vartamāno 
bodhisattva: pṛthagjano’pi sarvabālavipattisamatikrānto’saṃkhyeyasamādhidhāraṇī-
vimokṣābhijñādiguṇānvita āryaratnameghe paṭhyate |
asyā eva ca mṛdumadhyādhimātrādhimātrātarāvasthācatuṣṭayena catvāri 
nirvedhabhāgīyāni vyavasthāpyante | tathā hi yadā [bāhyārthaṃ vibhāvayatā]{4. ṭūcī^ pā^-sarvadharmanairātmyaṃ bhāvayatā |} īṣatspaṣṭo 
jñānāloko bhavati tadā ūṣmagatanāmakaṃ nirvedhabhāgīyaṃ bhavati | sa cātra mahāyāna 
ālokalabdhasamādhirucyate | yadā tu sa eva jñānaloko madhyamaspaṣṭo bhavati, tadā 
mūrdhanāmakanirvedhabhāgīyaṃ bhavati, vṛddhālokaśca samādhirucyate | yadā tu spaṣṭataro 
bāhyārthānābhāsajñānāloko jāyate, tadā vijñaptimātrāvasthānāt kṣāntināmakaṃ 
nirvedhabhāgīyaṃ bhavati | ekadeśapraviṣṭaśca samādhirucyate, grāhyākārānupalambhapraveśāt |
yadā tu grāhyagrāhakākāra {5. bho^ pā^-grahaṇākāra |}rahitam advayaṃ jñānaṃ{6. bho^ pā^-jñānamapi |} vibhāvayet tadā’gradharmākhyaṃ 
nirvedhabhāgīyaṃ bhavati | ānantaryaśca sa samādhirucyate, tadanantarameva tattvapraveśāt |
atra tāvad adhimukticaryābhūmi |
@227
itarāstu bhūmaya: saṃkṣepata ekādaśāṅgaparipūritā vyavasthāpyante | tatra prathamā 
bhūmi: prathamaṃ pudgaladharmanairātmyatattvādhigamāṅgaparipūritā vyavasthāpyate | tathā hi 
yadā’gradharmānantaraṃ prathamataraṃ lokottaraṃ sarvaṃprapañcarahitaṃ sarvadharmani:svabhāvatā-
sākṣātkāri sphuṭataraṃ jñānam utpadyate, tadā bodhisattva: samyaktvanyāmāva{1. ṭūcīpāṭhe-nyāmāva |} krāntito 
darśanamārgotpādāt prathamāṃ bhūmiṃ praviṣṭo bhavati | ata evāsyāṃ bhūmau 
prathamato’nadhigatatattvādhigamād bodhisattva: pramudito{2. bho^ pā^-pramuditā bhūmirbhavati |} bhavati | tata eṣā bhūmi: 
pramuditetyucyate | atra ca dvādaśottaraṃ darśanaheyaṃ kleśaśataṃ prahīyate |
śeṣāstu bhūmayo bhāvanāmārgasvabhāvā: | tāsu bhāvanāheyāstraidhātukā: ṣoḍaśa
kleśā: prahīyante | asyāṃ ca bhūmau bodhisattvasya dharmadhātusamudāgamatāprabodhāt svārtha
iva parārthe pravartanād dānapāramitā’tiriktarā bhavati | sa ca bodhisattva: 
samadhigatatattvo’pi{3. bho^ pā^-adhigatatattvo’pi |} vā yāvanna śaknoti sūkṣmāpattiskhaliteṣu samprajanyavihārī 
bhavituṃ tāvat prathamā bhūmi: | yadā tu śaknoti, tadāsyāṅgasya paripūrito dvitīyā
bhūmirvyavasthāpyate | ata evāsyāṃ bhūmau sūkṣmāpattiskhalitāsamudācārāt 
śīlapāramitā’tiriktatarā bhavati | sarvadauśśīlyamalāpagamād iyaṃ 
bhūmirvimaletyucyate |
sa sūkṣmāpattiskhaliteṣu samprajanyavihārī bhavati | yāvanna śaknoti 
sakalalaukikaṃ samādhiṃ samāpattuṃ yathāśrutaṃ cārtham ādhartuṃ tāvad dvitīyaiva bhūmi: |
yadā śaknoti, tadā tasyāṅgasya paripūritastṛtīyā bhūmirvyavasthāpyate | asyāṃ ca bhūmau 
bodhisattvasya śrutadhāraṇyā sarvalaukikasamādhyabhinirhārārthaṃ sarvadu:khasahanāt, 
kṣāntipāramitā’tiriktatarā bhavati | teṣāṃ samādhīnāṃ lābhād iyaṃ bhūmirapramāṇaṃ 
lokottaraṃ jñānāvabhāsaṃ karotīti prabhākarītyucyate |
@228
sa pratilabdhalaukikasakalasamādhirapi yāvanna śaknoti yathāpratilabdhai-
rbodhipakṣairdharmairbahulaṃ vihartuṃ sarvasamāpattīnāṃ{1. bho^ pā^-dharmasamāpatti |} ca cittam upekṣituṃ tāvat tṛtīyā bhūmi: |
yadā tu śaknoti tadā tasyāṅgasya paripūritaścaturthī bhūmirvyavasthāpyate | asyāṃ bhūmau 
bodhisattvasyābhīkṣṇaṃ kāya{2. kāya-bho^ na |} vāṅmanojalpasamatikramaṇāya bodhipakṣairdharmairviharaṇāt, 
vīryapāramitā’tiriktatarā bhavati | iyaṃ ca sakalakleśendhanadāhasamarthasya 
bodhipakṣadharmārciṣa udgatatvād arciṣmatītyucyate |
so’bhīkṣṇaṃ bodhipakṣadharmavihārī bhavati | yāvanna śaknoti satyāni bhāvayan 
saṃsārānabhimukhaṃ nirvāṇābhimukhaṃ ca ceto vyāvartayitum upāyasaṃgṛhītān bodhipakṣān 
dharmān{3. dharmān-bho^ na |} bhāvayitum, tāvaccaturthī bhūmi: | yadā tu śaknoti tadā’syāṅgasya paripūrita: 
pañcamī bhūmirvyavasthāpyate | ata evāsyām iyam upāyasaṃgṛhītā bodhipakṣabhāvanā 
[paripūritena]{4. bho^ pā^-[paripūritena]|} suṣṭhu du:khena jīyate abhyasyatā iti sudurjayetyucyate |
asyāṃ cārya{5. ārya-bho^ na |} satyākārabhāvanābahulīkārād dhyānapāramitā atiriktatarā 
bhavati | upāyasaṃgṛhītabodhipakṣabahulavihārī ca bhavati | yāvad na śaknoti 
saṃsārapravṛttipratyavekṣaṇānnirvitsahayā cittasantatyā’nimittavihāraṃ samāpattuṃ tāvat 
pañcamī bhūmi: | yadā śaknoti tadā’syāṅgasya paripūrita: ṣaṣṭhī bhūmirvyavasthāpyate |
asyāṃ ca bodhisattvasya pratītyasamutpādabhāvanāvihārāt prajñāpāramitā’tiriktatarā 
bhavati | ata eva prajñāpāramitāyā atiriktataratvāt sarvabuddhadharmeṣu abhimukho{6. abhimukho-bho^ na |}'syāṃ 
bhūmau vartata iti kṛtvā abhimukhītyucyate |
so’nimittavihāralābhī bhavati | yāvanna śaknoti niśchidram animittavihāraṃ 
samāpattum, tāvat ṣaṣṭhī bhūmi: | yadā śaknoti tadā’syāṅgasya paripūrita: saptamī 
bhūmirvyavasthāpyate | asyāmapi bhūmau bodhisattva: sarvanimittaṃ nirnimittena pratividhyati 
@229
nimittakṛtavyavahāraṃ ca na virodhayati | ato’syām upāyapāramitā’tiriktatarā 
bhavati | iyaṃ ca bhūmiranābhogamārgopaśleṣāt suṣṭhu dūraṅgamād dūraṅgamā |
sa niśchidrānimittavihārī bhavati | yāvanna śaknotyanābhogavāhinam 
animittavihāraṃ samāpattuṃ tāvat saptamī bhūmi: | yadā śaknoti tadā’syāṅgasya 
paripūrito’ṣṭamī bhūmirvyavasthāpyate | asyāṃ ca bhūmau anābhogena kuśalapakṣayogāt 
praṇidhānapāramitā’tiriktatarā bhavati | animittābhogāprakampyatvād iyam 
acaletyucyate |
so’nābhogānimittavihārī ca bhavati | yāvanna śaknoti 
paryāyaniruktyādiprabhedai: sarvākārasarva{1. sarva-bho^ na |}dharmadeśanāyāṃ vaśībhavituṃ tāvad aṣṭamī bhūmi: |
yadā śaknoti tadā’syāṅgasya paripūrito navamī bhūmirvyavasthāpyate | asyāṃ ca bhūmau 
bodhisattvasya pratisaṃvid-viśeṣalābhāt prajñābalaviśeṣayogād balapāramitā-
‘tiriktatarā bhavati | sarvākāradharmadeśanākauśalato’navadyamativiśeṣalābhāt sādhumatī 
bhūmirucyate |
asyāṃ ca pratisaṃviccatuṣṭayalābhī bhavati | yāvanna śaknoti, buddhakṣetra-
parṣannirmāṇādi darśayituṃ paripūrṇadharmasambhogaṃ sattvaparipākaṃ ca kartum, tāvad navamī 
bhūmi: | yadā tu śaknoti tadā’syāṅgasya paripūrito daśamī bhūmirvyavasthāpyate |
asyāṃ ca nirmāṇādinā sattvaparipācanāya jñānaviśeṣayogād bodhisattvasya 
jñānapāramitā’tiriktatarā bhavati | iyaṃ ca dharmadeśanāmeghai: ananteṣu lokadhātuṣu
dharmapravarṣaṇād dharmameghetyucyate | aparairapi skandhapariśuddhyādivyavasthāpanai: bhūmīnāṃ 
vyavasthāpanamasti, granthavistarabhayān{2. bho^ pā^-akṣarabāhulya |} na likhitam |
sa pratilabdha-nirmāṇādivaśito’pi yāvan na śaknoti sarvasmin jñeye 
sarvākāram asaktam apratihataṃ jñānam utpādayituṃ tāvad daśamī bhūmi: | yadā 
śaknoti tadā’syāṅgasya paripūrito buddhabhūmirvyavasthāpyate | etacca
@230
bhūmivyavasthāpanam āryasaṃdhinirmocane nirdiṣṭam | asyāśca buddhabhūme: 
sarvākārasakalasaṃpatprakarṣaparyantagamanānnāparam utkṛṣṭaṃ sthānāntaramasti [tasmāt
tata: paraṃ nāsti bhūmivyavasthā]{1. bho^ pā^-[tasmāt tata: paraṃ nāsti bhūmivyavasthā iti] |} iti |
asyāśca buddhabhūmerguṇapakṣaprabhedo buddhairapi na śakyate sarvākāraṃ vaktum |
tasyā aprameyatvāt, kathaṃ puna: asmatsadṛśai: | yathoktam āryagaṇḍavyūhe{2. dege-kā^ (avataṃsaka-`ga’ 299) saṃ^- ||1 |57 || pṛ^ 21, darabhaṅgā |}-
guṇaikadeśa-paryantaṃ nādhigacchet svayaṃbhuva: |
nirīkṣyamāṇo{3. ṭūcī pāṭhe-nirīkṣyamāṇo’pi |} buddho’pi buddhadharmā hyacintiyā: || iti |
etāvattu saṃkṣepeṇa vaktuṃ śakyate [{4. `svaparārthasampatti………….ityata:…….śrīdevarājavacanena’ aṃśa: saṃskṛte’nupalabdha: |}svaparārthasampattiprakarṣaparyantagata:, 
aśeṣadoṣāpagamaniṣṭhāṃ prāpya bhagavān buddho dharmakāye sthitvā 
sambhoganirmāṇakāyābhyām anābhogarūpeṇa aśeṣajagadarthaṃ kurvan yāvat saṃsāraṃ
viharati | 
tasmāt prekṣāvadbhi: sarvaguṇākāreṣu bhagavatsu śraddhā utpādanīyā, 
tadguṇaparisādhanārthaṃ sarvaprakāreṇa prayatitavyam | trikāyādivibhāgastu 
granthavistarabhayānna likhyate |
nayasyānusāreṇa sūtrasya cātha 
saduktyā’sya mārgasya jinaputrakāṇām |
mayānalpapuṇyaṃ yadāptaṃ ca tena 
parāmetu buddhiṃ jaganmandamāśu ||
bhūpatiśrīdevarājavacanena] kamalaśīlena bhāvanākramasya ayaṃ saṃkṣepa: kṛta: |
bhāvanākrama: prathama: samāpta: |
@231
bhāvanākramo dvitīya: 
namo mañjuśriye kumārabhūtāya 
mahāyānasūtranaye’nupraviśyamānānāṃ bhāvanākrama: saṃkṣepata: kathyate | iha
śīghrataraṃ sarvajñatāmadhigantukāmena prekṣāvatā tatprāpakahetupratyayeṣvabhiyoga: karaṇīya: |
evaṃ sarvajñateyaṃ hetumantareṇa naiva bhāvinī, sarvasyāpi sarvadā sarvajñatva-
prasaṅgāt | nirapekṣatve kutrāpi pratighāto na syāt, na ca sarve’pi sarvajñā bhavanti |
kiṃ tarhi ? kutracit kadācit keṣucidutpatte: sarvaṃ hi vastu hetusāpekṣameva | 
sarvajñatā’pi kutracit kadācit keṣucideva sambhāvyate | nāsti sā sarvasmin kāle 
sarvasmin deśe sarveṣu ceti niyatameva hetupratyayasāpekṣā | hetupratyayeṣvapi abhrāntā 
avikalā eva sevanīyā: | bhrāntahetunā’nuṣṭhāne sati sudīrghakālenāpi 
nābhīṣṭaphalaprāpti:, yathā-śraṅgāt payodoha iti | samagrahetusevanamantareṇāpi na 
phalotpāda:, bījādiṣvekatamasyāpya-bhāve’ṅkurādiphalābhāvāt | tasmāt tatphalaṃ 
prāptukāmenābhrāntā: samagrāśca hetu-pratyayā: sevanīyā: | 
ke tāvad hetu-pratyayā: phalabhūtāyā: sarvajñatāyā it iced ? ucyate, 
mādṛśo jātyandhakalpo yadyapi tān darśayituṃ na samarthastathāpi bhagavataivābhisambuddhya 
yathā vineyajanebhya uktaṃ tathaiva mayā bhagavadvacanama(nusṛtya)bhidhīyate |
bhagavāṃstānavocat{1. dege-kā^ (tantra `tha’ vairocanābhisaṃbodhi-153) |}-“guhyādhipate{2. dra^-pra^ bhā^ kra^ |}, tat sarvajñajñānaṃ karuṇāmūlaṃ bodhicittahetukam 
upāyaparyavasānam” iti | tasmāt sarvajñatāmadhigantukāmaireteṣu triṣu karuṇā-
bodhicittopāyeṣu śikṣitavyam |
karuṇayā preryamāṇā bodhisattvā: sarvasattvānabhyuddhartumavaśyaṃ pratijñāṃ 
kariṣyanti | ata: svātmadṛṣṭimapākṛtya sudīrghakālāvicchinnātiduṣkara-
sādhyapuṇyajñānasambhāreṣu ādareṇa pravartayitavyam | tatra pravṛttā: paripūrṇa-
@232
puṇyajñānasambhāramavaśyaṃ sādhayiṣyanti | sambhārapariniṣpattau karatalagateva sarvajñatā 
bhaviṣyati | ata: karuṇāmūlakatvāt sarvajñatāyā sā tāvat prathamatarameva bhāvanīyā |
yathoktaṃ āryadharmasaṅgītisūtre{1. dege-kā^ (sūtra `śa’ 84) |}-“na{2. dra^-śikṣāsamuccaya:, pṛ^ 151 darabhaṅgā |} bhagavan, bodhisattvena atibahuṣu dharmeṣu 
śikṣitavyam | eko dharmo bhagavan, bodhisattvena svārādhita: supratividdha: 
karttavya: | tasya sarvabuddhadharmā: karatalagatā bhavanti | katama ekadharma: ? yaduta
mahākaruṇā” iti |
mahākaruṇāparigṛhītatvād bhagavanto buddhā adhigatāśeṣasvārthasampattayo’pi 
sattvadhātuparyavasānaparyantaṃ tiṣṭhanti | na śrāvaka ivopaśānte nirvāṇanagare praviśanti |
sattvān vyavalokya tacchāntaṃ nirvāṇanagaraṃ prajvaladayogṛhavad dūrata eva parityajanti, 
ato bhagavatām apratiṣṭhitanirvāṇahetustāvat sā mahākaruṇaiva |
atra sa karuṇābhāvanākrama: prathamapraveśādārabhya abhidhātavya: | samprati
upekṣābhāvanayā sarvasattveṣu anunaya-pratidyau nirasya samacittatā prathamaṃ 
niṣpādayitavyā |
sarve sattvā: sukhameva kāmayante, na tu du:kham | anādimati ca saṃsāre na 
kaścit sattvo yo na me śataśo bandhurabhūditi paricintayatasteṣu ko viśeṣa: syāt, 
yata: kasmiścidanunaya: kasmiṃścicca pratigha: syāt, tasmāt sarveṣu sattveṣu mayā 
cittasamataiva kāryā | evaṃvidhena manasikāreṇa madhyasthapakṣādārabhya mitre śatrau cāpi 
cittasamatāmeva bhāvayet | sarvasattveṣu cittasamatāṃ sādhayitvā tato maitrīṃ bhāvayet |
maitrījalena cittasantatimabhiṣicya nilīnasuvarṇabhūmivat kṛtvā upte
karuṇābīje’nāyāsena tadatyantaṃ suvipulaṃ bhaviṣyati | ataścittasantatiṃ maitryā 
adhivāsya tata: karuṇāṃ bhāvayet |
sā ca karuṇā sarvadu:khitasattvadu:khāpanayanecchākārā’sti | traidhātukā: 
sarvasattvā: trividhadu:khatayā yathāyogam atyantadu:khitāstadarthaṃ sarveṣu sattveṣu sā 
@233
bhāvanīyā | {1. dra^-pra^ bhā^ kra^ |}tathā ca ye tāvannārakāste vividhacirantanadīrgha-
kālikadāhādidu:kheṣu nimagnā eva bhagavatā varṇitā: | tathā pretā api prāyo 
du:sahatīvrakṣuttṛṭdu:khāgnyabhisaṃśoṣitamūrtayo bahudu:khamanubhavantīti varṇitā: |
tiryañco’pi parasparabhakṣaṇakrodha-vadha-hiṃsādibhiranekavidhaṃ du:khamanubhavanto 
dṛśyanta eva | manuṣyā api kāmaparyeṣaṇākārpaṇyād anyo’nyadrohopaghātakṛtaṃ 
priyaviprayogāpriyasaṃyogarūpaṃ dāridryādijanitaṃ cāprameyaṃ du:khamanubhavanto dṛśyante |
ye rāgādinānāsaṃkleśaparyavanaddhacittā:, ye ca vividhakudṛṣṭigahananimagnāste 
sarve’pi du:khahetu-(parigṛhīta) tvāt prapātasthā iva atidu:Khitā eva | {2. dra^-pra^ bhā^ kra^ |}devā
api sarve vipariṇāmadu:khadu:khitā eva | devā api ye kāmāvacarāste’pi 
nityacyavanapatanādibhayaśokopahatā: kathaṃ sukhitā nāma | saṃskāradu:khaṃ tāvat 
karmakleśalakṣaṇahetuparatantrasvabhāvaṃ pratikṣaṇabhaṅgurasvabhāvalakṣaṇaṃ ceti sarvajagad-
vyāptam | {3. dra^-pra^ bhā^ kra^ |}tasmāt sakalameva jagad du:khāgnijvālānta:praviṣṭamavetya yathā du:khaṃ 
mama apriyaṃ tathā anyeṣāmapi tādṛśam iti cintayatā aho bata, du:khitā mamaite 
priyasattvā: kathaṃ taddu:khamuktā: syuriti svadu:khavat tannivāraṇecchākārayā karuṇayā 
samādhyavasthāyāṃ sarvacaryāsu vāpi sarvadā sarvasattveṣu bhāvanīyā | prathamaṃ tāvad
mitrapakṣeṣu pūrvoktavividhadu:khānubhaveṣvanupaśyatā bhāvanīyā |
tata: sattvasamatayā viśeṣamapaśyatā `sarvasattvā me bandhubhūtā eva iti 
vicintayatā madhyamapakṣeṣu bhāvanīyā | {4. dra^-pra^ bhā^ kra^ |}yadā tatra mitrapakṣavat sā karuṇā 
samapravṛttā bhavati, tadā daśasu dikṣu sarvasattveṣu bhāvayet | yadā du:khitapriyaśiśo: 
mātṛvat svayamātmanā atipriyasya du:khata {5. dra^-pra^ bhā^ kra^ |}uddharaṇecchākārā svarasavāhī
sarvasattveṣu samapravṛttā kṛpā bhavati tadā sā niṣpannā bhavati mahākaruṇāvyapadeśaṃ
ca labhate |
@234
prathamaṃ tāvad mitrapakṣe maitrībhāvanā sukhasaṃyogecchākārā bhavati | (tadanu)
karmaśa: madhyasthapakṣe śatrupakṣe cāpi bhāvanīyā | tathā cābhyastā sā karuṇā karmaśa: 
sakalasattvābhyuddharaṇecchākārā svarasenaiva pravartate |
ata: mūlakaruṇāṃ bhāvayitvā bodhicittaṃ bhāvayet | tad bodhicittaṃ 
dvividham-sāṃvṛtaṃ pāramārthikaṃ ca | tatra saṃvṛtaṃ tāvat karuṇayā sakalasattvābhyuddharaṇaṃ 
pratijñāya `buddho bhaveyaṃ jagato hitāya’ iti anuttarasamyaksambodhiprārthanākāra: 
prathamaścittotpāda: | tadapi śīlaparivartopadiṣṭavidhinā bodhisattvasaṃvara-
sthitebhyo’parebhyastajjñebhyastaccitamutpādayet |
tathā saṃvṛtabodhicittamutpādya paramārthabodhicittotpādanārthaṃ prayatitavyam |
tacca paramārthabodhicittaṃ lokottaraṃ sarvaprapañcavigataṃ sphuṭataraṃ paramārthagocaraṃ vimalam 
acalaṃ nirvātapradīpadhārāvanniṣprakampam | satkṛtya nirantaraṃ dīrghakālaṃ yāvad
śāmathavipaśyanābhāvanāyogena tatsiddhirbhaviṣyati | āryasandhinirmocane{1. dege-kā^ (sūtra `ca’ 34) |} yathā-
“maitreya, śrāvakāṇāṃ bodhisattvānāṃ tathāgatānāṃ vā sarve’pi ye’pi laukikalokottarā: 
kuśalā dharmā: (te) śamathavipaśyanāphalā veditavyā iti” |
sarvasamādhisaṃgṛhītatvādetayorubhayo: sarvayogibhi: sarvadā śamathavipaśyane avaśyaṃ 
sevanīye | tatraiva cāryasandhinirmocane bhagavatā’bhihitam, tadyathā{2. dege-kā^ (sūtra `ca’ 34) |}-“mayā 
śrāvakāṇāṃ bodhisattvānāṃ tathāgatānāṃ ye vividhasamādhayo darśitā:, te sarve 
śamathavipaśyanāsaṃgṛhītā veditavyā:” iti |
śamathabhāvanāmātreṇaiva tāvanna yoginām āvaraṇaprahāṇam, abhibhavamātrameva 
tāvat kleśānāṃ syāt | prajñālokābhāve anuśayaprahāṇāsambhavād nānuśayavighāta: 
syāt | tasmāttatraiva āryasandhinirmocane{3. dege-kā^ (sūtra `ca’ 43) |} tāvaduktam-“dhyānena kleśānāmabhibhava:, 
prajñayā anuśayapratighāta iti” | āryasamādhirājasūtre’pi:{4. dege-kā^ (sūtra `da’ 27) saṃ^ 9 pari^ pṛ^ 49 darabhaṃgā |}
@235
kiṃ cāpi bhāveyya samādhiloke 
na co vibhāveyya sa ātmasaṃjñām |
puna: prakupyanti kileśu tasya 
yathodrekasyeha samādhibhāvanā ||
nairātmyadharmān yadi pratyavekṣate 
tān pratyavekṣya yadi bhāvayet |
sa hetu nirvāṇaphalasya prāptaye 
yo anyaheturna sa bhoti śāntaye ||
iti uktam | bodhisattvapiṭake’pi{1. dege-kā^ (sūtra- ?) |}-“ye bodhisattvapiṭakasyaitad dharmaparyāyaṃ na 
śṛṇvanti, āryavinayadharmaṃ ca na śṛṇvanti, (te) samādhimātreṇa santuṣṭilābhe sati 
ahaṃ kāravaśād ābhimānikā: patitā: jātijarārogamaraṇaśokapari-
devadu:khadaurmanasyakalahebhyo’parimuktā: ṣaḍgatisaṃsārāccāparimuktā: du:khaskandhebhyo-
‘pi aparimuktā eva | tān sandhāya tathāgatenaivamuktam-parasmād anuśrotārastu 
jarāmaraṇaparimuktā bhaviṣyantīti” |
tasmāt sarvāvaraṇāni prahāya suviśuddhajñānotpattikāmena śamathe sthitvā prajñā
bhāvanīyā | āryaratnakūṭe’pi{2. dege-kā^ (ratnakūṭa `cha’ 146) |} tathaiva bhāṣitam, yathā-
{3. dra^-pra^ bhā^ kra^ |}śīlaṃ pratiṣṭhāya samādhilābha: 
samādhilābhācca hi prajñābhāvanā |
prajñayā jñānaṃ bhavati viśuddhaṃ 
viśuddhajñānasya hi śīlasampat || iti ||
@236
āryamahāyānaprasādaprabhāvanasūtre’pi{1. dege-kā^ (sūtra 'pa' 29) |} coktam-“kulaputra, prajñāyā
asannidhāne bodhisattvānāṃ mahāyānaśraddhā mahāyāne kathamapyutpasyata ityahaṃ na 
vakṣyāmi | kulaputra, anena paryāyeṇāpi yathā bodhisattvānāṃ yā kācid 
mahāyānaśraddhā mahāyāne utpatsyate sā sarvā avikṣiptacittena dharmārthacintanāt 
samutpadyamānā veditavyā |
śamathamantarā vipaśyanāmātreṇa yoginaścittaṃ viṣayeṣu vikṣipyate 
vāyyantarvartipradīpavat sthiraṃ na bhavati | ataśca na jñānāloka: parisphuṭo bhavati |
tasmādubhayaṃ samaṃ sevitavyam | ata: āryamahāparinirvāṇasūtre’pyuktam{2. dege-kā^ (sūtra- ?) |}-
"śrāvakaistāvat tathāgatagotraṃ na gocarīkriyate, samādherbhūyastvāt prajñāyāśca 
alpatvāt | bodhisattvai: asphuṭatayā gocarīkriyate prajñātirekāt samādheścālpa-
tvāt | tathāgatastu sarvaṃ vyavalokayati śamathavipaśyanātulyayuktatvād” iti |
śamathabalena vātairakṣobhyapradīpavad cittaṃ vikalpapavanairna prakampate | vipaśyanayā 
tāvat sakalakudṛṣṭimalaprahāṇād anyairabhedyo bhavati | yathā candrapradīpasūtre{3. dege-kā^ (sūtra 'da’ 20) saṃ^-samādhirājasūtra 7 pari^ pṛ^ 36 darabhaṃgā |}-
“akampiya: śamathabalena bhoti śailopamo bhoti vipaśyanāya” |
ityuktam | ata ubhābhyāṃ yoga: karaṇīya iti sthitam |
tatrādau tāvad yogāvacareṇa tena śīghraṃ sukhaṃ ca śamathavipaśyanāsiddheya 
śamathavipaśyanāsambhāra: sevanīya: | tatra śamathasambhāra: katama: ? anukūladeśavāsa: 
alpecchatā santuṣṭi: kṛtyabāhulyaparihāra: śīlaviśuddhi: abhilāṣādi-
vikalpaparityāgaśca |
tatra pañcaguṇayukto hi deśa: anukūlo jñātavya: | akṛcchreṇa
vastrabhojanādiprāptayā sulabdha:, durjanāmitrādīnām anavasthānāt susthānam, 
@237
upasargarahitasthānatvāt subhūmi:, śīlena samadṛṣṭyā ca yuktānāṃ mitrāṇāṃ sadbhāvāt 
sanmitra:, divā bahujanairanākīrṇatvād rātrau cālpaśabdatvāt suyukta: |
alpecchatā katamā ? praṇīte bahule vā cīvarādau anadhyavasānam |
santuṣṭi: katamā ? avaramātracīvarādilābhena ya: sadā santoṣa: |
kṛtyabāhulyaparihāra: katama: ? krayavikrayādikutsitakarmaparihāra:, gṛhastha-
pravrajitayo: parasparamatyālāpasya praśaṃsāyāśca parihāra:, oṣadhinirmāṇanakṣatra-
gaṇanādiparihāraśca |
śīlaviśuddhi: katamā ? saṃvaradvaye’pi prakṛtisāvadyaprajñaptisāvadya-
viṣayakaśikṣāpadānāmaviyoga:, pramādena bhaṅge’pi tvaritameva paścāttāpena 
anudharmācaraṇam, śrāvakasaṃvare pārājike yanniṣpratikāratvābhidhānaṃ tasmin satyapi 
paścāttāpa:, anāgate cākaraṇamanasikāra: (karaṇīya:) iti | yena cittena tat karma 
kṛtam, taccittasya ni:svabhāvatāyā: pratyavekṣaṇena sarvadharmani:svabhāvatāyāśca bhāvanayā
tacchīlaviśuddhireva vaktavyā | etat (sarvaṃ) āryājātaśatrukaukṛtyavinodanasūtrād{1. dege-kā^ (sūtra 'cha’ 211-268) |}
avagantavyam | tasmād akaukṛtyena bhāvanāyām abhiyoga: karaṇīya: |
kāmabhogeṣvapi iha (janmani) janmāntare ca bhāvino vividha doṣān 
manasikṛtya teṣu vikalpa: pariharttavya: | etāvatā sāṃsārikā bhāvā: priyo’priyo 
vāpi etatsarvaṃ vināśadharmi asthiraṃ ca | niścayena eteṣāṃ sarveṣāṃ mamāpi ca 
avaśyambhāvini viyoge bhāvyamāne kathameteṣu mama adhyavasānādiryujyata iti 
bhāvanayā sarve vikalpā: pariharttavyā: |
vipaśyanāsambhāra: katama: ? satpuruṣāśraya:, bahuśrutaparyeṣaṇā 
yoniśomanasikāraśca | tatra kīdṛśa: satpuruṣa āśrayaṇīya iti cet ? yo bahuśruta: 
prasannavāk, kāruṇika: saṃvegasahaśca | tatra bahuśrutaparyeṣṭi: katamā ? yat sādaraṃ 
bhagavato dvādaśāṅgapravacanasya neyanītārthayośca adhikaṃ śravaṇam | ittham
@238
āryasandhinirmocane{1. dege-kā^ (sūtra 'ca’ 35) |}- “yatheccham āryākhyānāśravaṇaṃ hi vipaśyanāvighna:”- 
ityuktam | tatraiva ca{2. dege-kā^ (sūtra 'ca' 34)|} “vipaśyanā śravaṇamananābhyāmupajāyamānapariśuddha-
dṛṣṭerhetorutpadyate”-ityapyuktam | āryanārāyaṇaparipṛcchāyām{3. dege-kā^ (sūtra 'na’ 92) idaṃ sūtraṃ 'āryasarvapuṇyasamuccayasamādhisūtra’ to’bhinnam |} api-{4 śikṣāsamuccaya: pari^ 10, pṛ^ 105 |}”śrutavata: 
prajñāgamo bhavati | prajñāvata: kleśā: praśāmyanti”-ityuktam |
yoniśomanasikāra: katama: ? yaśca neyanītārthasūtrādiṣu aviparītaniścaya: |
tādṛśe nirviśaṅke bodhisattva bhāvanāyām aikāntiko niścaya: samupajāyate | anyathā 
saṃśayena dolāyamāne yāne sthita: san śṛṅgāṭakamadhyagatapuruṣa iva kutrāpi 
ekakoṭikaniścayavān na bhaviṣyati |
yoginā sarvadā matsyamāṃsādikaṃ parihṛtya apratikūlaṃ bhojanaṃ niyatamātrayā
bhoktavyam | itthaṃ sañcitasakalaśamathavipaśyanāsambhāreṇa tena bodhisattvena bhāvanāyāṃ 
praveśa: karaṇīya: |
{5 dra^-tṛ^ bhā^ kra^ |}tatra prathamaṃ tāvad yogī bhāvanākāle sarvamitikaraṇīyaṃ parisamāpya 
kṛtamūtrapurīṣa: kaṇṭakasvarādirahite mano’nukūle pradeśe sthitvā mayā sarvasattvā
bodhimaṇḍe niṣpādayitavyā iti viniścayan sakalajagadabhyuddharaṇāśayo 
mahākaruṇām āmukhīkṛtya daśadigavasthitān sarvabuddhabodhisattvān pañcāṅgena 
praṇipatyāgrato buddhabodhisattvān paṭādau sthāpayitvā anyatra vā yathāvat tebhyaśca 
yathāruci pūjāstavanaṃ kṛtvā svapāpaṃ pradeśya sakalasya jagata: puṇyamanumodya 
mṛdutarasukhāsane vairocanabhaṭṭārakabaddhaparyaṅkeṇa ardhaparyaṅkena vā niṣpādya 
nātyunmīlite nātinimīlite nāsikāgravinyaste cakṣuṣī kṛtvā nātinamraṃ 
nātistabdhaṃ ṛjukāyaṃ praṇidhāyāntarmukhāvarjita-smṛtirupaviśet | tata: skandhau 
samau sthāpayet | śiro nonnataṃ nāvanatam ekapārśve niścalaṃ sthāpayitavyam | kiṃ 
tarhi, nābhipraguṇā nāsikā sthāpayitavyā | dantoṣṭhaṃ mṛdu sthāpanīyam | jihvā 
@239
copari dantamūle sthāpanīyā | āśvāsa-praśvāsāstu na saśabdā nāpi sthūlā 
nāpi tvaritā: karaṇīyā: | kintvasaṃlakṣyamāṇā mandaṃ mandamanābhogena yathā 
praviśeyurnirgaccheyurvā tathā karaṇīyam |
tatra prathamaṃ tāvad śamatho niṣpādayitavya: | bāhyaviṣayeṣu cittavikṣepaṃ 
praśāmya ābhyantarālambane satatam anāyāsaṃ pravṛttya prītapraśrabdhasvarasa-
vāhicittāvasthānameva śamatha ityucyate | tasmin śamathāśrayaṇasamaye yastattvavicāra:, 
sā vipaśyanā | yathā āryaratnameghe{1. dege-kā^ (sūtra 'va’ 92)|}-“śamathaścittaikāgratā, vipaśyanā 
bhūtapratyavekṣā” {2. dra^-tṛ^ bhā^ kra^ |}ityuktam |
āryasandhinirmocane’pi{3. dege-kā^ (sūtra 'ca’ 26)|}-“bhagavan, kathaṃ śamathaparigaveṣaṇā
vipaśyanākauśalaṃ ceti ? ucyate-maitreya, dharmopacāro mayā vyavasthāpita:, 
tadayathā-sūtra-geya-vyākaraṇa-gāthodāna-nidāna-avadāna-itivṛttaka-jātaka-
vaipulya-adbhutadharma-upadeśavargā: bodhisattvebhya ākhyātā: tān bodhisattva: saṃśrutya
sandhārya svādhyāyamabhyasya manasā suparīkṣya dṛṣṭyā supratividhya ekākī viviktastha: 
anta:pratisaṃlīna: yathāsucintitān tāneva dharmān manasikṛtya yena cittena 
manasikāra:, tadeva cittam antarābhimukhaṃ kṛtvā satataṃ cintanena manasikaroti |
tathā praviśya tatra bahulasthite tasmin yā hi kāyapraśrabdhi: cittapraśrabdhiśca saiva 
śamatha iti | etadarthaṃ bodhisattva: śamathaṃ parigaveṣayati, tena ca 
kāyapraśrabdhiścittapraśrabdhiśca prāpyete | te (kāya-cittapraśrabdhī) adhigamya tatraiva 
sthita: san cittavikṣepaṃ prahāya (tata:) yathā cintitān dharmān anta:samādhigocarān 
pratibimbanibhān pratyavekṣate adhimokṣaṃ ca karoti | tathāvidhānāṃ samādhigocarāṇāṃ
pratibimbanibhānāṃ tajjñeyārthavivecanā, pravivecanā, parikalpanā, paryavekṣaṇā, kṣānti:, 
chanda:, pravibhāga: darśanam adhigamaśceti, eṣaiva vipaśyanetyucyate | etatprakārakaṃ 
bodhisattvānāṃ vipaśyanākauśalam” iti |
@240
tatra śamathābhinirharikāmo (yogī) prathamaṃ tāvat sarvaṃ tathatāparāyaṇaṃ 
tathatāprāgbhāraṃ tathatāprayaṇam iti sūtrageyādisakalapravacanaṃ saṃgṛhya tatra cittam 
upasthāpayet | etāvatā kiyadākāreṇa tatra saṃgṛhītasarvadharme skandhādau cittam 
upasthāpayet | evameva yathādṛṣṭa-yathāśrutatathāgatavigrahe cittaṃ sthāpayitavyam |
āryasamādhirāje{1. dege-kā^ (sūtra 'da’ 13) saṃ^ samādhirājasūtra-pṛ^ 21, darabhaṃgā |}- yathā-
suvarṇavarṇena samucchrayeṇa 
samantaprāsādiku lokanātha: |
yasyātra ālambani cittu vartate 
samāhita: socyati bodhisattva: ||
ityuktam |
tathā yadiṣṭamālambanaṃ tatra cittaṃ sthāpayitvā tatraiva uparyupari cittaṃ satataṃ
sthāpayet | upasthāpya tatra cittam 'evaṃ nvidam’ iti parīkṣate | kim ālambanaṃ 
samyag gṛhyate, (kiṃ) vā (tatraiva) līyate athavā bāhyaviṣayavyāsaktyā vikṣipyate’
iti (sarvadā muhurmuhu:) parīkṣitavyam | {2. dra^-pra^ bhā^ kra^ |}tatra yadi styānamiddhābhibhūtatvena cittaṃ 
līnaṃ layābhiśaṅkā vā dṛśyate (tadā) tatkālaṃ {3. dra^-pra^ bhā^ kra^ |}pramodyavastuni tathāgatavigrahādau vā 
ālokasaṃjñāyāṃ vā manasikāra: karttavya: | tadanu layam upaśāmya yathā 
tasminnevālambane atisphuṭam ālambanacittaṃ dṛśyeta tathā karaṇīyam |
{4. dra^-tṛ^ bhā^ kra^ |}yadā tu jātyandhavad andhakārapraviṣṭapuruṣavad vā vinimīlitākṣavad 
vā cittam ālambanam atisphuṭataraṃ na paśyati tadā līnaṃ veditavyam | yadā 
bāhyarūpādau tadguṇakalpanayā paridhāvanena anyamanasikāreṇa pūrvānubhūtaviṣaya- 
kāmanayā cittauddhatyam auddhatyaśaṅkā vā dṛśyeta tadā sarvasaṃskāreṣu 
anityadu:khādimana:saṃvegasthānīyeṣu vastuṣu manasikāra: karaṇīya: | tadanu vikṣepam 
@241
upaśāmya smṛti-samprajanyarajjunā manonāgaṃ tasmin ālambanastambha eva 
badhnīyāt | {1. dra^-pra^ bhā^ kra^ |}yadā layauddhatye na bhavata: tadālambane ca cittapraśamavāhitāṃ paśyet 
tadā ābhogaśithilīkaraṇād upekṣayā tatra yāvadicchaṃ tiṣṭhet | itthaṃ 
bhāvitaśamathasya tasya kāyikī caitasī ca praśrabdhirbhaviṣyati | ālambane ca cittaṃ 
yathecchaṃ svavaśe bhaviṣyati | tadā śamatho niṣpanna iti veditavya: |
śamathaṃ niṣpādya tata: vipaśyanāṃ bhāvayet | evaṃ ca cintanīyam-bhagavata: 
sarvaṃ vacanajātaṃ subhāṣitam, sākṣāt paramparayā vā tattvābhivyañjakaṃ tattvaparāyaṇaṃ 
caiva | ālokodayāt tamonirāsavat tattvajñānena sarvadṛṣṭijālavigamo bhaviṣyati | na 
śamathamātreṇa jñānaviśuddhi:, āvaraṇāndhakāranirasanaṃ ca bhaviṣyati | prajñayā tattvasya 
samyagbhāvane sati jñānaviśuddhirbhaviṣyati, prajñayaiva ca tattvamavagamyate, prajñayaiva tāvad
āvaraṇāni samyak prahīyante | tasmānmayā śamathe sthitvā prajñayā tattvaṃ 
paryeṣitavyam | naiva śamathamātreṇa santoṣa: karaṇīyam iti vicāraṇīyam |
kīdṛśaṃ tattattvamiti cet ? yat paramārthata: sarvavastupudgaladharmātmaśūnyatā, 
tat prajñāpāramitayā adhigamyate, nānyathā | yathoktam āryasandhinirmocane{2. dege-kā^ (sūtra 'ca’ 47) |}-
“bhagavan kayā pāramitayā bodhisattva: dharmāṇāṃ ni:svabhāvatāṃ gṛhṇāti ?
avalokiteśvara, prajñāpāramitayā gṛhṇāti” iti | tasmāt śamathe sthito bhūtvā prajñāṃ 
bhāvayet |
tatraivaṃ yogī nirūpayate-na pudgala: skandhadhātvāyatanavyatirikta
upalabhyate | na cāpi pudgala: skandhādisvabhāva: | (yata:) skandhādayastāvad anityā 
nānāsvabhāvāśca {3. dra^-tṛ^ bhā^ kra^ |}pudgalasya ca nityaikarūpeṇa parairupakalpitatvāt | nāpi 
tattvānyatvābhyām anabhilāpyapudgalasya vastutvaṃ yuktam | vastusata: 
prakārāntarābhāvāt | tasmād tadyathā bhrama evāyaṃ lokasya yadutāhaṃ mameti 
vicārayitavyam |
@242
dharmanairātmyamapi evaṃ bhāvanīyam | dharma iti saṃkṣepeṇa pañca skandhā:, dvādaśa
āyatanāni, aṣṭādaśa dhātavaśca | tatra ye skandhāyatanadhātuṣu rūpiṇaste na 
paramārthata: cittākāravyatiriktā:, tān paramāṇuśo vibhajya paramāṇūnāmapi 
aṃśasvabhāvatāṃ pratyavekṣya nitarāṃ tatsvabhāvo nāvadhāryate | {1. dra^-tṛ^ bhā^ kra^ |}tasmād 
anādikālikavitatharūpādyabhiniveśavaśāt svapnopalabhyamānarūpādipratibhāsa-
vad bālānāṃ cittameva bahi: vicchinnamiva rūpādipratibhāsaṃ khyāti | rūpādistu 
tatra na paramārthata: cittākāravyatirikta iti vibhāvayet | tasmāt cittamātramidaṃ 
traidhātukamiti cintayet | {2. dra^-tṛ^ bhā^ kra^ |}sa evaṃ cittameva sakaladharmaprajñaptikaṃ niścitya tatra 
pratyavekṣya ca sarvadharmāṇāṃ svabhāva: pratyavekṣito bhavatīti cittasvabhāvamapi 
pratyevakṣate | sa evaṃ vicārayati | 
cittamapi paramārthato na satyaṃ yujyate | yadā hi 
alīkasvabhāvarūpādyākāropagraheṇa cittameva citrākāraṃ pratibhāsate, tadā 
satyatvaṃ kutra bhavet | yathā rūpādi alīkaṃ tathā cittamapi tadavyatiriktatvād 
alīkameva | {3. dra^-tṛ^ bhā^ kra^ |}yathā citrākāratayā rūpādayo naikānekasvabhāvā:, tathā cittamapi 
tadavyatirekeṇa naikānekasvabhāvam | tasmād cittaṃ māyopamādisvabhāvameva |
yathā cittaṃ tathā sarve’pi dharmā māyādisvabhāvasaṃnibhā eveti cintayet |
tenaivaṃ prajñayā cittasvabhāve pratyavekṣamāṇe cittaṃ paramārthata: abhyantare’pi nopalabhyate, 
bahirapi nopalabhyate, nobhayamantareṇāpi nopalabhyate, atītamapi cittaṃ nopalabhyate, 
anāgatamapi nopalabhyate, pratyutpannamapi nopalabhyate | nāpi cittamutpadyamānaṃ 
kutaścidapyāgacchati, nāpi nirudhyamānaṃ kvacidapi saṃnilayaṃ gacchati | cittaṃ tāvad 
agrāhyam anirdeśyam arūpaṃ ca | yaddhi anirdeśyam agrāhyam arūpaṃ ca, tasya
kīdṛśastāvat svabhāva: ? tathā āryaratnakūṭe{4. dege-kā^ (ratnakūṭa 'cha’ 139) |} yathoktam- “cittaṃ hi kāśyapa, 
parigaveṣyamāṇaṃ na labhyate, yanna labhyate tannopalabhyate, yacca nopalabhyate tannātītaṃ
@243
nānāgataṃ na pratyutpannam” iti vistara: | evaṃ hi parīkṣyamāṇe tasya cittasya nādiṃ 
samanupaśyati, nāntaṃ samanupaśyati, na madhyaṃ samanupaśyati |
yathā cittam anta-madhyarahitaṃ tathā sarvadharmā api anta-madhyarahitā 
evāvagantavyā: | tenetthaṃ cittam anta-madhyarahitaṃ parijñāya na ko’pi cittasvabhāva: 
upalabhyate | yenāpi cittaṃ parīkṣyate tadapi śūnyaṃ pratividhyate | tasmin 
pratividhyamāne cittākāratayā viṭhapitasvabhāvo’pi rūpādisvabhāvo na samanudṛśyate |
evaṃ prajñayā sarvadharmasvabhāvasya asamanudarśanāt sa rūpaṃ nityamanityaṃ vā, śūnyamaśūnyaṃ 
vā, sāsravamanāsravaṃ vā, utpannamanutpannaṃ vā, sad-asad veti na vikalpayati |
yathā rūpaṃ na vikalpayati tathā vedanā-saṃjñā-saṃskāra-vijñānānyapi na vikalpa-
yati | asiddhe dharmiṇi tadviśeṣaṇānāmapyasiddhatvāt kathaṃ tatra vikalpayediti |
tadevaṃ prajñayā parīkṣyamāṇe yadā yogī kamapi vastusvabhāvaṃ paramārthata: nāvadhārayati 
tadā nirvikalpe samādhau pratipanno bhavati, sarvadharmani:svabhāvatāṃ cāvagacchati |
yastāvat prajñayā vastusvabhāvaṃ pratyavekṣya (api taṃ) na bhāvayati, kevalam 
amanasikārabhāvanām eva karoti, tasya na nivartante kadācidapi vikalpā:, na ca
bhaviṣyati ni:svabhāvatāvabodha:, prajñā’’lokābhāvāt | ityevaṃ samyakpratyavekṣaṇa- 
janita: yathāvadaviparītajñānāgni: araṇimanthanodbhūtāgnivat (samasta) kalpanāpādapān 
dhakṣyatīti-bhagavatoktam |
yathoktam āryaratnameghasūtre’pi{1. dege-kā^ (sūtra 'vā’ 92) |}- “sa evam apakṣālakuśala:
sarvaprapañcavigamāya śūnyatābhāvanāyāṃ yogamāpadyate | sa śūnyatābhāvanābahulo yeṣu 
yeṣu sthāneṣu cittaṃ prasarati, cittam abhiramate, tāni tāni sthānāni svabhāvata: 
parigaveṣamāṇa: śūnyaṃ pratividhyati | yadapi cittaṃ tadapi parīkṣyamāṇaṃ śūnyaṃ 
pratividhyati | yenāpi cittena parīkṣate, tadapi svabhāvata: parigaveṣyamāṇaṃ śūnyaṃ 
pratividhyati | sa evam upaparīkṣamāṇo nirnimittāyāṃ yogamāpadyate”{2. dra^-tṛ^ bhā^ kra^ |} iti |
anena tāvat paryavekṣaṇapūrvaṅgama: nirnimittatāpraveśo darśita: | prajñayā vastusvabhāvam 
@244
avicārya amanasikāramātreṇa avikalpatāpraveśa: asambhavīti atisphuṭaṃ 
nirdiśyate | ityevaṃ sa prajñayā rūpādivastusvabhāvaṃ yathāyathaṃ samyak parīkṣya dhyāyati, 
na tu rūpādau sthitvā | nehaparalokayormadhye sthitvā dhyāyati, teṣāṃ rūpādīnām 
anupalabhyamānatvāt, ata eva tad 'apratiṣṭhitadhyānam’ ityucyate |
prajñayā sakalavastusvabhāvatāṃ nirūpya yasmād anupalambhaṃ dhyāyati, tasmāt 
prajñottaradhyāyī ityucyate | yathā ca āryagaganagañja-āryaratnacūḍādiṣu nirdiṣṭam |
{1. dra^-tṛ^ bhā^ kra^ |}sa evaṃ pudgaladharmanairātmyamayaṃ tattvamavatīrṇa:, aparasya parīkṣaṇīyasya 
darśanīyasya cābhāvād vitarkavicārābhyāmuparatena anabhilāpyaikarasena manasā 
svarasavāhinā anabhisaṃskāratastattvameva sphuṭataraṃ bhāvayan tiṣṭhet | tatra ca 
sthitaścittasantānaṃ na vikṣipet | yadāntararāgādinā cittaṃ bahirdhā vikṣipet tadā 
vikṣepaṃ viditvā śīghram aśubhabhāvanādinā vikṣepam upaśamayya śīghraṃ tathatāyāṃ 
punaścittam uparyupari prerayet | yadā tu tatrānabhirataṃ cittaṃ paśyet tadā 
samādherguṇadarśanāt abhirati tatra bhāvayet | vikṣepe ca doṣadarśanād aratiṃ 
praśamayet | atha styānamiddhābhibhavād yadā asphuṭapracāratayā līnaṃ cittaṃ
paśyet, | layābhiśaṅkitaṃ vā tadā pūrvavat pramodyavastu manasikṛtya layam 
upaśamayet | punastadeva tattvālambanam atidṛḍhataraṃ gṛhṇīyāt | yadi tadā 
pūrvahasitaramitānyanusmṛtya cittam antarā samuddhataṃ paśyet auddhatyābhiśaṅkitaṃ vā 
tadā pūrvavat anityādisaṃvegavastumanasikārād vikṣepaṃ śamayet | tata: 
punastadaiva tattve cittānabhisaṃskāravāhitāyāṃ ca yatnaṃ kurvīta |
atha yadā layauddhatyābhyāṃ viviktatayā samapravṛttaṃ svarasavāhi 
(sphuṭataraṃ) tatraiva tattve cittam utpadyate tadābhogaśithilīkaraṇād
upekṣaṇīyam | yadi samapravṛtte cite ābhoga: kriyate tadā cittaṃ vikṣipyate |
līne’pi cite sati yadi ābhogo na kriyate tadā atilīnatvād 
vipaśyanārahitaṃ cittaṃ andhapuruṣavat bhaviṣyati | tasmāt cite līne sati ābhogaṃ 
@245
kurvīta, samapravṛtte ca ābhogaṃ naiva kurvīta | {1. dra^-tṛ^ bhā^ kra^ |}yadā ca vipaśyanāṃ bhāvayet 
prajñātiriktatarā bhavet, tadā śamathasyālpatvāt pravātasthita pradīpavat 
pracalatvāccittasya na sphuṭataraṃ tattvadarśanaṃ bhavet | atastadā śamatho 
bhāvayitavya: | śamathasyādhikye’pi prajñā bhāvayitavyā |
yadā ubhayaṃ samapravṛttaṃ tadā anabhisaṃskāreṇaiva tāvat sthātavyaṃ yāvat 
kāya-cittapīḍā na bhavet | satyāṃ tu kāyādipīḍāyāṃ tadantarā sakalameva 
lokaṃ māyāmarīci-svapna-jalacandropamapratibhāsa iva vyavalokya itthaṃ 
cintayet-'amī sattvā evaṃ-vidharmagāmbhīryānavabodhanena saṃsāre saṃkliṣṭā: |
tato’haṃ tathā kariṣyāmi yathā te tāṃ tāṃ dharmatām avabodhayeyu:’ iti cintayan 
mahākaruṇāṃ bodhicittābhimukhīṃ kurvīta | tato viśramya punarapi tathaiva 
sarvadharmanirābhāsaṃ samādhimavataret | cittātikhede sati tathaiva viśramet | ayaṃ 
tu śamathavipaśyanāyuganaddhavāhī mārga: savikalpanirvikalpapratibimbamālambate |
{2. dra^-tṛ^ bhā^ kra^ |}evaṃ yogī anena krameṇa ekaghaṭikām ardhapraharam ekapraharaṃ vā 
yāvadicchet tāvatkālaparyantaṃ tattvaṃ bhāvayan tiṣṭhet | idaṃ tāvad 
arthapravicayadhyānaṃ āryalaṅkāvatāre nirdiṣṭam | tata: samādhervyutthāya yathecchaṃ 
paryaṅkamabhittvaivaṃ anuvicintayet-'amī sarve dharmā: paramārthata: ni:svabhāvā: 
santo'pi saṃvṛtyā vyavasthitā eva | tathā’sati karmaphalasambandhādaya: kathaṃ 
vyavasthāpyeran |
bhagavatā coktam{3. dege-kā^ (sūtra 'ca’ 174) saṃ^-laṅkāvatārasūtra || 10, 429 ||, pṛ^ 135 darabhaṅgā |}-
bhāvā vidyanti saṃvṛtyā paramārthe na bhāvakā: | iti |
amī bālamataya: sattvā ni:svabhāveṣu bhāveṣu bhāvādiṃ samāropya
viparyastabuddhayo bhavanti, cirakālaṃ saṃsāracakraṃ paribhramanti | tato’haṃ kariṣyāmi 
@246
yad anuttarapuṇyajñānasambhāraṃ paripūrya tata: sarvajñapadaṃ prāpya tebhya: dharmatām 
avabodhayeyam iti vicintayet | {1. dra^-tṛ^ bhā^ kra^ |}atha śanai: paryaṅkaṃ bhitvā daśadigvyavasthitān 
sarvabuddhabodhisattvān praṇipatya tebhyaśca pūjāstotropahāraṃ kṛtvā 
āryabhadracaryādimahāpraṇidhānaṃ praṇidadhīta | tata: śūnyatākaruṇāgarbhasakala-
dānādipuṇyajñānasambhāropārjane’bhiyoga: karaṇīya: |
tathā ca sati taddhyānaṃ sarvākāravaropetaśūnyatām abhinirharati | yathoktam
āryaratnacūḍasūtre{2. dege-kā^ (ratnakūṭa 'cha’ 220) |}-sa maitrīsaṃnāhasaṃnaddho mahākaruṇādhiṣṭhānapratiṣṭhita: 
sarvākāravaropetaṃ śūnyatākārābhinirhṛtaṃ dhyānamātiṣṭhate | tatra katamā
sarvākāravaropetā śūnyatā ? yā na dānavikalā śīlavikalā kṣāntivikalā 
vīryavikalā dhyānavikalā prajñāvikalopāyavikaletyādivistara: |
bodhisattvastāvat sarvasattvaparipākaṃ kuryāt, kṣetra-kāya-bahuparivārasampattyu-
pāyadānādikuśalaṃ cāvaśyam āseveta |
tathā cāsati yā hi buddhānāṃ kṣetrādisampattiruktā sā kasya phalaṃ syāt ?
tasmāt sarvākāravaropetasya tasya sarvajñatājñānasya dānādyupāyai: paripūritatvādeva 
bhagavatā 'tat sarvajñajñānaṃ upāyaparyavasānam’ ityuktam | ata: bodhisattvena dānādyupāyā
api sevitavyā:, na kevalā śūnyatā | āryasarvadharmavaipulyasaṃgrahasūtre’pyevam{3. dege-kā^ (sūtra 'ja’ 183) idaṃ sūtraṃ 'ārya-sarvadharmavaidalyasaṃgrahasūtra’ to’bhinnam |}
abhihitam-{4. dra^-tṛ^ bhā^ kra^ |}”yo’yaṃ maitreya, ṣaṭpāramitāsamudāgamo bodhisattvānāṃ sambodhāya taṃ 
te mohapuruṣā evaṃ vakṣyanti-prajñāpāramitāyāmeva bodhisattvena śikṣitavyam, kiṃ 
śeṣābhi: pāramitābhiriti | te’nyā: pāramitā dūṣayitavyā masyante | tat kiṃ 
manyase ajita, duṣprajña: sa kāśirājo’bhūd yena kapotārthena śyenāya svamāṃsāni 
dattāni ? maitreya āha-no hīdaṃ bhagavan | bhagavān āha-yāni mayā maitreya, 
bodhisattvacaryāṃ caratā ṣaṭpāramitāpratisaṃyuktāni kuśalamūlānyupacitāni, 
apakṛtaṃ nu tai: kuśalamūlai: ? maitreya āha-no hīdaṃ bhagavan | bhagavān āha-
@247
tvaṃ tāvad ajita, ṣaṣṭikalpān dānapāramitāyāṃ samudāgata: ṣaṣṭikalpān 
śīlapāramitāyāṃ ṣaṣṭikalpān kṣāntipāramitāyāṃ ṣaṣṭikalpān vīryapāramitāyāṃ 
ṣaṣṭikalpān dhyānapāramitāyāṃ ṣaṣṭikalpān prajñāpāramitāyāṃ samudāgata: | tatte 
mohapuruṣā evaṃ vakṣyanti ekanayenaiva bodhiryaduta śūnyatānayeneti | te 
caryā’pariśuddhā bhavantītyādi” |
upāyarahita: san bodhisattva: kevalayā prajñayā naiva buddhakāryāṇi kartuṃ 
samartho bhavati, śrāvakavat | upāyasahāyaśca samartho bhavati | yathoktam 
āryaratnakūṭe{1. dege-kā^ (ratnakūṭa 'cha’ 129) |}-{2. dra^-tṛ^ bhā^ kra^ |}”tadyathā kāśyapa, amātyasaṃgṛhītā rājāna: sarvakāryāṇi 
kurvanti, evameva upāyakauśalyasaṃgṛhītā bodhisattvasya prajñā sarvabuddhakāryāṇi 
karoti” iti | anyā tāvad bodhisattvānāṃ mārgadṛṣṭi:, anyaiva khalu 
tairthikānāṃ śrāvakāṇāṃ ca mārgadṛṣṭi: | ityevam ātmādiviparyāsaviparyastatvāt 
tairthikānāṃ mārgadṛṣṭe:, (teṣāṃ) mārga: sarveṇa sarvaṃ prajñārahita eva | ata eva na te 
mokṣamadhigacchanti |
upāyavikalastāvad śrāvakāṇāṃ mārga:, mahākaruṇāvirahitatvāt, ataste 
(śrāvakā:) ekāntatayā nirvāṇapravaṇā bhaviṣyanti | bodhisattvamārgastu 
prajñopāyasamanvito mata:, ataste apratiṣṭhitanirvāṇaparāyaṇā bhaviṣyanti |
bodhisattvamārga: khalu prajñopāyayukto manyate, ata: te apratiṣṭhitanirvāṇaṃ prāpnuvanti |
prajñābalena naiva (teṣāṃ) saṃsāre pāta:, upāyabalena ca naiva nirvāṇapatanamiti |
ata evāryagayāśīrṣe{3. dege-kā^ (sūtra 'ca’ 288) |}-“dvāvimau bodhisattvānāṃ saṃkṣiptau mārgau | katamau 
dvau ? yaduta prajñā upāyaśca”{4. dra^-tṛ^ bhā^ kra^ |} ityākhyātam | āryaśrīparamādye’pyuktam{5. dege-kā^ (sūtra- ?) |}-
“prajñāpāramitā tāvanmātā, upāyakauśalyaṃ tu pitā” | āryavimalakīrti-
@248
nirdeśasūtre’pi{1. dege-kā^ (sūtra 'ma’ 209) |}-“bodhisattvānāṃ kiṃ bandhanam ? kaśca mokṣa: ? upāyarahito
bhavagatiparigraho bodhisattvānāṃ bandhanam | upāyena bhavagatigamanaṃ (bodhisattvānāṃ)
mokṣa: | prajñārahito bhavagatiparigraho bodhisattvānāṃ bandhanam | prajñayā 
bhavagatigamanaṃ tu mokṣa: | upāyena parigṛhītā prajñā bandhanam | upāyena 
parigṛhītā prajñā mokṣa: | prajñayā aparigṛhīta upāyo bandhanam, prajñāparigṛhīta
upāyo mokṣa:” iti vistareṇa varṇitam |
prajñāmātraniṣevaṇā tāvad bodhisattvānāṃ śrāvakeṣṭanirvāṇapatitatvād bandhanamiva 
bhaviṣyati | na hi apratiṣṭhitanirvāṇena (teṣāṃ) mokṣo bhaviṣyati | tasmād 
upāyarahitā ca prajñā bodhisattvānāṃ bandhanamityucyate | ata: yathā vāyupīḍita: agniṃ 
sevate, tathaiva bodhisattvena viparyāsavāyumātraprahāṇāya upāyasahitayā prajñayā śūnyatā 
sevanīyā, na tu śrāvakavat sākṣātkarttavyā | yathā āryadaśadharmakasūtre{2. dege-kā^ (ratnakūṭa 'khā’ 173) |} coktam-
“kulaputra, tadayathā kaścinmanuṣya: agniparicaryāṃ karoti, sa tamagniṃ satkaroti, guruṃ 
karoti, tathāpi sa evaṃ cintayati yadahaṃ agniṃ satkaromi, guruṃ karomi, 
bahulīkaromi, tathāpi 'mayā ayaṃ (agni:) dvābhyāṃ pāṇibhyāṃ parigṛhītavya:’ ityevaṃ
naiva cintayati | tat kimarthamiti cet ? tatsannidhānena mayi kāyikaṃ du:khaṃ
caitasikaṃ daurmanasyaṃ ca sambhāvyata iti cintanād” iti | tathaiva nirvāṇāśayo’pi 
bodhisattvo naiva nirvāṇasākṣātkāraṃ karoti | tatkasya heto: ? tadāśrayeṇāhaṃ 
bodhiparāṅmukho bhaviṣyāmīti vicintya” iti |
upāya mātraniṣevaṇenāpi kevalena bodhisattva: pṛthagjanabhūmim 
anatikramamāṇa: atyantaṃ baddha eva bhaviṣyati | tasmāt prajñāsahita upāya: 
sevanīya: | yathā mantraparigṛhītamiva viṣam, bodhisattvānāṃ kleśagaṇo’pi prajñā-
parigrahabalena bhāvanayā amṛtāyate, tadā abhyudayaphalasvabhāvānāṃ dānādīnāṃ tu kathaiva 
kā | āryaratnakūṭasūtre{3. dege-kā^ (ratnakūṭa 'cha’ 130) |} coktam-{4. dra^-'kāśyapaparivarte bhoṭaprakāśe-pṛ^ 183 tame|} "tadyathāpi kāśyapa, mantrauṣadhiparigṛhītaṃ
@249
viṣaṃ na vinipātayati, evameva prajñāparigṛhīta: bodhisattvasya kleśagaṇo’pi na 
śaknoti vinipātayitum” iti |
ato yena upāyabalabhāvinā kāraṇena bodhisattva: saṃsāraṃ na parityajati, 
tenaiva kāraṇena (sa:) nirvāṇe’pi na patati | yata: (sa) prajñābalena sarvāṇyālambanāni 
prajahāti, ata: saṃsāre naiva patati | tata eva ca apratiṣṭhitanirvāṇākhyaṃ 
buddhatvamavāpnoti | yathoktam āryagaganagañje’pi{1. dege-kā^ (sūtra 'pa’ 253) |}-“tena prajñājñānena sarvān kleśān 
parivarjayati upāyajñānena ca sarvasattvānna parityajāti” | ārya-
sandhinirmocane’pyuktam{2. dege-kā^ (sūtra 'ca’ 19) |}-“ekāntasattvārthavimukhasya ekāntasaṃskārābhi-
saṃskāravimukhasya ca nānuttarā samyaksaṃbodhiruktā mayā”{3. dra^-tṛ^ bhā^ kra^ |} iti | tasmād 
buddhatvamavāptukāmena prajñopāyau ubhau sevanīyau |
tatra lokottaraprajñāyā bhāvanāvasthāyām atirekasamāhitāvasthāyāṃ vā 
(yadyapi) dānādyupāyasevanaṃ na sambhavati, tathāpi tatra prāyogika-
tatpṛṣṭhalabdhātmikayo: yā’pi prajñā bhavati, tasyāmavasthāyām upāyasevanaṃ bhavatyeva |
tasmāt yuganaddhau prajñopāyau pravartete | punaraparam, ayameva hi bodhisattvānāṃ prajñopāya
yuganaddhavāhī mārga: | sarvasattvāvalokanaparayā mahākaruṇayā parigṛhītvād 
lokottaramārgaṃ parisevante, upāyātmake ca vyutthānakāle’pi māyākāra iva
aviparītameva dānādikaṃ sevante | yathoktam āryākṣayamatinirdeśe’pi{4. dege-kā^ (sūtra 'ma’ 112) |}-“tatra ko 
hi bodhisattvānām upāya: ? kaśca prajñābhinirhāra iti ? yena (a ?)
samāhitāvasthāyāṃ sattvāvalokanāvasthāyāṃ ca mahākaruṇālambane cittamupatiṣṭhati, sa 
evopāya: | yayā śānta (samāpatti:) praśāntasamāpatti: sā tatprajñā” | iti vistara: |
māradamanaparicchede’pyuktam{5. dege-kā^ (sūtra- ?) |}-“punaraparam, bodhisattvānāṃ sāmutkarṣikastāvat 
prayoga: prajñājñānena abhiyogaṃ na karoti, upāyajñānena ca sarvakuśaladharmasaṃgrahe’pi 
@250
yogaṃ karoti | prajñājñānena nairātmya-ni:sattva-nirjīva-niṣpoṣa-ni:pudgaleṣvapi 
yogaṃ karoti, upāyajñānena ca sarvasattvaparipācane’pi ya: prayogaṃ karoti” iti 
vistara: | āryadharmasaṃgītisūtre’pyuktam{1. dege-kā^ (sūtra 'śa’ 43) |}-
{2. dra^-pra% tṛ^ bhā^ kra^ |}māyākāro yathā kaścinnirmitaṃ mokṣamudyata: |
na cāsya nirmite saṅgo jñātapūrvo yato’sya sa: ||
tribhavaṃ nirmitaprakhyaṃ jñātvā sambodhipāraga: |
saṃnahyate jagaddhetorjñātapūrvaṃ jagat tathā ||iti||
bodhisattvā: prajñopāyanayenaiva sādhyamabhilakṣayanti, (ata:) teṣāṃ prayoga: 
saṃsārastho’pi bhavati, tadāśayaśca nirvāṇastho’pi bhavatītyuktam |
tādṛśyāṃ śūnyatāmahākaruṇāgarbhasamyaksaṃbuddhatāyāṃ pariṇataṃ dānādyupāyaṃ 
bhāvayitvā paramārthabodhicittamutpādayituṃ pūrvavad nityaṃ kāle kāle
śamathavipaśyanāprayoga: yathāśakti bhāvanīya: | āryagocarapariśuddhisūtre{3. atra sūtrasya śabda na udṛdhṛtā |}
sarvāsvasthāsu sattvārthakāriṇāṃ bodhisattvānām anuśaṃsā yathā nirdiṣṭā tathaiva
samupasthitayā smṛtyā sarvadā upāyakauśalaṃ bhāvanīyam |
tathāvidhakaruṇopāyabodhicittānāṃ bhāvaka: sa iha janmani avaśyaṃ viśiṣṭo
bhavati | tata: svapne sadā buddha-bodhisattvānāṃ darśanaṃ bhaviṣyati, anyānyapi susvapnāni 
dṛśyamānāni bhaviṣyanti | devā api anumodya rakṣiṣyanti | pratikṣaṇaṃ vipulānāṃ 
puṇyajñānasambhārāṇāṃ sañcayo’pi bhaviṣyati | kleśāvaraṇāni dauṣṭhulyāni ca kṣayaṃ 
yāsyanti | sukha-saumanasyāni sarvadā adhikatarāṇi bhaviṣyanti | bahujanapriyo
bhaviṣyati | na śarīraṃ rogagrastaṃ bhaviṣyati | paramā ca cittakarmaṇyatā prāptā
bhaviṣyati | tato’bhijñādiviśiṣṭaguṇāvāpti: |
@251
atha ṛddhibalena anantalokadhātūn gatvā bhagavato buddhān pūjayati |
dharmo’pi tebhya: śrūyate | cyutikāle’pi avaśyameva buddhabodhisattvānāṃ darśanaṃ 
bhaviṣyati | jātyantare’pi buddhabodhisattvai: avirahite viśiṣṭakṣetre viśiṣṭagṛhe ca 
janirbhaviṣyati | tataśca anāyāsena puṇya(sambhāra:) jñānasambhāraśca paripūrayiṣyete |
mahābhogo bahuparivāraśca bhaviṣyati | tīkṣṇayā prajñayā bahujanaparipākamapi 
kariṣyati | sarvajātiṣu jātismaro bhaviṣyati | etādṛśī aparimitā anuśaṃsā
sūtrāntaragatā’pi avagantavyā |
tasyaivaṃ karuṇām upāyaṃ bodhicittaṃ ca satataṃ satkṛtya dīrghakālam 
abhyasyata: krameṇa cittasantatiparipākād ativiśuddhakṣaṇotpādāt 
araṇimanthanodbhūtāgnivat bhūtārthabhāvanāprakarṣaparyanta-gamane sakalakalpanājālarahitaṃ 
sphuṭataraṃ niṣprapañcadharmadhātvadhigamaṃ vimalaṃ niścalanirvātadīpavat niścalaṃ pramāṇabhūtaṃ 
lokottarajñānaṃ sarvadharmanairātmyasvabhāvatattvasākṣātkāri darśanamārgasaṃgṛhītaṃ paramārtha-
bodhicittaṃ svarūpata utpadyate | tadutpādād vastuparyantālambane pravartate | tathāgatakule 
utpadyate, anavadyatāyāṃ bodhisattva: pravartate, laukikya: sarvagatayo nivartante, 
bodhisattvadharmatāyāṃ dharma------- ca sthito bhavati | bodhisattvānāṃ prathamā
bhūmiravāpyata ityanuśaṃsā vistareṇa daśabhūmyādibhya: avagantavyā | idaṃ tathatālambakaṃ 
dhyānaṃ āryalaṅkāvatāre nirdiṣṭam, idaṃ tāvad (dhyānaṃ) bodhisattvānāṃ niṣprapañcatāyāṃ 
nirvikalpatāyāṃ ca pravartate |
adhimuktibhūmau tāvad adhimuktivaśāt pravṛttirvyavasthāpyate, na tu
abhisaṃskāreṇa | tajjñānaprādurbhāve tu sākṣāt praveśa: | evaṃ prathamāyāṃ bhūmau praviśya
tadanantaraṃ bhāvanāmārge lokottareṇa (jñānena) tatpṛṣṭhalabdhajñānena ca dvābhyāṃ 
prajñopāyabhāvanāyāṃ krameṇa bhāvanāheyānāṃ sañcitāvaraṇānāṃ sūkṣmataratamāni vyavadāyante, 
ata: uttarottaraviśiṣṭaguṇānām adhigamāya adho’dhobhūmīnāṃ pariśodhanāt 
tathāgatasya paryantajñāne adhiṣṭhito bhūtvā sarvajñatāsāgaram avatīrya 
kāryaniṣpattyālambanamapi adhigamyate | anenaivaṃ krameṇa āryalaṅkāvatāre’pi
@252
cittasantānasya pariśuddhi: pratipāditā | āryasandhinirmocane’pi{1. dege-kā^ (sūtra 'ca’ 36) |} uktaṃ yathā-
“krameṇa uttarottarabhūmiṣu cittaṃ svarṇamiva vyavadāya anuttarasamyaksambodhiṃ yāvad 
abhisambudhyati” iti |
sarvajñatāsāgarapravṛttau satyāṃ cintāmaṇivat sakalasattvopajīviguṇa-
skandhayukta: pūrvapraṇidhānaphalasatkṛta: mahākaruṇāsvabhāva: anābhoganānopāyasamanvita: 
aparimitanirmāṇaira-śeṣajagatsarvārthaṃ kṛtavān | aśeṣaguṇasampattiprakarṣaparyantagata:, 
savāsanāni sakaladoṣamalāni nirākṛtya sattvadhātvantaṃ yāvat viharaṇaśīla: ityevaṃ 
(vijñāya) prekṣāvān sakalaguṇākare bhagavati buddhe śraddhāmutpādya ātmani 
tadguṇapariniṣpādanārthaṃ sarvathā prayatnaṃ kuryāt | ata eva bhagavatā{2. dege-kā^ (tantra 'tha’ vairocanābhisambodhi-153) |} evamuktam-{3. dra^ pra^ bhā^ kra^ |}
“tadetat sarvajñajñānaṃ karuṇāmūlaṃ bodhicittahetukram upāyaparyavasānam” iti |
{4. dra^-tṛ^ bhā^ kra^ |}dūrīkṛterṣyādimalā hi santo 
guṇairatṛptā: salilairivābdhi: |
vivecya gṛhṇanti subhāṣitāni 
haṃsā: payo yatpayasi prahṛṣṭā: ||
pakṣapātākulaṃ tasmād dūrīkṛtaṃ mano buddhai: |
sarvameva grahītavyaṃ bālādapi subhāṣitam ||
prakāśya yat prāpi mayā śubham asamapaddhatim |
puṇyamastu janastena prāpto madhyamapaddhatim ||
|| ācāryakamalaśīlena madhye nibaddha: bhāvanākrama: samāpta: ||
bhāratīyopādhyāyena prajñāvarmaṇā mahālokacakṣuṣā vandyajñānasenena cānūdya sunirṇīta: 
bhāvanākramo dvitīya: samāpta:
@253
bhāvanākramastṛtīya: 
namo mañjuśriye kumārabhūtāya 
mahāyānasūtrāntanayapravṛttānāṃ saṃkṣepato bhāvanākrama: kathyate | tatra yadyapi 
bodhisattvānāmaparimito’pramāṇādibhedena{1. ādibhedena-bho^ na |} bhagavatā samādhirupadiṣṭa:, tathāpi 
śamathavipaśyanābhyāṃ sarve samādhayo vyāptā iti | sa eva śamathavipaśyanāyuganaddhavāhī 
mārgastāvat kathyate | uktaṃ ca bhagavatā{2. dege-kā^ (saṃdhinirmocanasūtra-'ca’ 3) |} :
nimittabandhanāj janturatho dauṣṭhulyabandhanāt |
vipaśyanāṃ bhāvayitvā śamathaṃ ca vimucyate || iti ||
tasmāt sakalāvaraṇa-prahāṇārthinā śamathavipaśyane sevanīye{3. bho^ pā^-bhāvayet |} | śamathabalena 
svā{4. sva^ bho^ na |}lambane cittam aprakampyaṃ bhavati nivātasthitapradīpavat | vipaśyanayā yathāvad 
dharmatattvāvagamāt samyagjñānā{5. bho^ pā^-prajñā |} loka: samutpadyate, tata: sakalam āvaraṇaṃ prahīyate, 
andhakāravad ālokodayāt |
ata eva bhagavatā catvāryālambanavastūni yogināṃ nirdiṣṭāni | nirvikalpa-
pratibimbakam, savikalpapratibimbakam, vastuparyantatā, kāryapariniṣpattiśca | tatra 
śamathena yat sarvadharmapratibimbakam buddhādirūpaṃ cādhimucyālambyate tena 
nirvikalpapratibimbakam ucyate | tatra bhūtārthanirūpaṇāvikalpābhāvān 
nirvikalpakam ucyate | yathāśrutodgṛhītānāñca dharmāṇāṃ pratibimbakam 
adhimucyālambyata iti kṛtvā pratibimbakam ucyate | tad eva pratibimbakaṃ yadā 
vipaśyanayā vicārayati yogī tattvādhigamārthaṃ tadā savikalpapratibimbakam ucyate, 
@254
tattvanirūpaṇavikalpasya{1. ṭūcī-pā^-avikalpāya |} vipaśyanālakṣaṇasya tatra sadbhāvāt | tasyaiva ca 
pratibimbasya svabhāvaṃ nirūpayan yogī daparṇāntargatasvamukhapratibimbapratyavekṣaṇena yathā 
svamukhagatavairūpyāṇā niścayaṃ karoti, tathā sarvadharmāṇāṃ yathāvat svābhāvam 
avagacchati | yadā-vastu paryantatalakṣaṇāṃ tathatāṃ pratividhyati, tadā 
vastuparyantatāvagamāt prathamāyāṃ bhūmau vastuparyantatālambanam ucyate | tato 
bhāvanāmārgeṇa pariśiṣṭāsu bhūmiṣvoṣadhi-rasāyanopayogād iva krameṇa 
viśuddhataratamakṣaṇodayād āśrayaparāvṛttau satyām, āvaraṇa-prahāṇalakṣaṇa-
kāryaparisamāptiryadā bhavati tadā buddhabhūmau tad eva jñānaṃ kāryapariniṣpattyālambanam 
ucyate |
tad evam anena kiṃ darśitaṃ bhavati ? śamathavipaśyanābhyāṃ samasta{2. samasta-bho^ na |}-
vastuparyantatādhigamo bhavati | tena cāvaraṇaprahāṇalakṣaṇā kāryapariniṣpattiravāpyate |
tad eva ca buddhatvam | ato buddhatvādhigamārthinā śamathavipaśyane sevanīye | yastu te 
na sevate tasya naiva vastuparyantatādhigamo nāpi kāryapariniṣpattiriti | tatra 
śamathaścitaikāgratā, vipaśyanā bhūtapratyavekṣeti saṃkṣepād āryaratnameghādau bhagavatā 
śamathavipaśyanayorlakṣaṇam uktam | tatra yogināśīlaviśuddhyādau śamatha-
vipaśyanāsaṃbhāre sthitena sarva{3. sarva-bho^ na |}sattveṣu mahākaruṇām utpādya, samutpādita-bodhicittena 
śrutacintābhāvanāyāṃ prayoktavyam |
tatra prathamaṃ tāvad yogī bhāvanā-kāle{4. ṭūcī-pā^-balena |} sarvam iti karaṇīyaṃ parisamāpya 
kṛtamūtrapurīṣa: śabdakaṇṭakādirahite mano’nukūle pradeśe sthitvā{5. sthitvā-bho^ na |} mayā sarvasattvā
bodhimaṇḍe niṣpādayitavyā iti viniścayan, sakalajagadabhyuddharaṇāśayo mahākaruṇām 
āmukhīkṛtya, daśadigavasthitān sarvabuddhabodhisattvān pañcāṅgena praṇipatyāgrato 
buddhabodhisattvān pīṭhādau sthāpayitvā anyatra vā yathāvat tebhyaśca yathāruci 
@255
pūjāstavanaṃ kṛtvā svapāpaṃ pratideśya, sakalasya jagata: puṇyam anumodya, 
mṛdutarasukhāsane vairocanabhaṭṭārakabaddhaparyaṅkeṇa ardhaparyaṅkeṇa vā niṣadya nātyunmīlite 
nātinimīlite nāsikāgravinyaste cakṣuṣī kṛtvā, nātinamraṃ nātistabdham ṛjukāyaṃ 
praṇi-dhāyāntarmukhāvarjitasmṛtirupaviśet | tata: skandhau samau sthāpayet | śiro 
nonnataṃ nāvanatam ekasyāṃ diśi niścalaṃ sthāpayitavyam | kiṃ tarhi{1. kiṃ tarhi-bho^ na |} nābhipraguṇā 
nāsikā sthāpayitavyā | dantoṣṭhaṃ mṛdu sthāpanīyam | jihvā copari dantamūle 
sthāpanīyā | āśvāsapraśvāsāstu na saśabdā nāpi sthūlā nāpi tvaritā: karaṇīyā: |
kiṃ tvasaṃlakṣyamāṇā mandaṃ mandamanābhogena yathā praviśeyurnirgaccheyurvā tathā 
karaṇīyam |
tatra prathamaṃ tāvad yogī yathādṛṣṭaśrute tathāgatavigrahe cittaṃ sthāpayitvā 
śamathaṃ niṣpādayet | tañca tathāgatavigraham uttaptakanakāvadātaṃ lakṣaṇānuvyañjanālaṃkṛtaṃ 
parṣanmaṇḍalamadhyagataṃ nānāvidhairupāyai: sattvārtha kurvantaṃ prābandhikena manasikāreṇa 
tadguṇābhilāṣaṃ samupādāya layauddhatyādīn{2. ādīn-bho^ na |} vyupaśamayya tāvad dhyāyed yāvat 
sphuṭataraṃ puro’vasthitamiva taṃ paśyet | tata: tasya tathāgatavigrahapratibimba-
kasyāgatigatiṃ nirūpayato vipaśyanāṃ bhāvayati{3. ṭūcī-pā^-bhavet |} | tataścaivaṃvidhaṃ vicintayet | yathedaṃ 
tathāgatavigrahapratibimbakaṃ na kutaścid āgataṃ nāpi kvacid gamiṣyati tiṣṭhadapi 
svabhāvaśūnyam ātmātmīyarahitaṃ tathaiva sarvadharmā: svabhāvaśūnyā āgatigatirahitā: 
pratibimbopamā:, bhāvādirūparahitā iti vicāryoparatavicāreṇa nirjalpaikarase manasā 
tattvaṃ bhāvayan yāvadicchaṃ tiṣṭhet | ayaṃ ca samādhi: pratyutpanna-
buddhasaṃmukhāvasthitasamādhau nirdiṣṭa: | asya cānuśaṃsā{4. bho^ pā^-samādheranuśaṃsā |} vistaratastatraiva sūtre 
bodhayitavyā |
etāvatā prakāreṇa sarvadharmasaṃgraho bhavati, tatra cittam upanibadhya
layauddhatyādipraśamena śamathaṃ niṣpādayet | rūpyarūpibhedena ca saṃkṣepāt sarva-
@256
dharmasaṃgraha: | tatra rūpaskandhasaṃgṛhītā rūpiṇa: | vedanādiskandhasvabhāvā arūpiṇa: |
tatra bālā bhāvādigrahābhiniveśād viparyastadhiya: saṃsāre paribhramanti | teṣāṃ 
viparyāsāpanayanāya, teṣu ca mahākaruṇām āmukhīkṛtya, niṣpannaśamatho yogī 
tattvādhigamāya tato vipaśyanāṃ bhāvayet | bhūtapratyavekṣaṇā ca vipaśyanocyate | bhūtaṃ 
puna: pudgaladharmanairātmyam |
tatra pudgalanairātmyamaṃ yā skandhānāmātmātmīyarahitatā | dharmanairātmyaṃ yā 
teṣāmeva māyopamatā | tatraivaṃ yogī nirūpayet | na tāvad rūpādivyatirikta: 
pudgalo’sti, tasyā{1. ṭūcī-pā^-tasya pratibhāsanāt |}pratibhāsanāt, rūpādiṣvevāhamiti pratyayotpattiśca | na cāpi 
rūpādiskandhasvabhāva: pudgala: | teṣāṃ rūpādīnāmanityānekasvabhāvatvāt | pudgalasya 
ca nityaikarūpeṇa parairupakalpitatvāt | nāpi tattvānyatvābhyām anabhilāpya-
pudgalasya vastutvaṃ yuktam | vastusata: prakārāntarābhāvāt | tasmād{2. bho^ pā^-tasmāt tadyathā |}alīkavibhrama 
evāyaṃ lokasya yadutāhaṃ mameti niścayaṃ pratipannasya | tato rūpiṇo’pi dharmān 
dharmanairātmyādhigamāya vicārayet-kim ete cittavyatirekeṇa paramārthasanta: sthitā: 
āhosviccittameva rūpādinirbhāsaṃ svapnāvasthāyāṃ pratibhāsavat pratibhāsata{3. pratibhāsata-bho^ na |} iti | sa 
tān paramāṇuśo nirūpayan, paramāṇūṃśca bhāgaśa: pratyavekṣamāṇo nopalabhate | tathā 
cānupalabhamānasteṣu astināstitvavikalpān nivartayati |
cittamātrañca traidhātukam avatarati nānyathā | atha coktaṃ laṅkāvatāre{4. dege-kā^ (sūtra 'ca’ 175) saṃ^ || 10 | 439 || pṛ^ 136, darabhaṃgā |}-
aṇuśo vibhajati dravyaṃ na caiva rūpaṃ vikalpayet |
cittamātravyavasthānaṃ kudṛṣṭyā na prasīdati || iti |
tasyaivaṃ bhavati cittamevānādikālikavitatharūpādyabhiniveśāt svapnopalabhyamāna-
rūpādi-pratibhāsavad bālānāṃ bahi: vicchinnamiva rūpādipratibhāsaṃ khyāti |
tasmāccittamātrameva traidhātukam | sa evaṃ cittameva sakaladharmaprajñaptiṃ niścitya
@257
tatpratyavekṣaṇena ca sarvadharmāṇāṃ svabhāva: pratyavekṣito bhavatīti cittasvabhāvamapi 
pratyavekṣate | sa evaṃ vicārayati, cittamapi paramārthato māyāvad anutpannam | yadā 
hi alīkasvabhāvarūpādyākāropagraheṇa cittameva citrākāraṃ pratibhāsate, tadā’syāpi 
rūpādivat tadavyatirekāt satyatvaṃ{1. bho^ pā^-sukhameva |} kutra bhavet ? yathā citrakāratayā rūpādayo 
naikānekasvabhāvāstathā cittamapi tadavyatirekeṇa naikānekasvabhāvam | nāpi
cittamutpādyamānaṃ kutaścid āgacchati | nāpi nirudhyamānaṃ kvacid gacchati | nāpi 
svaparobhayata: paramārthenāsyotpādo yukta:, tasmān māyopamameva cittam | yathā 
cittamevaṃ sarvadharmā māyāvat paramārthato’nutpannā: |
yenāpi cittena pratyavekṣate yogī tasyāpi svabhāvaṃ parīkṣamāṇo nopalabhate |
tad evaṃ yatra yatrālambane yoginaścittaṃ prasaret tasya tasya svabhāvaṃ parīkṣamāṇo [tat
svabhāvamapi nopalabhate]{2. bho^ pā^-[tat svabhāvamapi nopalabhate] |}'sau yadā nopalabhate tadā sarvameva vastu vicārya 
kadalīskandhavad asāramavagamya, tataścittaṃ vivartayati | tato bhāvādivikalpoparatau 
sarvaprapañcavigatam ānimittaṃ yogaṃ pratilabhate | tathā coktam āryaratnameghe{3. dege-kā^ (sūtra-'vā’ 92) |}- “sa 
evam apakṣālakuśala: sarvaprapañcavigamāya śūnyatābhāvanāyāṃ yogamāpadyate | sa 
śūnyatābhāvanābahulo yeṣu yeṣu sthāneṣu cittaṃ prasarati cittamabhiramate tāni tāni 
sthānāni svabhāvata: parigaveṣamāṇa: śūnyaṃ pratividhyati [yat cittaṃ tadapi 
parīkṣyamāṇaṃ śūnyaṃ pratividhyati]{4. bho^ pā^-[yat cittaṃ tadapi parīkṣamāṇa: śūnyaṃ pratividhyati] |} yenāpi cittena parīkṣate tad api svabhāvata: 
parigaveṣyamāṇaṃ śūnyaṃ pratividhyati | sa evam upaparīkṣamāṇo nirnimittatāyāṃ 
yogamāpadyate |” tad eva anenaivaṃ darśitaṃ bhavati | yastu nopaparīkṣate tasya nāsti 
nirnimittatāyāṃ praveśa iti |
sa evaṃ dharmāṇāṃ svabhāvamupaparīkṣamāṇo yadā nopalabhate, tadāstīti na 
vikalpayati nāstīti na vikalpayati | yo’sau nāstīti kalpyate tasya buddhau 
sarvadaivāpratibhāsa: | yadi hi bhāva: kadācid dṛṣṭo bhavet, tadā tasya pratiṣedhān 
@258
nāstīti kalpayet | yadā kālatraye’pi yoginā prajñayā nirūpayatā bhāvo 
nopalabdha:, tadā kasya pratiṣedhān nāstīti kalpayet | evamanye vikalpāstasya 
tadānīṃ na santi eva, bhāvābhāvavikalpābhyāṃ sarvasya vikalpasyavyāptatvāt | evaṃ 
vyāpakābhāvād vyāpyasyāpyabhāva: | evaṃ sati niṣprapañcanirvikalpatāyāmavatīrṇo 
bhavati, rūpādiṣu cāniśrito bhavati | prajñayā ca nirūpayata: 
sakalavastusvabhāvānupalambhāt prajñottaradhyāyī bhavati | sa evaṃ pudgaladharmanairātmyamayaṃ 
tattvamavatīrṇa:, aparasya{1. bho^ pā^-draṣṭavyaparīkṣaṇīyasya |}parīkṣaṇīyasya cābhāvād, uparatavicāreṇa 
nirvikalpaikarasena{2. bho^ pā^-anabhilāpaikarasena |} manasā svarasavāhinā, anabhisaṃskārata: tad eva tattvaṃ sphuṭataram 
avadhārayan yogī tiṣṭhet | tatra ca sthitaścittabandhaṃ na vikṣipet |
yadāntarā cittam bahirdhā vikṣiptaṃ paśyet tadā tatsvabhāvapratyavekṣaṇena vikṣepaṃ 
praśamayya, punastatraiva cittamuparyupari prerayet | yadā tu tatrānabhirataṃ cittaṃ paśyet, 
tadā samādherguṇadarśanād abhiratiṃ tatra bhāvayet | vikṣepe ca doṣadarśanād aratiṃ 
praśamayet | atha styānamiddhābhibhavād yadā{3. bho^ pā^-aspaṣṭapracāratayā |} (manda) pracāratayā līnaṃ cittaṃ paśyet, 
layābhiśaṅkitaṃ vā tadā pramodyavastu buddharūpādikamālokasaṃjñāṃ vā manasikṛtya 
layamupaśamayet, tatastad eva tattvaṃ dṛḍhataraṃ gṛhṇīyāt | yadā tu jātyandhavad 
andhakārapraviṣṭapuruṣavad vinimīlitākṣavat sphuṭataraṃ tattvaṃ nāvadhārayed yogī, tadā
tasya cittaṃ{4. cittaṃ-bho^ na |} līnaṃ veditavyaṃ vipaśyanārahitaṃ ca | atha yathā pūrvānubhūtaviṣayaspṛhayā 
cittamantarā samuddhataṃ paśyed auddhatyābhiśaṅkitaṃ vā, tadānityatādisaṃvega-
vastumanasikārād auddhatyaṃ śamayet | tata: puna: tatraiva tattve 
cittānabhisaṃskāravāhitāyāṃ yatnaṃ kurvīta | yadā ca vikṣiptapuruṣavad vānaravad 
vā'navasthitavṛtti cittaṃ bhavet, tad auddhatyaṃ boddhavyaṃ śamatharahitaṃ ca | atha yadā 
layauddhatyābhyāṃ viviktatayā samapravṛtaṃ svarasavāhi sphuṭataraṃ tatraiva{5. tatraiva-bho^ na |} tattve cittam
@259
utpadyate tadābhogaśithilīkaraṇād upekṣaṇīyam | tadā ca śamathavipaśyanā-
yuganaddhavāhī mārgo niṣpanno veditavya: |
yadā ca vipaśyanāṃ bhāvayati tadā prajñātiriktatarā bhavati, tadā 
śamathasyālpatvāt pravātasthitapradīpavat pracalatvāccittasya na sphuṭataraṃ tattvadarśanaṃ 
bhavet | atastadā śamatho bhāvayitavya: | śamathasyāpyādhikye middhāvaṣṭabdhapuruṣasyeva 
sphuṭataraṃ tattvadarśanaṃ na syāt | tasmāt tadā prajñā{1. bho^ pā^-puna: prajñā |} bhāvayitavyā | yadā samapravṛtte dve 
api bhavato yuganaddhavāhibalīvardadvayavat tadānabhisaṃskāreṇaiva tāvat sthātavyaṃ yāvat 
kāyacittapīḍā na bhavet |
saṃkṣepata: sarvasyaiva samādhe: ṣaḍ doṣā bhavanti | kausīdyam, 
ālambanasaṃpramoṣa: laya: auddhatyam, anābhoga:, ābhogaśceti | eṣāṃ pratipakṣeṇāṣṭau 
prahāṇasaṃskārā bhāvanīyā: | śraddhā{2. bho^ pā^-tadyathā śraddhā |}, chanda:, vyāyāma:, prasrabdhi:, smṛti:, saṃprajanyam, 
cetanā, upekṣā ceti | tatrādyāścatvāra: kausīdyapratipakṣā: | tathāhi-samādhi-
guṇeṣvabhisaṃpratyayalakṣaṇayā śraddhayā yogino’bhilāṣa: samutpadyate | tato’bhilāṣavān 
vīryamārabhate | tato vīryārambhaṇāt kāyacittayo: karmaṇyatāṃ bhāvayati | tata: 
prasrabdhakāyacetasa: kausīdyaṃ vyāvartate | tata: [śraddhādaya: kausīdyaprahāṇāya bhavanti]{3. ṭūcī-pā^-śraddhādaya: prabhavantīti |}
tadarthaṃ te bhāvanīyā: | smṛtirālambana-saṃpramoṣasya pratipakṣa: | saṃprajanyaṃ 
layauddhatyayo: pratipakṣa | tayostena samavekṣya parivarjanāt | layauddhatyāpraśamanakāle{4. ṭūcī-pā^-praśamanakāle |}
tu anābhogadoṣa: tatastatpratipakṣeṇa cetanā bhāvanīyā | layauddhatyapraśame sati, yadā 
praśamavāhi cittaṃ bhavet, tadābhogadoṣa: | tasya pratipakṣastadānīm upekṣā bhāvanīyā |
yadi samapravṛtte cite ābhoga: kriyate, tadā cittaṃ vikṣipyate | līne’pi cite sati 
yadyābhogo na kriyate, tadā vipaśyanārahitatvād andhapuruṣavaccittaṃ līnaṃ syāt |
tasmād līnacittaṃ nigṛhṇīyād, uddhataṃ praśamayet, puna:{5. puna:-bho^ na |} samaprāptam upekṣeta |
@260
tato yāvadicchaṃ yogī tāvad anabhisaṃskāreṇaiva tattvaṃ bhāvayaṃstiṣṭhet |
satyāṃ tu kāyā{1. bho^ pā^-kāyacittapīḍā |} dipīḍāyāṃ puna: punarantarā sakalameva lokaṃ vyavalokya 
māyājala{2. bho^ pā^-māyāsvapne |}candropamapratibhāsaṃ [vat]{3. bho^ pā^-[pratibhāsaṃvat] |} avataret | tathā coktam 
avikalpapraveśe{4. doge-kā^-(sūtra-'pa’ 3) | tu^-avikalpapraveśāyāṃ dhāraṇyām-jñeyanirviśiṣṭena 
jñānenākāśasamatalān sarvadharmān paśyati, tatpṛṣṭhalabdhena māyāmarīcisvapnapratibhāsapratiśrutkā-
pratibimbodakacandranirmitasamān sarvadharmān paśyatīti | (dra^-muktāvalau hevajrapañjikāyām prathamakalpe 
aṣṭame paṭale kārikāsaṃkhyā-50 |}-lokottareṇa jñānenākāśasamatalān sarvadharmānpaśyati |
pṛṣṭhalabdhena punarmāyāmarīcisvapno{5. svapna-bho^ na | sūtra-pratibhāsa |} dakacandropamān paśyatīti | tad evaṃ māyopamaṃ 
jagad avagamya, sattveṣu mahākaruṇām āmukhīkṛtyaivam anuvicintayet | evaṃvidhaṃ 
dharmagāmbhīryam anavagacchanto’mī bālabuddhaya ādiśānteṣveva dharmeṣu bhāvādi-
samāropaviparyastā vividhakarmakleśān upacinvanti | tata: saṃsāre paribhramanti, 
tastathā’haṃ kariṣyāmi yathaitān evaṃvidhaṃ dharmāgāmbhīryam avabodhayeyam iti, tato 
viśramya punarapi tathaiva sarvadharmanirābhāsaṃ samādhimavataret | cittakhede sati, tathaiva 
viśramya punaravataret | evam anena krameṇa ghaṭikām [ardhapraharam]{6. bho^ pā^-[ardhapraharam] |} ekapraharam vā 
yāvantaṃ kālaṃ śaknoti tāvantaṃ kālaṃ tiṣṭhet |
tata icchayā samādhe: utthātuṃ paryaṅkam abhittvaivam anuvicintayet | yadi 
nāmāmī dharmā: sarva eva paramārthato’nutpannāstathāpi māyāvat pratiniyata-
vividhahetupratyayasāmagrīvaśena vicitrā evāvicāraramaṇīyā: pravartante, tena 
nocchedadṛṣṭiprasaṅga: nāpyapavādāntasya{7. bho^ pā^-samāropānta |} yataśca prajñayā vicāryamāṇā nopalabhyante, tena na 
śāśvatadṛṣṭi{8. dṛṣṭi-bho^ na |} prasaṅgo nāpi samāropāntasya | tatra ye prajñācakṣurvikalatayā 
viparyastamataya ātmābhiniviṣṭā vividhāni karmāṇi kurvanti te saṃsāre paribhramanti |
@261
ye punarekāntena saṃsāravimukhā mahākāruṇyavikalatayā ca na [sattvārtha]{1. bho^ pā-[sattvārtha] |}
dānādipāramitā: paripūrayanti ātmānaṃ damayanti{2. bho^ pā^-dayamayantyeva |} te sattvā upāyavikalatayā 
śrāvakapratyekabuddhabodhau patanti |
ye tu asvabhāvaṃ jagad avagamya{3. bho^ pā-avagamyāpi |} mahākāruṇyabalena sakala-
jagadabhyuddharaṇakṛtaniścayā māyākāravad aviparyastadhiyo vipulapuṇya-jñānasaṃbhāraṃ 
samupārjayanti te tathāgataṃ padaṃ prāpyāsaṃsāramaśeṣasya jagata: sarvākāraṃ hitasukhāni 
saṃpādayanta: tiṣṭhanti | te ca jñāna [sambhāra]{4. bho^ pā-[jñānasambhāra] |} balena [samasta]{5. bho^ pā-[samastakleśa] |} kleśaprahāṇānna
saṃsāre patanti sarvasattvāpekṣayā ca samupārjita-vipulāprameyapuṇyasambhāravaśena na 
nirvāṇe patanti, sarvasattvopajīvyāśca bhavanti | tasmān mayā{6. mayā-bho^ na |} sakala-
sattvahitasukhādhānārthinā’pratiṣṭhita-nirvāṇam adhigantukāmena vipulapuṇyajñāna-
sambhāropārjana’bhiyoga: [sadā]{7. bho^ pā^-[sadā karaṇīya:] |} karaṇīya: | tathā coktam āryatathāgataguhyasūtre{8. dege-kā^…. ? |}-
“jñānasambhāra: sarvakleśaprahāṇāya saṃvartate | puṇyasambhāra: sarvasattvopajīvitāyai 
saṃvartate | tasmāt tarhi bhagavan bodhisattvena mahāsattvena puṇyasambhāre jñānasambhāre ca 
sarvadā{9. sarvadā-bho^ na |}’bhiyoga: karaṇīya:” iti | āryatathāgatotpattisambhavasūtre{10. dege-kā^ (avataṃsaka-'ga’ 80) |} coktam-“sa: 
khalu punareṣa tathāgatānāṃ saṃbhavo naikena kāraṇena bhavati | tat kasya heto ?
samudāgataistāvad bho jinaputrāprameyaśatasahasradaśakāraṇaistathāgatā: samudāgacchanti |
katamairdaśabhiryadutāprameyapuṇya-jñānasambhārātṛptisamudāgamakāraṇeneti” vistara: |
@262
āryavimalakīrti-nirdeśe coktam{1. dege-kā^ (sūtra-'ma’ 183) |}-“{2. bho^ pā^-he mitrāṇi śatapuṇya…|}śatapuṇyanirjātā: sarvakuśaladharmanirjātā 
apramāṇakuśala-mūlakarmanirjātā: kāyāstathāgatasyeti” vistara: |
tad evaṃ kṛtvā śanai: paryaṅkaṃ bhittvā daśadigvyavasthitān sarvabuddhabodhisattvān 
praṇipatya tebhyaśca pūjāstotropahāraṃ kṛtvāryabhadracaryādi {3. bho^ pā^-mahāpraṇidhānaṃ |}praṇidhānaṃ praṇidadhīta | tata: 
śūnyatākaruṇāgarbhānuttarasaṃbodhi-pariṇāmitasakala{4. sakala-bho^ na |}dānādipuṇyasambhāropārjanābhi-
yukto bhavet |
yastu manyate, cittavikalpasamutthāpitaśubhāśubhakarmavaśena sattvā: 
svargādikarma{5. karma-bho^ na |}phalamanubhavanta: saṃsāre saṃsaranti | ye punarna kiñciccintayanti nāpi 
kiñcit karma{6. karma-bho^ na |}kurvanti te parimucyante saṃsārāt | tasmānna kiñccintayitavyam |
nāpi dānādikuśalacaryā kartavyā | kevalaṃ mūrkhajanamadhikṛtya dānādikuśalacaryā 
nirdiṣṭeti | tena sakalamahāyānaṃ pratikṣiptaṃ bhavet | mahāyānamūlatvācca sarvayānānāṃ 
tatpratikṣepeṇa sarvam eva yānaṃ pratikṣiptaṃ syāt | tathā hi 'na
kiñciccintayitavyamiti’ bruvatā bhūta pratyavekṣālakṣaṇā prajñā pratikṣiptā bhavet |
bhūtapratyavekṣā-mūlatvāt samyag-jñānasya tatpratikṣepā{7. bho^ pā^-tatpratikṣepāt mūlacchedatvāt |}llokottarāpi prajñā{8. bho^ pā^-prajñāpi |}
pratikṣiptā bhavet | {9. tatpratikṣepāt…….bhaveta-bho^ na |}tatpratikṣepāt sarvākārajñatā pratikṣiptā bhavet | nāpi{10. nāpi-bho^ na |}
dānādicaryā kartavyeti vadatā copāyo dānādi: sphuṭatarameva pratikṣipta: |
@263
etāvad eva ca saṃkṣiptaṃ mahāyānaṃ yaduta prajñopāyaśca | yathoktam 
āryagayāśīrṣe{1. dege-kā^ (sūtra-'ca’ 288) |}-“dvāvimau bodhisattvānāṃ saṃkṣiptau mārgau | katamau dvau ? yaduta prajñā
copāyaśca |” āryatathāgataguhyasūtre{2. dege-kā^…? |} coktam-“imau ca prajñopāyau bodhisattvānāṃ 
sarvapāramitāsaṃgrahāya saṃvartete” iti | tataśca mahāyānaṃ pratikṣipatā mahat karmāvaraṇaṃ 
kṛtaṃ syāt | tasmād [mahāyānaṃ pratikṣipata:, alpaśrutasya, ātmadṛṣṭiṃ parāmṛśata:,]{3. bho^ pā^-[mahāyānaṃ...parāmṛśata:] |}
asyānupāsitavidvajjanasyānavadhārita-tathāgata-pravacananīte: svayaṃ vinaṣṭasya parān 
api nāśayato yuktyāgamadūṣitatvāt, viṣasaṃsṛṣṭavacanaṃ saviṣabhojanamiva ātmakāmena 
dhīmatā dūrata eva parihartavyam |
tathā hyanena bhūtapratyavekṣāṃ pratikṣipatā dharmapravicayākhyaṃ pradhānaṃ eva bodhyaṅgaṃ{4. bho^ pā^-samyagbodyaṅgaṃ |}
pratikṣiptaṃ syāt | vinā ca bhūtapratyavekṣayā yogina: katham{5. bho^ pā^-kena upāyena |} anādi-
kālābhyastarūpādibhāvābhiniveśasya cittaṃ nirvikalpatāṃ praviśet{6. bho^ pā^-vyavasthāpyate |} ? sarva-
dharmeṣvasmṛtyāmanasikāreṇa praviśatīti cet, tad ayuktam | na hi vinā
bhūtapratyavekṣayānubhūyamāneṣvipi sarvadharmeṣvasmṛtiramanasikāro vā śakyate kartum | yadi 
ca nāmāmī dharmā mayā na smartavyā nāpi manasikartavyā ityevaṃ 
bhāvayannasmṛtimanasikārau teṣu bhāvayet tadā sutarām eva tena smṛtā manasikṛtāśca 
syu: | atha smṛtimanasikārābhāvamātram asmṛtyamanasikārāvabhipretau, tadā
tayorabhāva: kena prakāreṇa bhavatīti etad eva vicāryate | na cābhāva: kāraṇaṃ yuktam, 
yena tato [nirnimittāmanasikārāt]{7. bho^ pā^-[nirnimittāmanasikārarāt] |} nirvikalpatā bhavet | [tanmātra-
to’vikalpatāyāṃ]{8. bho^ pā^- [tanmātrato’vikalpatāyāṃ] |}saṃmūrcchitasyāpi smṛtimanasikārābhāvān nirvikalpatā-
@264
praveśaprasaṃga: | na ca bhūtapratyavekṣāṃ vinā’nya upāyo'sti yena prakāreṇā-
smṛtyamanasikārau kuryāt |
satyapi cāsmṛtyamanasikārasambhave, vinā bhūtapratyavekṣayā ni:svabhāvatā 
dharmāṇāṃ katham avagatā{1. bho^ pā^-kathaṃ praviśet ?} bhavet ? na hi svabhāvata eva dharmā: śūnyā: sthitā ityevaṃ 
vinā tatpratyavekṣayā tacchūnyatāprativedho bhavet | nāpi vinā śūnyatāprativedhena 
āvaraṇaprahāṇaṃ saṃbhavati sarvatra sarveṣāṃ muktiprasaṅgāt |
kiṃ ca tasya yogino yadi sarvadharmeṣu muṣitasmṛtitayā mūḍhatayā vā 
smṛtimanasikārau na pravartete, tadā’tyantamūḍha: katham asau yogī bhavet | vinā ca
bhūtapratyavekṣayā tatrāsmṛtim amanasikāraṃ cābhyasyatā moha evābhyasto bhavet | tata
eva samyagjñānāloko dūrīkṛta syāt | athāsau na muṣitasmṛtirnāpi mūḍha:, tadā kathaṃ 
tatrāsmaraṇam amanasikāraṃ kartuṃ śaknuyād vinā bhūtapratyavekṣayā | na hi smaranneva na 
smarati, paśyan eva na paśyatīti yuktam abhidhātum | asmṛtya-
manasikārābhyāsācca kathaṃ pūrvanivāsānusmṛtyādi-buddhadharmodayo{2. bho^ pā^-buddhadharmādi |} bhavet, virodhāt |
na hyuṣṇaviruddhaṃ śītam āsevamānasya uṣṇasparśasaṃvedanaṃ bhavet |
kiṃ ca samādhisamāpannasya yogino yadi manovijñānam asti, tadā’vaśyaṃ 
tena kiṃcid ālambayitavyam | na hi pṛthagjanānāṃ sahasā nirālambanaṃ jñānaṃ bhavet |
atha nāsti, tadā kathaṃ ni:svabhāvatā dharmāṇāmavagatā bhavet ? kena ca pratipakṣeṇa
kleśāvaraṇaṃ{3. āvaraṇaṃ-bho^ na |} prahīyate ? na ca caturthadhyānālābhina: pṛthagjanasya cittanirodha: 
saṃbhavati | tasmāt saddharme yāvasmṛtyamanasikārau paṭhitau tau bhūtapratyavekṣāpūrvakau 
draṣṭavyau | ato bhūtapratyavekṣayā’smṛtiramanasikāraśca śakyate kartum, nānyathā | tathā 
hi yadā nirūpayan samyakprajñayā yogī kālatraye paramārthata: samutpannaṃ na kaṃcid dharmaṃ
paśyati, tadā tatra kathaṃ smṛtimanasikārau kuryāt | yo hi kālatraye’pyasattvān 
nānubhūta: paramārthata: sa kathaṃ smaryeta, manasi vā kriyeta | tato’sau sarvaprapañcopaśamaṃ 
@265
nirvikalpaṃ jñānaṃ praviṣṭo bhavet | tatpraveśācca śūnyatāṃ pratividhyati tatprativedhācca 
prahīṇasakalakudṛṣṭijālo bhavati |
upāyayukta: prajñāsevanata: samyak saṃvṛtiparamārthasatyakuśalo bhavati |
ato’nāvaraṇajñānalābhāt sarvān eva buddhadharmān adhigacchati | tasmānna vinā 
bhūtapratyavekṣayā samyagjñānodayo nāpi kleśāvaraṇaprahāṇam | tathā coktam 
mañjuśrīvikurvītasūtre{1. dege-kā^ (sūtra-'kha’ 231) |}-“kathaṃ dārike bodhisattvo vijitasaṃgrāmo bhavati ? āha, 
yo mañjuśrī: vicāya{2. bho^ pā^-mañjuśrī:, vicāya sarvadharma…. |} vicāya sarvadharmān nopalabhate” iti | tasmād 
visphāritajñānacakṣu: prajñāśastreṇa kleśārīn nirjitya, nirbhayo viharan yogī, na tu 
kātarapuruṣa iva vinimīlitākṣa: | āryasamādhirāje’pyuktam{3. dege-kā^ (sūtra-'da’ 27) saṃ^-9 pari^ pṛ^ 49, darabhaṅgā |}-
nairātmyadharmān yadi pratyavekṣate 
tān pratyavekṣya yadi bhāvayet |
sa hetu nirvāṇaphalasya prāptaye 
yo’nyaheturna sa bhoti śāntaye || iti ||
sūtrasamuccaye coktam{4. dege-tena^ (madhyamaka-ki' 164) |}-“ātmanā vipaśyanāyogam anuyukto viharati parāṃśca 
vipaśyanāyāṃ nābhiyojayatīti mārakarmeti |” vipaśyanā ca bhūtapratyavekṣāsvabhāvā
āryaratnamegha-sandhinirmocanādau | āryaratnameghe ca{5. dege-kā^ sūtra….? |}-“vipaśyanāṃ nirūpayato 
ni:svabhāvatāprativedhād animittapraveśa ukta: |” āryalaṅkāvatāre{6. dege-kā^ (sūtra-'ca’ 101) saṃ^-2 pari^ pṛ^ 41 darabhaṅgā |} coktam-
“yasmād, mahāmate, buddhyā vicāryamāṇānāṃ svasāmānyalakṣaṇaṃ bhāvānāṃ{7. bhāvanāṃ-bho^ na |} nāvadhāryate |
tenocyante ni:svabhāvā: sarvadharmā: “iti | tatra tatra sūtre yā bhagavatā nānāprakārā
pratyavekṣā nirdiṣṭā sā virudhyate, yadi bhūtapratyavekṣā na kartavyā | tasmād evaṃ yuktaṃ
@266
vaktuṃ vayam alpaprajñā alpavīryāśca na śaknumo bāhuśrutyaṃ paryeṣitumiti | na hi 
tatpratikṣepo yukto bhagavatā bahudhā bāhuśrutyasya varṇitatvāt |
tat punarbrahma(viśeṣacinti)paripṛcchāyām uktam{1. dege-kā^ (sūtra-'ba’ 32) |}-“ye tvacintyeṣu 
dharmeṣu [cintana]{2. bho^ pā^- [dharmeṣu cintana] |} viprayuktā: teṣām ayoniśa iti | tatrāpi ye 
paramārthato’nutpannānāṃ dharmāṇāṃ utpādaṃ parikalpyānityadu:khādirūpeṇa 
śrāvakādivaccintāṃ prakurvanti, teṣāṃ samāropāpavādāntena cintāṃ pravartayatām 
ayoniśa: tad bhavatīti tatpratiṣedhāya yad uktaṃ na bhūtapratyavekṣāyā: sa pratiṣedha: 
tasyā: sarvasūtreṣvanujñānāt | tathā ca tatraiva brahmaparipṛcchāyām{3. dege-kā^ (sūtra 'ba’ 67) |} uktaṃ-“cittaśūro{4. cittaśūro-bho^ na |} 
bodhisattva{5. bho^ pā^-bodhisattvān |} āha-yaścittena sarvadharmāścintayati tatra cākṣato’nupahata: sa tenocyate 
bodhisattva:” iti | tatraivoktam{6. dege kā^ sūtra….. ? |}-"kathaṃ vīryavanto bhavanti, yadā sarvajñatācittaṃ 
vicīyamānā nopalabhanta” iti | puna: tatraivoktam{7. dege-kā^ (sūtra-'ba’ 42) |}-“matimantaśca te bhaviṣyanti 
yoniśo dharmāṇāṃ pratyavekṣaṇatayeti” | puna: tatraivoktam{8. dege-kā^ sūtra-….? |}-“pravicinvanti te dharmān 
yathā māyāmarīciketi” |
tad evaṃ yatra yatrācintyādiprapañca:{9. bho^ pā^-śabda: śrūyate |} śrūyate, tatra tatra śrutacintāmātreṇaiva 
tattvādhigamaṃ ye manyante, teṣām abhimānapratiṣedhena pratyātmavedanīyatvaṃ dharmāṇāṃ 
pratipādayate | ayoniśaśca cittapratiṣedha: kriyata iti boddhavyam, na bhūtapratyavekṣāyā: 
pratiṣedha: | anyathā bahutaraṃ yuktyāgamaviruddhaṃ syāt | yathoktaṃ prāk | kiñca yad 
eva śrutacintāmayyā prajñayā viditaṃ tad eva bhāvanāmayyā prajñayā bhāvanīyaṃ nānyat |
saṃdiṣṭa-dhāvanabhūmyaśvadhāvanavat | tasmāt bhūtapratyavekṣā kartavyā | yadi nāmāsau
@267
vikalpasvabhāvā tathāpi yoniśo manasikārasvabhāvatvāt, tato bhūta{1. bhūta-bho^ na |} nirvikalpa-
jñānodaya iti kṛtvā tajjñānārthinā sā sevanīyā | nirvikalpe ca bhūtajñānāgnau samutpanne 
sati, kāṣṭhadvayanigharṣasaṃjātavahninā tatkāṣṭhādvayadāhavat sāpi paścāt tenaiva{2. bho^ pā^-tābhyāṃ dahyate |} dahyata 
evetyuktam āryaratnakūṭe |
yaccāpyucyate-na kiṃcit kuśalādikarma kartavyam iti | tatraivaivaṃ vadatā 
karmakṣayān muktirityājīvaka{3. bho^ pā^-ajīvakatairthika |} vādābhyupagamo bhavet | na hi bhagavatpravacane 
karmakṣayān muktiriṣyate | kiṃ tarhi, kleśakṣayāt | anādikālopacitasya hi 
karmaṇo na śakyate kṣaya: kartuṃ tasyānantatvāt | apāyādiṣu ca tatphalaṃ 
bhuñjānasyāparasyāpi karmaṇa: prasūte:, kleśeṣu cāvikaleṣu tatkaraṇatayā sthiteṣu 
karmaṇo niroddhum aśakyatvāt | pradīpānirodhe tatprabhāyāṃ anirodhavat | na cāpi 
tasya vipaśyanāpavādina: kleśakṣaya: saṃbhavatītyuktaṃ prāk | atha kleśakṣayārthaṃ 
vipaśyanā sevanīyeti manyate, tadā kleśakṣayād eva mukti: sidhyatīti karmakṣaye tarhi 
vyartha: śrama:{4. bho^ pā^-vyartha: śabda: |} | akuśalakarma na kartavyam iti yuktametat, kuśalaṃ tu kimiti 
pratiṣidhyate | saṃsārāvāhakatvāt pratiṣidhyata iti cet, tad ayuktam | yad eva 
{5. ṭūcī-pā^-bāhyātma |}ātmādiviparyāsasamutthāpitaṃ {6. ṭūcī-pā^-akuśalaṃ |}kuśalaṃ{7. bho^ pā^-kuśalakarma |} tad eva saṃsārāvāhakaṃ bhavati | na tu 
bodhisattvānāṃ karma mahākaruṇāsamutthāpitam anuttarasaṃbodhipariṇāmitamapi | tathā 
āryadaśabhūmake{8. dege-kā^ (avataṃsaka-'kha’ 189) |} eta eva daśakuśalakarmapathā: pariṇāmanādipariśuddhi{9. ṭūcī-pā^-parikarma |}viśeṣeṇa
śrāvakapratyekabuddhabodhisattvabuddhatvavāhakā bhavantīti nirdiṣṭam | āryaratnakūṭe{10. dege-kā^ (ratnakūṭa-'cha’ 129) |} ca,
@268
sarvamahānadīnāṃ mahāsamudre praviṣṭānāṃ paya:skandhavad bodhisattvānāṃ nānāmukhopacitaṃ 
kuśalamūlaṃ{1. mūlaṃ-bho^ na |} sarvajñatāpariṇāmitaṃ{2. sarvajñatāpariṇāmitaṃ-bho^ na |} sarvajñataikarasaṃ bhavatīti varṇitam |
yā ca buddhabodhisattvānāṃ rūpakāyakṣetrapariśuddhi: prabhāparivāra-
mahābhogatādisaṃpatti: dānādipuṇyasambhāraphalasattvena tatra tatra sūtre varṇitā bhagavatā 
sāpi virudhyate | kuśalacaryāpratiṣedhe ca prātimokṣasaṃvarādirapi pratikṣipta: syāt |
tato vyarthameva tasya śiromu{3. ṭūcī-pā^-śirastuṇḍita |}ṇḍitakāṣāyadhāraṇādi prasajyeta | kuśala-
karmābhisaṃskāravaimukhye ca sati saṃsāravaimukhyaṃ sattvārthakriyāvaimukhyaṃ ca sevitaṃ bhavet |
tato bodhi: tasya dūre bhavet | [uktaṃ hyāryasaṃdhinirmocane{4. dege-kā^ (sūtra 'ca’ 19) |}-“ekāntasattvārthavimukhasya 
ekāntasaṃskārā{5. ṭūcī-pā^ saṃsāra |}-bhisaṃskāravimukhasya nānuttarā samyaksaṃbodhiruktā mayeti |”]
āryopāliparipṛcchādau{6. dege-kā^… ? ādi-bho^ na |}ca-“saṃsāre vaimukhyaṃ bodhisattvānāṃ paradau: śīlyamiti 
varṇitam | saṃsāraparigraha: tu paramaṃ śīlam |” uktam āryavimalakīrtinirdeśe{7. dege-kā^(sūtra 'ma’- 201) |} ca-
“upāyād bhavati saṃsāragamanaṃ bodhisattvānāṃ mokṣa: | upāyarahitā ca prajñā bandha:,  
prajñārahitaścopāyo bandha: | prajñāsahita upāyo mokṣa:, upāyasahitā prajñā mokṣa:" 
iti varṇitam | āryagaganagañje{8. dege-kā^ (sūtra 'pa’ 277) |} uktam-“saṃsāraparikhedo bodhisattvānāṃ mārakarma
iti |” sūtrasamuccaye{9. dege-tena^ (madhyamaka-'ki’ 164) |} ca –“asaṃskṛtaṃ ca pratyavekṣate saṃskṛtaiśca kuśalai: parikhidyata 
iti mārakarma iti | bodhimārgaṃ prajānāti pāramitāmārgaṃ ca na paryeṣata iti 
mārakarmeti |” yat puna: tatraivoktam{10. dege-tena^ (madhyamaka-'ki’ 163) |}-“dānacittābhiniveśād yāvat 
prajñācittābhiniveśo mārakarmeti tatra na dānādīnāṃ sevāpratiṣedha: kiṃ 
tvahaṃkāramamakāracittābhiniviṣṭasya grāhya-grāhakacittābhiniviṣṭasya caupālambhikasya
@269
yo viparītābhiniveśo dānādau tasya pratiṣedha: | viparītābhiniveśasamutthāpitā hi 
dānādayo’pariśuddhā bhavantīti kṛtvā mārakarmetyuktam | anyathā dhyānam api na 
sevanīyaṃ syāt | tathā ca kathaṃ mukti: bhavet ?
ata evaupalambhikasya sattva{1. sattva-bho^ na |}nānātvasaṃjñayā yad{2. bho^ pā^-dānaṃ dadāti |} dānādi tad apariśuddham 
iti pratipādanāya āryagaganagañje’pi{3. dege-kā^ (sūtra-'pa’ 277) |}-“sattvanānātva [viparītakarma]{4. bho^ pā^-[viparītakarma] |} saṃjñino
dānādi mārakarmetyuktam” | yaccāpi [tri]{5. ṭūcī-pā^-puṇyaskandha |} skandhapariṇāmanāyām{6. dege-kā^ (sūtra-'ya’ 72) |} uktam-“sarvam 
eva dāna-śīla-kṣānti-vīrya-dhyāna-prajñāsamatām ajānatopalambhayati, tena 
paryeṣṭidānena parāmṛṣṭaśīlena śīlaṃ rakṣitam | ātmaparasaṃjñinā kṣāntirbhāvitetyādi tat 
pratideśayāmīti |” tatrāpyaupalambhikasya nānātvasaṃjñino viparītābhi-
niveśasamutthāpitā dānādayo’pi aviśuddhā bhavantīti etāvanmātraṃ pratipāditam | na 
tu sarvathā dānādīnāṃ sevanapratiṣedha:{7. ṭūcī-pā^-apratiṣedha: |} | anyathā sarvasyaiva dānāderaviśeṣeṇa pratideśanā 
kṛtā syāt{8. ṭūcī-pā^-nānupalambhādipatita |}, nopalambhaviparyāsapatitasyaiva | yaccāpi brahmaparipṛcchāyām{9. dege-kā^ (sūtra-'ba’ 58) |}
uktam-“yāvatī caryā sarvā parikalpyā | niṣparikalpyā ca bodhirityādi |” 
tatrāpyutpādādivikalpacaryāyā: prakṛtatvāt tasyā: parikalpatvamuktam | animitta-
vihāre cānabhisaṃskāravāhina: sthitasya bodhisattvasya vyākaraṇaṃ bhavati, 
nānyasyetyetāvanmātraṃ pratipāditam | sarveṣāṃ ca dānādīnāṃ paramārthato’nutpannatvaṃ ca 
paridīpitam, na tu caryā na kartavyetyabhihitam |
anyathā hi dīpaṅkarāvadāne ye buddhā bhagavatā paryupāsitā yeṣāṃ tu kalpamapi 
bhagavatā bhāṣamāṇena na śakyaṃ nāmaparikīrtanaṃ kathaṃ teṣāṃ bhagavatā bodhisattvāvasthāyāṃ 
@270
caryāpratiṣedho na kṛta: | dīpaṅkareṇāpi tadānīṃ bhagavataścaryāpratiṣedho na kṛta eva | kiṃ 
tu yadā śāntānimittavihāre’ṣṭamyāṃ bhūmau sthito’sau dṛṣṭastadāsau vyākṛto bhagavatā, 
tatra tasya caryā apratiṣiddhā | sā cānimittavihāraparamatā bodhisattvānām aṣṭamyāṃ 
bhūmau daśabhūmikairbuddhai: pratiṣiddhā 'mā bhūd etad eva teṣāṃ parinirvāṇam’ iti kṛtvā 
yadi tu sarvathā caryā na kartavyā bhavet pūrvoktaṃ sarvaṃ virudhyeta |
yacca tatraiva brahmaparipṛcchāyām{1. dege-kā^ (sūtra-'ba’ 89) |} uktam-“dānaṃ ca dadāti taccāvipā-
kābhikāṅkṣī, śīlaṃ ca rakṣati taccāsamāropita:” ityādi | caturbhi: brahma ! dharmai: 
samanvāgatā bodhisattvā avaivarttikā bhavanti buddhadharmeṣu | katamaiścaturbhi: ? 
aparimitasaṃsāraparigraheṇa aparimitabuddhopasthānapūjayetyādi sarvaṃ virudhyeta |
nāpi mṛdvindriyeṇaiva caryā kartavyā na tu tīkṣṇendriyeṇeti yuktaṃ vaktum | yata: prathamāṃ 
bhūmimupādāya yāvaddaśamībhūmipratiṣṭhitānāṃ bodhisattvānāṃ dānādicaryā utpadyate, na ca 
pariśiṣṭāsu na samudācaratīti vacanāt | nahi bhūmipraviṣṭā api mṛdvindriyā yuktā: | 
āryopāliparipṛcchāyām{2. dege-kā^……? |}-“anutpattikadharmakṣāntipratiṣṭhitenaiva tyāgamahā-
tyāgātityāgā: kartavyā:” iti varṇitam | sūtrasamuccaye{3. dege-tena^ (madhyamaka-ki….?) |} ca-“ṣaṭpāramitādi-
pratipattimān bodhisattvastathāgatarddhigatika:” iti varṇitam | na ca 
tathāgatarddhigateranyā śīghratarā gatirasti | nāpi ṣaṭpāramitādaśabhūmivyatirekeṇānyo 
bodhisattvānāṃ mārgo’sti ya: śīghrataravāhī syāt | karmeṇaiva ca cittasaṃtate: 
kanakaśuddhivat śuddhirbhavatīti sūtre varṇitam [āryalaṅkāvatāradaśabhūmikādau 
coktaṃ]{4. bho^ pā^-[āryalaṅkāvatāra-daśabhūmikādau coktaṃ] |}-tathatāyāṃ yadā sthito bodhisattvo bhavati, tadā prathamāyāṃ bhūmau praviṣṭo 
bhavati | tata: krameṇaiva pūrvabhūmī: pariśodhya tathāgatabhūmiṃ praviśatīti | ato nāsti 
bhūmipāramitā-vyatirekeṇa [yugapat]{5. bho^ pā^-[yugapat] |} buddhatvapurapraveśe anyanmukhaṃ nāpi bhagavatā 
kvacit sūtrādau deśitam |
@271
dhyāna eva ṣaṭpāramitāntargamāt tatsevanād eva sarvapāramitā: sevitā 
bhavantyato na dānādaya: [anyapāramitā:]{1. [anya-pāramitā] |} pṛthak sevitavyā iti cet ? tad 
ayuktam | evaṃ hi buddhe gomayamaṇḍale’pi ṣaṭpāramitāntargamān maṇḍalakam eva 
kartavyaṃ syānna dhyānādaya: | śrāvakasyāpi nirodhasamādhisamāpannasya nimittād{2. ṭūcī-pā^-animittād |} eva 
asamudācārāt tadā ṣaṭpāramitāparipūriprasaṅga: | tataśca na śrāvakebhyo bodhisattvānāṃ 
bheda: pratipādito bhavet | sarvāvasthāyām eva tu bodhisattvena ṣaṭpāramitā: 
paripūrayitavyā iti saṃdarśanārthe ekaikapāramitāntarbhāva: sarvapāramitānāṃ bhagavatā 
sandarśita: | na punarekaiva pāramitā sevanīyeti | tathā coktaṃ sarvadharmavaipulye{3. dege-kā^ (sūtra 'ja’ 183) idaṃ sūtraṃ 'ārya-sarvadharmavaidalyasaṃgrahasūtra, to’bhinnam |}-
“yo’pyayaṃ maitreya ! ṣaṭpāramitāsamudāgamo bodhisattvānāṃ saṃbodhāya taṃ te mohapuruṣā 
evaṃ vakṣyanti, prajñāpāramitāyām eva bodhisattvena śikṣitavyam, kiṃ śeṣābhi: 
pāramitābhiriti | te’nyā: pāramitā dūṣayitavyā maṃsyante | tat kiṃ manyase, 
ajita ! duṣprajña: sa kāśirājo’bhūt, yena kapotārthena śyenāya svamāṃsāni 
dattāni ? maitreya āha-no hīdaṃ bhagavan | bhagavān āha-yāni mayā maitreya !
bodhisattvacaryāṃ caratā ṣaṭpāramitāpratisaṃyuktāni kuśalamūlānyupacitāni | apakṛtaṃ 
nu tai: kuśalamūlai: ? maitreya āha, no hīdaṃ bhagavan | bhagavān āha-tvaṃ tāvad 
ajita ! ṣaṣṭikalpān dānapāramitāyāṃ samudāgata: | evaṃ yāvat ṣaṣṭikalpān 
prajñāpāramitāyāṃ samudāgata: | tat te mohapuruṣā evaṃ vakṣyanti | ekanayenaiva 
bodhiryaduta śūnyatānayeneti te caryāpariśuddhā bhavanti” ityādi | kevalaṃ śūnyatām eva 
sevamānā: śrāvakavannirvāṇe patanti | ata: upāyasahitā prajñā sevanīyā |
ata evācāryanāgārjunapādai: sūtrasamuccaye{4. dege-tena^ (madhyamaka-ki^ 207) |}’bhihitam-“na copāya-
kauśalarahitena bodhisattvena gambhīradharmatāyāmabhiyoktavyam” iti | atra ārya-
vimalakīrtinirdeśādijñāpakastairupanyasta:, na cācāryanāgārjunapādīyaṃ vacanam |
yuktyāgamopetaṃ tyaktvā{5. tyaktvā-bho^ na |} bhagavadvacanaṃ ca parityajya anyasya mūrkhajanasya vacanaṃ 
@272
prekṣāvatā grahītum ayuktam{1. ṭūcī-pā^-yuktam |} | āryaratnakūṭe{2. bho^ pā^-āryaratnacūḍe (dege-kā^ ratnakūṭa-'cha’…..?) |} ca-“sakaladānādikuśalopetatayā 
sarvākāravaropetaśūnyatā sevanīyetyuktaṃ na tu kevalā |” āryaratnakūṭe{3. dege-kā^ (ratnakūṭa-'cha’ 129) |} coktam-
tadyathā, kāśyapa, amātyasaṃgṛhītā rājāna: sarvakāryāṇi kurvanti evam eva 
upāyakauśalyasaṃgṛhītā bodhisattvasya prajñā sarvabuddhakāryāṇi karoti |
ata eva kevalāṃ śūnyatāṃ sevamānasya mā bhūnnirvāṇapraveśa iti bhagavatā 
āryatathāgataguhyasūtre{4. dege-kā^ …….?} cokta: | “naikāntanirālambanaṃ cittamātrasevanaṃ kartavyam api tu
upāyakauśalyam api sevanīyam iti pradarśanārtham uktam-tadyathāpi nāma, 
kulaputra ! agnirupādānāj jvalati | anupādāna: śāmyati | evam 
evārambaṇataścittaṃ jvalati, anārambaṇaṃ {5. bho^ pā^-cittaṃ śāmyati |}śāmyati | tatropāyakuśalo bodhisattva: 
prajñāpāramitā-pariśuddhārambaṇopaśamam api jānāti | kuśalamūlārambaṇaṃ ca na 
śāmyati | kleśārambaṇaṃ ca notthāpayati{6. bho^ pā^ notpadyate |} | pāramitārambaṇaṃ cotthāpayati |
śūnyatārambaṇaṃ ca pratyavekṣate sarvasattva-mahākaruṇārambaṇaṃ ca prekṣate iti hi 
kulaputra ! upāyakuśala: prajñāpāramitāpariśuddho bodhisattvo’nārambaṇe{7. bho^ pā^ alambane |} vaśitāṃ 
pratilabhate” iti vistaram uktvā punaśca vadatyevaṃ hi-“nāsti tat kiṃcid 
ārambaṇaṃ bodhisattvasya yat sarvajñajñānābhinirhārāya na saṃtiṣṭhate | yasya 
bodhisattvasya sarvārambaṇāni bodhipariṇāmitāni, ayaṃ bodhisattva upāyakuśala: 
sarvadharmān bodhyanugatān paśyati | tadyathāpi nāma kulaputra, nāsti tat 
trisāhasramahāsāhasre lokadhātau yat sattvānām{8. ṭūcī-pā^-yat na sattvānām |} upabhogāya na syāt | evam eva, 
kulaputra nāsti tat kiṃcid ārambaṇaṃ yad upāyakuśalo bodhisattvo bodhāya 
copakārībhūtaṃ na paśyati” iti vistara: | evam anantasūtrānteṣu bodhisattvānāṃ
@273
prajñopāyapratipattirnirdiṣṭā | tatra yadi nāma svayaṃ na śakyate dānādipuṇyasaṃbhāravīryam 
ārabdhuṃ tathāpi anyeṣām evam upadeśo dātuṃ na yuktaśceti svaparadroha: kṛta: 
syāt |
tad evaṃ yuktyāgamābhyāṃ pratipāditaṃ yathā bodhisattvenāvaśyaṃ bhūtapratyavekṣā 
kartavyā sakaladānādipuṇyasambhāraścopārjayitavya: | tat prekṣāvatālpa-
śrutānām ābhimānikānāṃ vacanaṃ viṣam ivāvadhūyāryanāgārjunādividvajjana-
vacanāmṛtānugatena sakalasattveṣu mahākaruṇām upajanayya māyākāravad 
aviparyastenānuttarasaṃbodhipariṇāmitasakaladānādikuśalacaryāyām aśeṣajagaduddharaṇe 
cābhiyuktena bhavitavyam | yathoktam āryadharmasaṃgītau{1. de^ kā^ (sū^ 'śa’ 43) |}-
māyākāro yathā kaścin nirmitaṃ moktumudyata: |
na cāsya nirmite saṅgo jñātapūrvo yato’sya sa: ||
tribhavaṃ nirmitaprakhyaṃ jñātvā saṃbodhipāraga: |
sannahyanti jagaddheto: jñātapūrve jage tathā || iti ||
tasyaivaṃ prajñām upāyaṃ ca satataṃ satkṛtyābhyasyata: krameṇa [cittaṃ]{2. bho^ pā^-[krameṇa cittaṃ] |}
saṃtatiparipākād uttarottaraviśuddhataratamakṣaṇodayād bhūtārthabhāvanāprakarṣaparyantagamena 
sakalakalpanājālarahitaṃ sphuṭataraṃ dharmadhātvadhigamaṃ vimalaṃ niścalanivāta-
dīpavallokottarajñānam utpadyate | tadā ca vastuparyantatālambanaṃ pratilabdhaṃ bhavati |
darśanamārga ca praviṣṭo bhavati | prathamā ca bhūmi: prāptā bhavati | tatastaduttarā bhūmī: 
pariśodhayan krameṇa kanakavad aśeṣāvaraṇāpagame sati asaktam apratihataṃ jñānaṃ 
pratilabhya buddhabhūmim aśeṣaguṇādhārāṃ prāpto bhavati | kāryapariniṣpattiṃ cālambanaṃ 
pratilabhate | tasmād buddhatvādhigamārthinā madhyamapaddhatau tāvad abhiyoga: karaṇīya
iti |
@274
prakāśya yat prāpi mayā śubham {1. bho^ pā^ -madhyamakapada |}asamapaddhitam{2. atra 'asamapaddhatim’ ityapi pāṭho bhavitumarhati |} |
puṇyamastu janastena prāpto madhyamapaddhitam{3. atra 'madhyamapaddhatim’ ityapi pāṭho bhavitumarhati |} ||
dūrīkṛterṣyādimalā hi santo guṇairatṛptā: salilairivābdhi: |
vivecya gṛhṇanti subhāṣitāni haṃsā: payo yatpayasi prahṛṣṭā: |
pakṣapātākulaṃ tasmād dūrīkṛtaṃ mano budhai: |
sarvameva grahītayaṃ bālādapi subhāṣitam ||
ācāryakamalaśīlena ante nibaddho bhāvanākrama: samāpta: |
tṛtīya: bhāvanākrama: samāpta: |
ye dharmā hetuprabhavā hetuṃ teṣāṃ tathāgato hyavadat |
teṣāṃ ca yo nirodha evaṃvādī mahāśramaṇa: ||
bhavatu sarvamaṅgalam